Haalathun araigannan mi annanee massakkaiy kuramun: TC | Mihaaru\nޗެރިޓީ ޝީލްޑް މެޗުގައި ޓީސީ އާއި ފޯކައިދޫ ބައްދަލުކުރި މެޗުގެ ތެރެއިން:-- ފޮޓޯ:ނިޝާން އަލީ/މިހާރު\nހާލަތުން އަރައިގަންނަން މި އަންނަނީ މަސައްކަތްކުރަމުން: ޓީސީ\n23 ސެޕްޓެމްބަރ 2019 - 09:41 1 comment\nދާދި ފަހުން ޓީސީގެ ހާލަތު ދަށްވެ، ކޯޗުކަމުގައި ހުރި މުހައްމަދު އާތިފް (އާތީ) ވަނީ ޓީމުން ވަކިވެފަ އެވެ. ޓީސީގެ ކުޅުންތެރިންނަށް މުސާރަ ނުދެވި ޕްރެކްޓިސްތަކަށް ވެސް އެކަމުގެ އަސަރުކޮށްފައިވާއިރު، އެ ޓީމުން އަންނަނީ ހާލަތު ބަދަލުކުރަން މަސައްކަތްކުރަމުންނެވެ. ޓީސީ އަށް ކުރިއަށް ހުރި މެޗުތަކުގައި އިރުޝާދު ދޭނީ އެސިސްޓަންޓް ކޯޗު އަހުސަން ރަޝީދެވެ.\nލީގުގައި މިރޭ ށ. ފޯކައިދޫއާ ދެކޮޅަށް ކުޅޭ މެޗުގެ ކުރިން އޮތް ނޫސްވެރިންގެ ބައްދަލުވުމުގައި ޓީސީގެ މެނޭޖަރު މުހައްމަދު އަބީރް ބުނީ އެ ޓީމަށް ދިމާވެފައިވާ ހާލަތުން އަރައިގަންނަން މަސައްކަތްތަކެއް ކުރަމުން އަންނަ ކަމަށެވެ.\n"އަޅުގަނޑުމެން ޕެންޑިންތަކެއް އެބައުޅޭ މުސާރައިގެ. ދެން މިވާ ގޮތަކީ އެފްއޭއެމުން މި ލިބުނު އެއްޗެއް މި ލިބުނީ. ދެން ސަރުކާރުން މިދިޔަ އަހަރު އެ ދިން އެސްއޯއީގެ ފައިސާ ނުލިބުމުން އައި ދަތިކަމެއް މި އުޅެނީ. އޭތި އުއްމީދެއް ނުކުރަން ލިބޭނެކަމަށް. ވަރަށް މަސައްކަތް އެބަކުރަން މި އަޑިގަނޑުން އަރައިގަންނަން،" އަބީރު ބުންޏެވެ.\nޓީސީގެ ކޯޗުކަމުން އާތީ ވަކިވިއިރު، އެ ޓީމުގެ މެނޭޖްމަންޓުން ވަނީ ކުޅުންތެރިންނާ ބައްދަލުކޮށް ޓީމު ދޫކޮށްލަން ބޭނުންވާ ކުޅުންތެރިންނަށް އެ ފުރުސަތު ދޭނެ ކަމަށް ބުނެ ޓީމުގެ ހާލަތު އޮޅުންފިލުވައިދީފަ އެވެ. އަބީރު ބުނީ ދެ ކުޅުންތެރިން ފިޔަވައި އެހެން ހުރިހާ ކުޅުންތެރިން ޕްރެކްޓިހުގައި ބައިވެރިވަމުން އަންނަ ކަމަށެވެ.\n"އިރާދަކުރެއްވިއްޔާ ޓީމު މެޗަށް ރެޑީވެގެން އޮތީ. ޓީމުގެ ރޫހު ވަރަށް ރަނގަޅަށް އޮތީ މެޗުން މޮޅުވެގެން ލީގަށް ފައިޓްކުރަން ވެގެން ހަމަ ރެޑީގައި،" އަބީރު ބުންޏެވެ.\nފޯކައިދޫގެ ކޯޗު އަލީ ނިސްތާރު މެޗެއްގެ ތެރެއިން.-- ފޮޓޯ: ނިޝާން އަލީ/ މިހާރު\nޓީސީ އެކޭ އެއްގޮތަށް ށ. ފޯކައިދޫ އަށް ވެސް ވަނީ މާލީ ގޮތުން ގިނަ މައްސަލަތަކެއް ކުރިމަތިވެފަ އެވެ. ފޯކައިދޫގެ ކޯޗު އަލީ ނިސްތާރު ބުނީ އެ ޓީމުގެ މާލީ ހާލަތަށް ބަދަލެއް ނާންނަ ކަމަށާއި އެކަމަކު މެޗެއްގެ ކުރިން އެ ވާހަކަ ދައްކަން ބޭނުންނުވާ ކަމަށެވެ. އެންމެ ފަހުން ކުޅުނު މެޗުން ފ.ނިލަންދޫ އަތުން ބަލިވެފައިވާތީ ބޭނުންވަނީ އަލުން ޓީމުގެ ނަތީޖާ ރަނގަޅު ކުރަން ކަމަށް ބުންޏެވެ.\n"(މާލީ މައްސަލަަތަކުގެ) ސިޓުއޭޝަނަކަށް ބަދަލެއް ނާދޭ. އެހެން ނަމަވެސް މެޗުގެ ކުރިން އެ ވާހަކަ އެހާ ބޮޑަށް ދެއްކުމުގެ މާނައެއް ނެތް. އަޅުގަނޑުމެންނަށް މި ގެއްލުނީ ވަރަށް މުހިއްމު މެޗެއް. ދެން އަވަހަށް އޭގެއިން ރިކަވާ ކޮށްގެން އަނެއްކާ ވެސް ކުރިއަށް ދެވޭތޯ އަޅުގަނޑުމެން މަސައްކަތް މި ކުރަނީ،" ނިސްތާރު ބުންޏެވެ.\nމި އަހަރުގެ ސީޒަން ހުޅުވަން ކުޅުނު ޗެރިޓީ ޝީލްޑް މެޗުގައި ބައްދަލުކުރީ ފޯކައިދޫ އާއި ޓީސީ އެވެ. ފޯކައިދޫގައި ކުޅުނު ފުރަތަމަ ލެގު އެއްވަރުވިއިރު، ޓީސީ މޮޅުވީ މާލޭގައި ކުޅުނު ދެ ވަނަ ލެގުންނެވެ. ނިސްތާރު ބުނީ މިހާރު އޮތީ އެ މެޗުގައި ކުޅުނު ޓީސީ ނޫން ކަމަށާއި ކޯޗު ވެސް ބަދަލުވެފައިވާއިރު، ދެ ޓީމުގެ ހާލަތު ވެސް ކުރިއާ ތަފާތު ކަމަށެވެ. އަދި ޓީސީ އަތުން ޕޮއިންޓެއް ނޫނީ ތިން ޕޮއިންޓް ލިބިއްޖެ ނަމަ އެ ވެގެންދާނީ ވަރަށް ބޮޑު ހިތްވަރަކަށް ކަމަށް ބުންޏެވެ.\n"ޓީސީ އަކީ ޑިފެންޑިން ޗެމްޕިއަންސް ދެން ގާތްގަނޑަކަށް ހުރިހާ ޓީމެއް ވެސް މި އުޅެނީ އުނދަގޫތަކެއްގެ ތެރޭގައި. އެހެންވީމަ ކޮންމެ ގޮތެއް ވިޔަސް އެންމެ ފަހުގެ ޗެމްޕިއަނާ ކުޅޭއިރު ވަރަށް ތައްޔާރުވެގެން ކުރީގެ ވެސް ބޮޑު ދެ ޓީމަކާ ދެކޮޅަށް ރަނގަޅު ރިޒަލްޓެއް ނެރެވިފައި އިނީ. އެހެންވީމަ އުއްމީދަކީ އަނެއްކާ ވެސް އެ ކަހަލަ ގޮތެއް. ފަސޭހައެއް ނުވާނެ މި ލީގުގައި އެއްވެސް ކަމެއް ކުރަން. ވަރަށް ޕޮޒިޓިވްކޮށް ނިކުމެގެން ނޫނީ ކަމެއް ނުވާނެ." ނިސްތާރު ބުންޏެވެ.\nއިތުރު ލިޔުންތައް ޓީސީ ސްޕޯޓްސް ށ. ފޯކައިދޫ\nޓީސީ އާއި ފޯކައިދޫ އަށް ޕޮޮއިންޓެއް


BREAKING: 17 Dhivehinnaai Eku 23 Meehaku Covid19 Ah Positive Vejje\n17 ދިވެހިންނާއި އެކު 23 މީހަކު ކޮވިޑް19 އަށް ޕޮޒިޓިވްވެއްޖެ\n2 މެއި 2020\nސިއްހީ ހިދުމަތްތެރިން ރައްކާތެރިކަމުގެ އާލާތްތަކާ އެކު، މާލެ މަގުމަތީގައި\nރާއްޖެއިން މިއަދު 23 މީހަކު ކޮވިޑް19 އަށް ޕޮޒިޓިވްވެއްޖެ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭ އިން މިރޭ ކުރި ޓްވީޓެއްގައި ބުނީ 17 ދިވެއްސަކާއި ބަންގްލަދޭޝް ހަތަރު މީހަކާއި އިންޑިއާ އަދި ނޭޕާލް އަށް ނިސްބަތްވާ މީހަކާއި އެކު ޖުމްލަ 23 މީހަކު ކޮވިޑް19 އަށް ޕޮޒިޓިވްވެފައިވާ ކަމަށެވެ. މިއީ މިއަދު އަދި ޕޮޒިޓިވްވި އަދަދެވެ. މިއީ އެއްވެސް ކްލަސްޓާ އަކާއި ގުޅުން ހުރި ބައެއް ކަމެއް ނުވަތަ ނޫން ކަމެއް އަދި ނޭނގެއެވެ.\nމިއާއި އެކު ރާއްޖެއިން ކޮވިޑް19 އަށް ޕޮޒިޓިވްވި މީހުންގެ އަދަދު މިވަނީ 514 އަށް އަރާފައެވެ.\nރާއްޖެއިން އެންމެ ފުރަތަމަ ކޮވިޑް19 ފެނުނީ މިދިޔަ މާޗު މަހުގެ ތެރޭގައެވެ. ކޮވިޑް19 އަށް ރާއްޖެއިން މީހަކު ޕޮޒިޓިވްވި ކަމަށް ސަރުކާރުން އިއުލާން ކުރީ މާޗު މަހުގެ ހަތްވަނަ ދުވަހުއެވެ. އެ ދުވަހަށްފަހު ރާއްޖެއިން ކޮވިޑް19 އަށް ކޮންމެވެސް ވަރަކަށް މީހުން ޕޮޒިޓިވްވި ނަމަވެސް ކުއްލި އަކަށް ރާއްޖެއިން ކޮވިޑް19 އަށް ޕޮޒިޓިވްވާ މީހުންގެ އަދަދު އިތުރުވެފައި މިވަނީ މި މަހުގެ 15ވަނަ ދުވަހު މާލެއިން މި ބައްޔަށް މީހަކު ޕޮޒިޓިވްވުމާއި އެކުގައެވެ.


Hithadhoo dhekunu dhaairaage park gai nan board jahai, bench behettun adhi swimming track aai Maakilhi gai bench behettumaa gulhey\nހިތަދޫ ދެކުނުދާއިރާގެ ޕާކުގައި ނަންބޯޑު ޖަހައި، ބެންޗް ބެހެއްޓުމާއި އަދި ސްވިމިންގ ޓްރެކާއި މާކިޅި ސަރަޙައްދުގައި ބެންޗް ބެހެއްޓުމާއި ގުޅޭ\nޢަމަލުކުރަންވީ ފަރާތްތައް: ހިތަދޫ އަވަށު އޮފީސް، ފޭދޫ އަވަށު އޮފީސް .\nހިތަދޫ ދެކުނުދާއިރާގައި އައްޑޫސިޓީ ކައުންސިލުން ހަދާފައިވާ ކުޑަކުދިންގެ ޕާކުގައި ނަންބޯޑު ޖެހުމައި ބެންޗް ބެހެއްޓުމާއި އަދި ހިތަދޫ ސްވިމިންގ ޓްރެކް ސަރަޙައްދާއި ހިތަދޫ މާކިޅި ސަރަހައްދުގައި ބެންޗް ބެހެއްޓޭނެ އިންތިޒާމް ހަމަޖައްސުމާއި މެދު ކައުންސިލުން ގޮތެއް ނިންމުމަށް ކައުންސިލަރ މުޙައްމަދު ޔަސްރިފްކައުންސިލްއަށް ހުށަހެޅި މައްސަލަ ކައުންސިލް މަޖިލިސްގައި ނިންމިގޮތް:\nހިތަދޫ ދެކުނު ދާއިރާގައި އައްޑޫސިޓީ ކައުންސިލުން ހަދާފައިވާ ކުޑަކުދިންގެ ޕާކުގައި ނަންބޯޑު ޖެހުމާއި ބެންޗް ބެހެއްޓުމާއި އަދި ހިތަދޫ ސްވިމިންގ ޓްރެކް ސަރަޙައްދާއި ހިތަދޫ މާކިޅި ސަރަހައްދުގައި ބެންޗް ބެހެއްޓޭނެ އިންތިޒާމް ހަމަޖައްސުމާއި މެދު ކައުންސިލުން ގޮތެއް ނިންމުމަށް ކައުންސިލަރ މުޙައްމަދު ޔަސްރިފް ހުށަހެޅި މައްސަލަ ކައުންސިލްއަށް ބަލައިގަތުމަށާއި، މައްސަލައާއި ގުޅިގެން ކައުންސިލް މަޖިލިސްގައި މަޝްވަރާ ކުރުމަށް ފަހު، މައްސަލައާއި ގުޅިގެން2ހުށަހެޅުމެއް ހުށަހެޅި ތާއީދު ލިބިފައިވެއެވެ. މިގޮތުން ހުށަހެޅުނު ފުރަތަމަ ހުށަހެޅުން :-\n" ކައުންސިލަރ މުޙައްމަދު ޔަސްރިފް ހުށަހަޅާފައިވާ ހުށަހެޅުމަކީ މުހިއްމު ހުށަހެޅުމެއް ކަމަށާއި، ހުށަހެޅުމުގައި ބަޔާން ކުރެވިފައިވާ އެންމެހާ ނުކުތާތަކުގައި ހިމެނޭ ކަންކަމަށް ރިއާޔަތްކޮށް ހުށަހެޅުމުގައި ބަޔާންކުރެވިފައިވާ " ޕާކްގައި ނަންބޯޑު ބެހެއްޓުމުގެ މަސައްކަތަކީ، 2017 ވަނަ އަހަރުގެ އެކްޓިވިޓީ ކަލަންޑަރުގައި ހިމެނިފައިވާ މަސައްކަތެއްކަމަށް ވުމާއިއެކު ޕާކްގައި ނަންބޯޑު ބެހެއްޓުމުގެ މަސައްކަތް އައްޑޫސިޓީގެ ހުރިހާ ޕާރކްތަކެއްގައި އެކު އެކީގައި ކޮށްނިންމުމަށް ފެންނާތީ، ޕާކްގައި ނަންބޯޑު ޖެހުމުގެ މަސައްކަތް ފިޔަވައި، އެހެން ހުރިހާ މަސައްކަތްތައް ކައުންސިލަރ މުޙައްމަދު ޔަސްރިފް ހުށަހަޅާފައިވާ ގޮތަށް ޤަވާޢިދާއި އެއްގޮތްވާ ގޮތުގެ މަތިން ކުރިއަށް ގެންދިއުމަށާއި،\nމިމަސައްކަތް ކުރިއަށް ގެންދިއުމުގައި ހިތަދޫ އަވަށު އޮފީހުގެ ބެލުމުގެ ދަށުން ކަނޑައެޅިފައިވާ އުޞޫލާއި އެއްގޮތަށް ކައުންސިލްގެ އާމްދަނީ ބަޖެޓްގައި ހިތަދޫ ދެކުނު ދާއިރާގެ ރައްޔިތުންގެ ގޮތުގައި ކަންކަން ކުރުމަށް ކަނޑައެޅިފައިވާ ބަޖެޓްކޯޑުން މި މަސައްކަތަށް ހިނގާ ޚަރަދު ކުރުމަށް ފެންނަކަމަށް " ކައުންސިލަރ ޙުސައިން ޙިލްމީ ހުށަހެޅި ހުށަހެޅުމަށް ޑެޕިއުޓީ މޭޔަރ ޢަބްދުﷲ ޠައްޔިބު ތާއީދު ކުރެއްވިއެވެ.\nމައްސަލައާއި ގުޅިގެން ހުށަހެޅި ތައީދު ލިބިފައިވާ ދެވަނަ ހުށަހެޅުން\n" ހުށަހެޅުމުގައި ބަޔާން ކުރެވިފައިވާ ނުކުތާތަކުގައި ހިމެނޭ ކަންކަމަށް ރިއާޔަތްކޮށް، ފޭދޫ އަވަށު ޕާކްގައި3ބެންޗް ބެހެއްޓޭނެ އިންތިޒާމް ހަމަޖެއްސުމަށް ކުރަންޖެހޭ އިދާރީ އަދި ޓެކްނިކަލް މަސައްކަތް ކުރުމަށާއި މިމަސައްކަތް ކުރިއަށް ގެންދިއުމުގައި ފޭދޫ އަވަށު އޮފީހުގެ ބެލުމުގެ ދަށުން ކަނޑައެޅިފައިވާ އުޞޫލާއި އެއްގޮތަށް ކައުންސިލްގެ އާމްދަނީ ބަޖެޓްގައި ފޭދޫ ދާއިރާގެ ރައްޔިތުންގެ ގޮތުގައި ކަންކަން ކުރުމަށް ކަނޑައެޅިފައިވާ ބަޖެޓްކޯޑުން މި މަސައްކަތަށް ހިނގާ ޚަރަދު ކުރުމަށް ފެންނަކަމަށް " ކައުންސިލަރ ޢަލީ ފަހުމީ އަޙްމަދު ހުށަހެޅި ހުށަހެޅުމަށް ކައުންސިލަރ ޙުސައިން ޙިލްމީ ތާއީދު ކުރެއްވިއެވެ.


Sifain thibee rayyithun beynunvvaa gothah rahyyithunnaa gaathun masahkai kuran: Minister Mariya – adduLIVE\nސިފައިން ތިބީ ރައްޔިތުންނާ ގާތުން މަސައްކަތްކުރަން: މިނިސްޓަރު މާރިޔާ\nApr 06, 2021, 13:52 އަބްދުﷲ ޔާމީން\nދިވެހި އަސްކަރިއްޔާ އޮތީ ރައްޔިތުން ބޭނުންވާ ގޮތަށް ރައްޔިތުންނާ ގާތުން މަސައްކަތް ކުރުމަށް ކަމަށް ޑިފެންސް މިނިސްޓަރު މާރިޔާ ދީދީ ވިދާޅުވެއްޖެއެވެ.\nމި ރަސްމިއްޔާތުގައި ވާހަކަ ދައްކަވަމުން މިނިސްޓަރު މާރިޔާ ވިދާޅުވީ ސިފައިންގެ ބޭނުމަކީ ރައްޔިތުން ބޭނުންވާކަންކަން އެ ރައްޔިތުން އެދޭގޮތަށް ރައްޔިތުންނާއި ގާތުން ކޮށްދިނުންކަމަށެވެ. މިއަދު ސިފައިންވެސް ނިކުމެތިބީ ރައްޔިތުން ބޭނުންވާގޮތަށް ކަންކަން ކޮށް ދިނުމަށް ކަމަށް މާރިޔާ ވިދާޅުވިއެވެ.\nމިނިސްޓަރު މާރިޔާ ވިދާޅުވީ ހުޅުމީދޫގައި ސަރުކާރުން އިމާރާތްކުރި ފަޔާ ސްޓޭޝަން ހުޅުވިގެން ދިއުމަކީ ރައީސް އިބްރާހިމް މުހައްމަދު ސޯލިހްގެ ސަރުކާރުން ރާއްޖޭގައި މީހުން ދިރިއުޅޭ ހުރިހާ ރަށެއްގައި، އަލިފާން ނިއްވޭނެގޮތް ގާއިމުކުރުމަށް ގެންގުޅުއްވާ ތަސައްވުރު ހަގީގަތަކަށް ހެދުމަށް ލިބިގެންދިޔަ އިތުރު ކުރިއެރުމެއްކަމަށެވެ.\nހުޅުމީދޫ ފަޔާ ސްޓޭޝަނަކީ ރާއްޖޭގައި ހުޅުވުނު 31 ވަނަ ފަޔާ ސްޓޭޝަންކަން ފާހަގަކޮށް މިނިސްޓަރު މާރިޔާ ވިދާޅުވީ މިއީ ދެކުނުގައި ހުޅުވޭ ހަތަރު ވަނަ ފަޔާ ސްޓޭޝަން ކަމަށެވެ. އަދި މި ފަޔާ ސްޓޭޝަންގެ ސަބަބުން ހިނގާ އަލިފާނުގެ ހާދިސާތަކަށް އަވަހަށް އެޓެންޑްވުމުގައި ފަސޭހަވާނެ ކަމަށްވެސް މިނިސްޓަރު މާރިޔާ ވިދާޅުވިއެވެ.\nމީގެ އިތުރުން މިނިސްޓަރު މާރިޔާ ވިދާޅުވީ ކޮވިޑްގެ ސަބަބުން ބައެއް ކަންކަން މަޑުޖެހިފައި ހުރިނަމަވެސް ކޮންމެހެން ކުރަންޖެހޭ ކަންކަން ކުރައްވާނެކަމަށެވެ.


STO ah furathama3mahu bodu aamdhaneeeh!\nއެސްޓީއޯއަށް ފުރަތަމަ ތިން މަހު ބޮޑު އާމްދަނީއެއް\nއެސްޓީއޯގެ އެމްޑީ ޝަހީރު ޕްރެސްއެއްގައި މައުލޫމާތު ދެއްވަނީ: ފުރަތަމަ ކްއާޓާގައި ބޮޑު ފައިދާއެއްވި -- އަހުމަދު ޝުރާއު | އަވަސް\nސަރުކާރުގެ ވިޔަފާރި ކުންފުނި، އެސްޓީއޯއަށް މި އަހަރުގެ ފުރަތަމަ ތިން މަސް ދުވަހު ބޮޑު އާމްދަނީ އެއް ލިބި އެ ކުންފުނީގެ ސާފު ފައިދާ ވެސް މައްޗަށް ޖެހިލައިފި އެވެ. ރައްޔިތުން ވެސް ހިއްސާވާ ކުންފުނިން ނެރެފައިވާ މި އަހަރުގެ ފުރަތަމަ ކްއާޓަރު (ފުރަތަމަ ތިން މަހު) ގެ ހިސާބުތައް ދައްކާ ގޮތުން މި މުއްދަތުގައި އެސްޓީއޯއަށް އާމްދަނީގެ ގޮތުގައި 2.25 ބިލިއަން ރުފިޔާ ލިބިފައިވެ އެވެ.\nމިދިޔަ އަހަރުގެ ފަހު ކްއާޓަރުގައި ލިބުނީ ދެ ބިލިއަން ރުފިޔާގެ އާމްދަނީ އެކެވެ.\nއެސްޓީއޯގެ އާމްދަނީ ހިސާބުތައް ދައްކާ ގޮތުން އެ ކުންފުންޏަށް މި މުއްދަތުގައި ސާފު ފައިދާގެ ގޮތުގައި އެ ކުންފުންޏަށް 47 މިލިއަން ރުފިޔާ ލިބިފައިވެ އެވެ. އަދި މިދިޔަ އަހަރުގެ ފަހު ކުއާޓަރުގައި ލިބިފައިވަނީ 44 މިލިއަން ރުފިޔާގެ އާމްދަނީ އެކެވެ. އަދި ހިންގުމުގެ ހަރަދުގެ ގޮތުގައި 88 މިލިއަން ރުފިޔާ ލިބިފައިވެ އެވެ.\nރާއްޖެއަށް ބޭހާއި ތެޔޮ އަދި ކާޑު އެތެރެކުރާ އެސްޓީއޯއަށް މިއަހަރު އާމްދަނީގެ ގޮތުގައި ބޮޑު އަދަދެއް ލިބުނުއިރު، އެ ކުންފުނިން ދަނީ ކުންފުނީގެ ވިޔަފާރި ފުޅާ ކުރަން ގިނަ އިންވެސްޓްމަންޓްތައް ވެސް ކުރަމުންނެވެ.


ހައްދުންމައްޗަށް "ހައްދުންމަތި" ކިޔަނީ ކީއްވެ؟ ހައްދުންމައްޗަށް ”ހައްދުންމަތި“ ކިޔަނީ ކީއްވެ؟ – Dhekunu Media\nހައްދުންމައްޗަށް "ހައްދުންމަތި" ކިޔަނީ ކީއްވެ؟\nލިޔުނީ: އާދަމް އަލީ\n| 28 ފެބްރުއަރީ 2021\nލ.އަތޮޅު މީހެއްކަން އެނގުމުން ސަމާސާއަށް ހަދާފައިނަމަވެސް ބައްދަލުވާ ވަރަށް ގިނަމީހުން މުޚާޠަބުކުރާ ޖުމްލައެކެވެ. "ލ.އަތޮޅު މީހުންނަކީ ހައްދުން މަތީގައި (ހައްދު ފަހަނަޅާފައި ނުވަތަ ހައްދުން ނެއްޓިފައި) ތިބޭ ބަޔެކެވެ." ލ.އަތޮޅުގައި ނުރައްކާތެރި ހާދިސާއެއް، ވައްކަމެއް ނުވަތަ މާރާމާރީއެއްފަދަ ކަމެއް ހިނގައިގިނަމަ އެޚަބަރަކާ ގުޅިގެން ވެސް ވަރަށް ގިނަ ފަހަރު މި މޭރުމުން ބުނެއުޅެތެވެ. ދުލަކު ނުހިފެހެއްޓޭނެތާ އެވެ. ނަމަވެސް ކަން އޮތްގޮތް ސާފުވޭތޯ މަސައްކަތްކުރުމަކީ ނެތްކަމެއް ނޫންކަމަށް ދެކެމެވެ.\nހައްދުންމައްޗަކީ ވަރަށް ޤަދީމީ ތާރީޚެއް ލިބިފައިވާ އަތޮޅެކެވެ. މި ކަމުގެ ހެކިތަކަކީ ހައްދުންމަތީގެ އެކި ރަށްރަށުގައި ފެންނާންހުރި ބުދުދީނުގެ އާޘާރުތަކެވެ. އަދި މިއަތޮޅުގެ މިސްކިތްތަކުން ފެނުނު ލޯމާފާނުތަކެވެ. މިހާރު ފެންނާން އޮތް4ލޯމާފާނުގެ ތެރެއިން3ލޯމާފާނަކީ ހައްދުންމަތީގެ ރަށްރަށުން ފެނުނު ލޯމާފާނެވެ. އެއީ ގަމު ލޯމާފާނު (1194/1195މ.)، އިސްދޫ ލޯމާފާނު (1195/1196މ.)، އަދި ދަނބިދޫ ލޯމާފާނު (1196/1197މ.)އެވެ. ރަސްރަސްކަލުންގެ ރަސްމީ ފަތްކޮޅުތަކެއްގެ ގޮތުގައި ލޯފޮތިތަކެއްގައި ލިޔެފައިވާ ލޯމާފާނުތަކަކީ މިހާރު ފެންނާންހުރި ދިވެހި ލިޔުންތަކުގެތެރެއިން އެންމެ އިތުބާރުކުރެވޭ އެންމެ ގިނަ ދުވަސްވީ ލިޔުންތައް ކަމުގައި ދިވެހި މުއައްރިޚް ނަސީމާ މުޙައްމަދު ކަލޭފާނު ލިޔުއްވައެވެ.\n1153މ. ވަނަ އަހަރު ރާއްޖޭގެ ރަދުން އިސްލާމްވެވަޑައިގަތުމާއެކު ރާއްޖޭގެ ދީނަކީ އިސްލާމްދީންކަމަށް ހަމަޖައްސަވައި ފަތްތޫރަ ހިންގަވާފައިވީނަމަވެސް ރާއްޖެތެރޭގެ ދަތުރުފަތުރުގެ ދަތިކަމާއެކު ހުރިހާ ރަށްރަށަށް އެ ދީނުގެ އަލިކަން ފެތުރުއްވުމުގެ މަސައްކަތްކުރެވިފައި ވަނީ އެތައް އަހަރަކުންނެވެ. އެ ގޮތުން ސްރީ ގަޑަނާދީއްތަ މަހާރަދުންގެ ރަސްކަމުގައި ލިޔެވިފައިވާ އިސްދޫ ލޯމާފާނާއި ދަނބިދޫ ލޯމާފާނުން އެނގޭ ގޮތުގައި ރާއްޖޭގެ ރަދުން އިސްލާމްވެވަޑައިގަތްތާ 42 އަހަރުފަހުން އިސްދޫ އިސްލާމްކުރެވުނީ 1195މ. ގައެވެ. ދަނބިދޫ އިސްލާމްކުރެވުނީ އޭގެ އެއް އަހަރު ފަހުން 1196މ. ގައެވެ.\nއިސްދޫ ލޯމާފާނުގައި ހައްދުންމަތީގެ ނަމަކަށް ދީފައިވަނީ "ސަތު ދުވު" (SATU DUVU) އެވެ. އިސްދޫ ލޯމާފާނުގައިވަނީ ހައްދުއްމަތީ އިސްދޫ ގެ ވާހަކަ އެވެ. އެރަށުގެ ވޭރާއި އެވޭރާ ގުޅޭ ތަންތަން މުގުރައި ބުދުތައް އުފުރައި، ވޭރު ހުރި ތަނުގައި ހުކުރު މިސްކިތް ބިނާކުރެވުނު ވާހަކަ އާއި، ވޭރަށް ހުރި ދަރުމަތައް ހުކުރު މިސްކިތަށް ބޯގަކުރެވުނު ވާހަކަ އާއި، ރުހުމުގައި އިސްލާމްވި މީހުންނާއި، އިސްލާމް ނުވި މީހުންނާއި، އިސް ހާމުދުރުއާއި އޭނާގެ އެހީތެރިންނާއި މެދު، ކަންތައް ކުރެވުނު ގޮތާއި، އިސްދޫގެ ރައްޔިތުން، އަލުން ބައިބަޔަށް ނުވަތަ ޢާއިލާތަކަށް ބެހި ވާހަކަ އެވެ.\nދަނބިދޫ ލޯމާފާނުގެ 10 ވަނަ ލޯފޮތީގެ ދެވަނަ ފުށުގެ5ވަނަ ފޮޅުވަތުގައިވަނީ " ސަތުދުވުމައްތެ ކަލައިދުވު ތިބި ދަބުދުވެން މާރުއްދަ" އެވެ. މި ޖުމްލައިގެ މާނައަކީ "ހައްދުންމަތީ ކަލައިދޫގައި އޮންނަ ދަނބިދޫ ރައްޔިތުންގެ މާރުއްދަނޑު" އެވެ. އަޅުގަނޑަށް ފެނިފައިވާ ލިޔުންތަކުގެ ތެރެއިން ލ.އަތޮޅުގެ ނަން ލިޔެވިފައިވާ އެންމެ ކުރީގެ ލިޔުމަކީ މިއެވެ. ދަނބިދޫ ލޯމާފާނު ލިޔެފައިވަނީ ހިޖުރީ ސަނަތުން ބަލާނަމަ 593 ގައެވެ. މީލާދީ ސަނަތުން ބަލާނަމަ މި އަހަރު ދިމާވާ ދުވަސްވަރަކީ 1196 ވަނަ އަހަރުގެ ނޮވެމްބަރ 24 އިން 1197 ވަނަ އަހަރުގެ ނޮވެމްބަރ 12 ވަނަ ދުވަހާއި ދެމެދުގެ ދުވަސްވަރެކެވެ. މި ލޯމާފާނުގައި ބަޔާންކުރެވިފައިވަނީ ސްރީ ގަޑަނާދީއްތަ ރަދުންގެ ރަސްކަމުގެ ހަތަރުވަނަ އަހަރުތެރޭގައި އެރަދުންގެ އަމުރުފުޅަށް ދަނބިދޫގައި ހުރި ބުދު ދީނުގެ ވޭރު ނައްތާލައްވައި، ބުދުތައް މުގުރުއްވައި، އެރަށުގައި ތިބި ކާފަރުން އިސްލާމްކުރައްވައި އެ ރަށުގައި މިސްކިތެއް ބިނާކުރައްވައި އެ މިސްކިތުގެ އިންތިޒާމްތައް ހަމަޖެއްސެވުމަށް ކުރެއްވި ކަންތައްތަކުގެ ވާހަކަތަކެވެ.\nމަތީގައި ދެންނެވުނު ދެ ލޯމާފާނުގައިވާ ގޮތުން ހައްދުންމަތީގެ އެންމެ ޤަދީމީ ނަމަކީ، "ސަތުދުވު" ނުވަތަ "ސަތުދުވުމައްތެ" އެވެ. ސަތުދުވު މި ލަފްޒަކީ އެވޭލާ ދިވެހިބަހުގެ ފެށުން އެބަހަކުން އައިސްފައިވާ ސާންސްކްރިތު ލަފުޒެއްކަމާއި މާނައަކީ "ހަތް ރަށް" ކަމަށް ބަހަވީ ޢިލްމުވެރިން ވިދާޅުވެއެވެ. ސާންސްކްރިތު ބަހުން "ސަތު" އަކީ ހަތެއް ނުވަތަ ތެދު އެވެ. އަދި "ދުވު" އަކީ ރަށް ނުވަތަ ޖަޒީރާ އެވެ. ޖުމްލަ މާނައަކީ "ހަތް ރަށް" އެވެ. އަދި "ސަތުދުވުމައްތެ" މިލަފްޒްގެ މާނައަކީ "ހަތްރަށުގެ މައްޗަށް ބިނާވެގެންވާ (އަތޮޅު) އެވެ. ދިވެހި މުއައްރިޚް އަލްއުސްތާޒް މުޙައްމަދު އިބްރާހިމް ލުޠުފީ ލިޔުއްވާގޮތުގައި "މިއަތޮޅުގެ ނަންވެސް އައިސްފައި އޮތީ އެއަތޮޅުގައި "ދޫ" (ރަށް) ކިޔާ7ރަށަށްވުރެ ގިނަރަށް އޮތުމުންނެވެ." އެގޮތުން "ސައްދުވު މަޑުލު" އަކީ ވެސް މިއަތޮޅަށް ނިސްބަތްކުރެވޭ ނަމެއްކަމަށް ލުޠުފީ ލިއުއްވައެވެ.\nމީލާދީން 1343/1344 ވަނަ އަހަރު ރާއްޖެ ދުރުވި މަޝްހޫރު އިސްލާމީ ސައްޔާޙް އިބުނު ބަޠޫޠާ ހައްދުންމަތީގެ ނަމެއްކަމުގައި ލިޔުއްވާފައިވަނީ "ހަލިދުންމަތި" އެވެ.\nހައްދުންމަތި މިނަން އައިސްފައިވަނީ "ޚައްތުންމަތި" މިނަން ބަދަލުވެގެން ކަމަށް ބުނާތީ އަހަމެވެ. އެއީ ދުނިޔޭގެ ދެބައިހަމަ ކުރާ ޚިޔާލީ ރޮނގޭކިޔޭ ޚައްޠުއިސްތިވާ ނުވަތަ އީކުއޭޓަރގެ މަތީގައި މިއަތޮޅު އޮންނާތީއެވެ. މިހާރުގެ ޗާރޓްތަކުގައި ޚައްޠުއިސްތިވާ ނުވަތަ އީކުއޭޓަރ ފާހަގަކުރެވިފައިވަނީ ހުވަދު އަތޮޅާއި ފުވައްމުލަކާއި ދެމެދުގައި ނަމަވެސް 1750މ. ވަނަ އަހަރުގައި ޕޯޗްގީޒްމީހުން ބޭނުންކުރި ޗާރޓެއްގައި ހައްދުންމައްޗާއި ހުވަދުއަތޮޅާއި ދެމެދުގައި އީކްއޭޓަރ ފާހަގަކޮށްފައިވާކަން ފާހަގަކުރަމެވެ. މިދެންނެވި ޗާޓްގައި ހައްދުންމަތި ފާހަގަކޮށްފައިވަނީ "އަދައޮމަޓިސް" (Adoumatis) ކަމުގައެވެ. ދުނިޔޭގެ ދެބައިހަމަ ދިވެހިރާއްޖެއިން ހުރަސްކުރަނީ ހުވަދުއަތޮޅާއި ފުވައްމުލަކާއި ދެމެދުން ހުވަދު އަތޮޅުން 10.5 މޭލު ދެކުނުންނެވެ.\n1602 ޖުލައި 02 ވަނަ ދުވަހުގެ ރޭ ބ.އަތޮޅު ގޮއިދޫ ފަރަށް އުރުނު ފަރަންސޭސި ނަވެއްކަމަށްވާ "ކޯބިން" އިން ރާއްޖެ ދުރުވި މަޝްހޫރު ލިޔުންތެރިޔާ ފްރޭންކޯއި ޕިރާޑް ދިވެހިރާއްޖޭގެ އަތޮޅުތަކުގެ ނަންތައް ޕޯޗްގީޒްގެ ލިޔުންތެރިއަކު ލިޔެފައިވާ ގޮތްކަމަށް ބަޔާންކުރައްވާ ލިޔުއްވާފައިވާ ލިޔުމުގައި ހައްދުންމަތީގެ ނަމަކަށް އޮތީ "ހަދައޮމަޓީ" އެވެ.\nތާރީޚީ ލިޔުންތައް ލިޔުއްވި މުއައްރިޚް އަލްމަރްޙޫމް އަލްއުސްތާޒް މުޙައްމަދު އިބްރާހިމް ލުޠުފީ ލިޔުއްވަނީ "ރާއްޖޭގެ އަތޮޅުތަކުގެ ނަން ނެގިފައި އޮތީ އެއަތޮޅެއްގައި އޮންނަ ފާހަގަކުރެވޭ ރަށެއްގެ ނަމާއި ގުޅުވައިގެންނެވެ." އެގޮތުން ލ.އަތޮޅަށް "އިހައްދުންމަތި"ކިޔާފައިވަނީ ލުޠުފީ ދެކެވަޑައިގަންނަވާ ގޮތުގައި، އިސްދޫގެ އިރުމަތީ ތޮށީގައި އޮތް "އިހައްދޫ" ކިޔާ ރަށަށް ނިސްބަތްކޮށެވެ. ގިރައިގެން ގޮސްފައިވާ މިދެންނެވި ރަށުގެ އާނުގަނޑު އަދިވެސް އެބައޮތެވެ.\n"އިހަށްދުންމަތި" ކިޔާފައިވާ އަނެއް ސަބަބެއްކަމަށް ލުޠުފީ ލިޔުއްވަނީ "ބޭރުން އައި ކޮންމެވެސް ބަޔަކަށް އެއަތޮޅުން އެންމެކުރިން ފެނުނީ އެއަތޮޅު ކަމަށްވާތީއެވެ". ("އިހަށް" : ކުރިން ނުވަތަ ފުރަތަމަ "ދުށް":ފެނުނު "މަތި": ބައި )\nބުނެވޭ ގޮތުގައި ޕޯޗުގީޒުންގެ ކިބައިން ރާއްޖެ މިނިވަންކުރެއްވުމަށްފަހު، ރާއްޖޭގެ ކޮންމެ އަތޮޅަކަށް ބޮޑުތަކުރުފާނު ފަތްކޮޅެއް ފޮނުއްވިއެވެ. މި ފަތްކޮޅު ހައްދުންމަތީގެ އިސްކޮށްތިބި ވެރިން ކިޔުމަށްފަހު ބުނި ކަމަށްވަނީ "އަހަރުމެންނަކީ މަލަކަށް ފަތަކަށް ޢީމާންވާ ބަޔެއް ނޫނެވެ. އަހަރެމެންނާއި ވާހަކަ ދައްކަންޏާޖެހޭނީ ކުރިމައްޗަށް އައިސް ވާހަކަ ދައްކާށެވެ." މިވާހަކަ އައްސަވާފައި "ހައްދުންމަތީ މީހުންނަކީ ހައްދުން މައްޗަށް ގޮސްފައިވާ ބަޔެކޭ" ތަކުރުފާނު ވިދާޅުވިކަމަށްވެއެވެ. ނަމަވެސް ދޫދޫމަތިން ދެކެވޭ މިބާވަތުގެ ގިނަ ރިވާޔަތްތަކޭ އެއްފަދައިން މިއީވެސް ތާރީޚީ ގޮތުން އެއްވެސް ބުރަދަނެއް ހުރި ވާހަކައެއްކަމަށް ބެލެވެންނެތްކަން ފާހަގަކުރަމެވެ.\nހައްދުންމަތީގެ އިސްދޫ، ދަނބިދޫ، މުންޑޫ، ގަން، ގާދޫ އަދި ހިތަދޫ މިރަށްރަށަކީ ބުދުދީނުގެ ބޮޑެތި ވޭރުތައް ހުރި ރަށްރަށެވެ. ފޮނަދު އާއި ކައްދު އާއި ވަޑިނޮޅާއި މުންޏަފުށީގައި ހުރި ތަންތަން ވީރާނާވެ ހިނގައްޖެއެވެ. ކޮންމެއަކަސް އެނގިފާޅުވާން އޮތް ހަޤީޤަތަކީ މިއަތޮޅަކީ ދިވެހިން އިސްލާމްދީން ޤަބޫލުކުރުމުގެ ކުރީގައި ބުދުދީނުގެ މަރުކަޒީ ސަރަޙައްދަކަށް ވާކަމެވެ. މަސްވެރިންނާއި ދަނޑުވެރިންގެ މައްޗަށް ފައްޅިތަކާއި ހާމުދުރުންގެ ނުފޫޒާއި އާރާއިބާރު ފުރިހަމައަށް ހިނގަމުންދިޔަ އަތޮޅެއްކަމެވެ. ރާއްޖޭން އެންމެފަހުން އިސްލާމްވީ މިއަތޮޅުގެ ރަށްތަކުގެ އަހުލުވެރިންކަމަށްވީ ސަބަބުތައް މިދެންނެވުނީއެވެ. މިއަތޮޅުގެ ރައްޔިތުންނަކީ ހައްދުން މަތީގައި އުޅޭ ނުވަތަ ހައްދުން ނައްޓާފައިވާ ނުވަތަ ހައްދު ފަހަނައަޅާފައިވާ ރައްޔިތެއްގެ ގޮތުގައި އެއްވެސް ތާރީޚީ ސަފްޙާއެއްގައި ސިފަ ކުރެވިފައިވަނިކޮށް ފެނިފައިނުވެއެވެ.\nމަތީގައި ދެންނެވުނު ކަންކަމަށް ބަލާއިރު، ރާއްޖެ އިސްލާމްވީއިރުވެސް ހައްދުންމައްޗަށް ކިޔެމުން އައި ނަން "ސަތުދުވު" ނުވަތަ "ސަތުދުވުމައްތެ" މިވަނީ ސީނު ހާއަށް ހާ ސީނަށް ބަދަލުވަމުންދިޔަ އޮއިވަރުތެރޭގައި އައިބަދަލުތައް ފިޔަވައި މާބޮޑު ބަދަލެއްނެތި އެ ގޮތުގައެވެ.\nމައުލޫމާތު: ޠާހާ އަބޫބަކުރު


Breaking News: Malaysia In3Vana Faharah Lockdown Ge Muhdhathu Ithuru Koffi | Hathaavees\nތިންވަނަ ފަހަރަށް މެލޭޝިޔާ އިން ލޮކްޑައުންގެ މުއްދަތު އިތުރުކޮށްފި\nއޭޕްރީލް 10, 2020 ހަތާވީސް އޮންލައިން\nމެލޭޝިއާގެ ބޮޑުވަޒީރު މުހިއްޔުއްދީން ޔާސީން/ ފޮޓޯ-ނިއު ސްޓްރެއިޓްސް ޓައިމްސް\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް19 ވައިރަހުން ރައްކާތެރިވުމުގެ ގޮތުން މެލޭޝިޔާ އިން ތިންވަނަ ފަހަރަށް ލޮކްޑައުންގެ މުއްދަތު އިތުރުކޮށްފިއެވެ.\nމެލޭޝިޔާ ފުރަމަ ލޮކްޑައުން ކުރީ މިދިޔަ މަހުގެ 18ވަނަ ދުވަހުން ފެށިގެން 31ވަނަ ދުވަހުގެ ނިޔަލަށެވެ. އަދި ފަހުން އެ މުއްދަތު މި މަހުގެ 14ވަނަ ދުވަހާއި ހަމައަށް އިތުރުކުރިއެވެ. އަދި މިއަދު މިވަނީ ލޮކްޑައުން މި މަހުގެ 28ވަނަ ދުވަހާއި ހަމައަށް އިތުރުކޮށްފައެވެ.\nމެލޭޝިޔާގެ ބޮޑުވަޒީރު މުހުޔިއްދީން ޔާސީން ވިދާޅުވީ ލޮކްޑައުންގެ ސަބަބުން ކޮވިޑް19 އިތުރަށް ފެތުރުނަ ނުދީ ހިފެހިއްޓިފައިވާ ކަމަށެވެ. އެގޮތުން އެގައުމުން މި ބަލީގައި މަރުވި މީހުންގެ އަދަދު ދުނިޔޭގެ އެހެން ގައުމުތަކުގައި މަރުވި މީހުންގެ އަދަދު މަދު ކަމަށެވެ. އަދި އެ ބައްޔަށް ޕޮޒިޓިވްވާ މީހުންގެ އަދަދުވެސް މަދުވަމުން އަންނަ ކަމަށް މުހުޔިއްދީން ވިދާޅުވިއެވެ.\nމުހިޔިއްދީން ވިދާޅުވީ އެގޮތަށް މީހުން ޕޮޒިޓިވްވާ އަދަދު މަދުވާ ކަމަށްވާ ނަމަ އިތުރަށް ފެތުރުނަ ނުދީ ހިފެހެއްޓުމަށް މަގުފަހިވެގެންދާނެ ކަމަށެވެ. އަދި ކޮވިޑް19 އަކީ ފަސޭހަ ކަމެއްކަން ނުދެކުމަށް އެދިވަޑައިގެންނެވިއެވެ.\nކޮވިޑް19 އާ ގުޅިގެން މެލޭޝިޔާއިން މިހާތަނަށް 4،228 މީހަކު ޕޮޒިޓިވްވެފައިވާއިރު 67 މީހުން ވަނީ މަރުވެފައެވެ. އަދި އޭގެތެރެއިން 1608 މީހުން ވަނީ މި ބަލިން ރަނގަޅުވެސް ވެފައެވެ.\nPrevious ދަށް ގްރޭޑުގެ ދަރިވަރުންނަށް އަންނަ ހަފްތާގައި ޓެލިކިލާސް ފަށަނީ\nNext ވެންޓިލޭޓަރުތަކާއި ގުޅިގެން ހައިތަމްގެ 10 ސުވާލެއް އަމީނަށް!


Covid-19: German League Feshun Faskoffi - Vaguthu\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ! - 14 ގަޑިއިރު ކުރިން\nޖަރުމަނު ލީގު ފެށުން ފަސްކޮށްފި\nހަލުވިކަމާ އެކު ދުނިޔޭގައި ފެތުރެމުންދާ ކޮވިޑް-19 ރޯގާއާ ހެދި މެދުކަަނޑާލާފައިވާ ޖަރުމަން ލީގުގެ މެޗުތައް އަލުން ފެށުން ފަސްކޮށްފި އެވެ.\nޖަރުމަނު ފުޓްބޯލް ލީގް (ޑީއެފްއެލް) އިން އެންމެ ފުރަތަމަ އެ ގައުމުގެ ފުޓްބޯޅަ ސީޒަން މެދުކަނޑާލަން ނިންމީ ދެ ހަފުތާ އަށެވެ. އެކަމަކު އެ ގައުމުގައި ބަލި ފެތުރޭ ނިސްބަތް އިތުރުވުމާ އެކު، ޖަރުމަނުގެ ފުޓްބޯޅަ ފެޑެރޭޝަނާއެކު ކުއްލި ބައްދަލުވުމެއް ބާއްވައި ލީގު އަލުން ފެށުން ފަސްކުރަން އެ އިދާރާ އިން ވަނީ ރޭ ވަނީ ނިންމައިފައެވެ.\nޑީއެފްއެލް އިން ނެރުނު ބަޔާނެއްގައި ބުނެފައިވަނީ ވައިރަސް ފެތުރުން ހުއްޓުވުމަށް ކުރަމުން އަންނަ މަސަތްކަތަށް އަދި ކާމިޔާބެއް ލިބޭ ގޮތް ނުވުމުންނާއި، ކުޅުންތެރިންނާއި އެހެނިހެން ފަރާތްތަކުގެ ސަލާމަތާއި ރައްކާތެރިކަމަށްޓަކައި ލީގުގެ ކުޅުން އަންނަ އެޕްރިލް 30 ގެ ނިޔަލަށް ފަސްކުރަން ނިންމާފައިވާ ކަމަށެވެ. އަދި އެ އިދާރާ އިން ބޭނުންވަނީ ހޫނު މޫސުމުގެ ކުރިން ސީޒަން ނިންމާލަން ކަމަށާއި ހާލަތު ތަންދޭ ގޮތަކުން އިތުރު ނިންމުންތަކެއް ނިންމަން މި މަހު ފަހުކޮޅު ކްލަބްތަކާ އެކު ބައްދަލުވުމެއް ބާއްވަން ރާވާނެ ކަމަށެވެ.\nބުންޑެސްލީގާ ފެށުން ފަސްކޮށްފައިވާއިރު ގިނަ ޓީމުތަކަށް ބާކީ އޮތީ ނުވަ މެޗެވެ. ތާވަލުގެ އެއް ވަނައިގައި އޮތީ 55 ޕޮއިންޓާ އެކު ބަޔާން މިއުނިކެވެ. ތާވަލުގެ ދެ ވަނައިގައި އޮތީ 51 ޕޮއިންޓް ހޯދައިގެން ބޮރޫޝިއާ ޑޯޓްމަންޑެވެ. ޔޫރަޕްގެ ޑޮމެސްޓިކް ލީގުތައް އަންނަ ޖޫން 30 ގެ ނިޔަލަށް ފުރިހަމަ ކުރަން ޔުއެފާ އިން ކުޅިވަރު އެސޯސިއޭޝަންތަކަށް ގޮވާލާފައިވާތީއާއެކު، ޑީއެފްއެލް އިން އަންނަނީ އެ ތާރީހުގެ ކުރިން ސަޕޯޓަރުން ނުވައްދައި މެޗުތައް ކުޅެގެން ނަމަވެސް ބުންޑެސްލީގާ ސީޒަން ފުރިހަމަ ކުރުމަށް މަސަތްކަތް ކުރަމުންނެވެ.\nކޮރޯނާވައިރަހުގެ ސަބަބުން ބުންޑެސްލީގާގެ އިތުރުން އިނގިރޭސި ޕްރިމިއާ ލީގު، އިޓާލިއަން ލީގު، ސްޕެނިޝް ލީގުގެ އިތުރުން ފްރެންޗް ލީގުވެސް ވަނީ މެދުކަނޑާލައިފައެވެ. މީގެ އިތުރުން ޔޫރަޕުގެ އެންމެ ބޮޑު ދެ ކްލަބް ފުޓްބޯޅަ މުބާރާތް ކަމަށްވާ ޗެމްޕިއަންސް ލީގާއި ޔުރޮޕާ ލީގު ވެސް މުއްދަތެއް ނެތް ގޮތަށް ޔުއެފާ އިން ފަސްކޮށްފައިވާއިރު އަންނަ ޖޫން މަހު ފެށުމަށް ތާވަލުކޮށްފައި އޮތް ޔޫރޯ ވެސް ވަނީ އަންނަ އަހަރަށް ފަސްކޮށްފައެވެ.\nބްރެޒިލް އަންހެނުން ދޭތެރެ ދުރުކުރަން އެގައުމުން އެދެފި


ޚަބަރު – މިލަދުންމަޑުލު އުތުރުބުރީ އަތޮޅު ކައުންސިލްގެ އިދާރާ\nޑިޕާރޓްމަންޓް އޮފް ޖުވެނައިލް ޖަސްޓިސް އާއި، މޯލްޑިސް ޕޮލިސް ސަރވިސް އާއި، ށ.އަތޮޅުކައުންސިލާ ގުޅިގެން ހޭލުންތެރިކުރުމުގެ ޕްރޮގްރާމެއް އިއްޔެ ފަށައިފިއެވެ. ށ.އަތޮޅުގެ ބައެއް ރަށްރަށަށް އަމާޒުކޮށްގެން ހިންގޭ މި ޕްރޮގްރާމުގެ ދަށުން އިއްޔެ މާއުނގޫދޫގައި ބެލެނިވެރިން ހޭލުންތެރިކުރުމުގެ ޕްރޮގްރާމެއް މައިން ބަފައިންނަށް އަމާޒުކޮށް ހިންގާފައިވެއެވެ. އަދި ސްކޫލު ދަރިވަރުންނަށް އަމާޒުކޮށްގެން މޯލްޑިވްސް ޕޮލިސް ސަރވިސްގެ ފަރާތުން ހޭލުންތެރިކުރުމުގެ ޕްރޮގްރާމެއް ކުރިޔަށްގެންގޮސްފައިވާއިރު ކުޑަކުދިންގެ ޢަދުލުގެ ޤާނޫނަށް އަހުލުވެރިކުރުމާއި، ކުދިންގެ ޙައްގުތަކާއި، ޒިންމާތަކަށް […]\nހޭލުންތެރިކުރުމުގެ ޕްރޮގްރާމެއް ފަށައިފި\nދިވެހިރާއްޖޭގެ ހުރިހާ ރަށެއްގައި ތަޢާރަފްކުރުމަށް ހަމަޖެހިފައިވާ އިބަމަ (އިޖްތިމާޢީ ބަދަހި މަދަދުވެރިން) ށ.އަތޮޅުގައި އިފްތިތާޙުކޮށްދެއްވައިފިއެވެ. މިއަދު 11:00 ގައި ށ.އަތޮޅުވެހީގެ ކޮންފަރެންސް ހޯލުގައި ބޭއްވުނު ރަސްމިއްޔާތުގައި އިބަމަ އިފްތިތާޙު ކޮށްދެއްވީ މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އަލްފާޟިލާ ޢާއިޝަތު މުޙައްމަދު ދީދީއެވެ. ކީރިތި ޤުރުއާންގެ ބަރަކާތުން ރަސްމިއްޔާތު ފައްޓަވައިދެއްވީ ފުނަދޫ ސްކޫލުގެ ދަރިވަރު އާމިނަތު ނިހާއެވެ. މި ރަސްމިއްޔާތުގައި 2022 މާރިޗު 20 އިން 23 […]\nށ.އަތޮޅުގައި އިބަމަ އިފްތިތާޙުކޮށްދެއްވައިފި\nމިނިސްޓްރީ އޮފް ޖެންޑަރ އެންޑް ސޯސަލް ސަރވިސް އާއި، ށ.އަތޮޅުކައުންސިލާއި، ށ.ފުނަދޫ އެފް.ސީ.އެސް.ސީ އާއި، ރަށުކައުންސިލްތަކާ ގުޅިގެން މި މަހުގެ 20 އިން 21 އަށް ފުނަދޫގައި ކުރިޔަށްގެންދިއުމަށް ހަމަޖެހިފައިވާ އިބަމަ އިނީޝަން ޓްރޭނިންގ ޕްރޮގްރާމުގެ 14ވަނަ ވޯކްޝޮޕް މިއަދު ފަށައިފިއެވެ. މިއަދު 9:00 ގައި ށ.އަތޮޅުވެހީގެ ކޮންފަރެންސް ހޯލުގައި ފެށިގެން ކުރިޔަށްދާ މި ވޯކްޝޮޕްގައި ށ.އަތޮޅުގެ އިބަމަ މެންބަރުންގެ ތެރެއިން މިއަތޮޅު ފުނަދޫ، ޅައިމަގު، ކޮމަންޑޫ، މާއުނގޫދޫން 35 […]\nއިބަމަ އިނީޝަލް ޓްރޭނިންގ ޕްރޮގްރާމުގެ 14 ވަނަ ވޯކްޝޮޕް ފުނަދޫގައި ފަށައިފި\nށ.އަތޮޅު ކައުންސިލުގެ މިއަހަރުގެ ބަޖެޓުގައި ހިމެނިފައިވާ ޕްރޮގްރާމުތަކާއި، ފަސްއަހަރު ދުވަހުގެ ތަރައްޤީގެ ޕްލޭނާ ބެހޭ މަޢުލޫމާތު އަތޮޅުތެރޭގެ ދައުލަތުގެ މުއައްސަސާތަކާއި، އަންހެނުންގެ ތަރައްޤީއަށް މަސައްކަތްކުރާ ކޮމެޓީތަކާއި، ކުލަބު ޖަމްޢިއްޔާތަކާ ހިއްސާކުރުމަށް މާދަމާ އަތޮޅުތެރެއަށް ފުރާގޮތަށް ހަމަޖެހިއްޖެއެވެ. ތިން ދުވަހުގެ މުއްދަތަށް ކުރުމަށް ހަމަޖެހިފައިވާ މިދަތުރުގައި އަތޮޅު ކައުންސިލުގެ މެންބަރުންގެ އިތުރުން އެ ކައުންސިލުގެ އިދާރީ ދެ މުވައްޒަފުން ހިމެނިފައިވާއިރު މި ދަތުރުގައި ރަށްރަށުގެ މުއައްސަސާތަކާއި، އަންހެނުންގެ ތަރައްޤީއަށް މަސައްކަތްކުރާ ކޮމެޓީތަކާއި، […]\nމިއަހަރު ހިންގާ ޕްރޮގްރާމުތަކާ ބެހޭ މަޢުލޫމާތު ހިއްސާކުރުމަށް އަތޮޅުތެރެއަށް\nކީރިތި ޤުރުއާނާބެހޭ ޤައުމީ މަރުކަޒުން އިންތިޒާމުކޮށްގެން ބޭއްވުމަށް ހަމަޖެހިފައިވާ ކީރިތި ޤުރުއާން ކިޔެވުމުގެ 34ވަނަ ޤައުމީ މުބާރާތުގައި ބައިވެރިކުރާ ށ.އަތޮޅުގެ ޓީމެއް ނެގުމަށް ބޭއްވޭ އޮޑިޝަން މި އޮކްޓޫބަރު މަހުގެ 22 ން 23ށް ބާއްވައިފިއެވެ. ށ.އަތޮޅު ކައުންސިލްގެ ފޭސްބުކް ޕޭޖް (Secretariat of the North Miladhunmadulu Atoll Council) ގައި ލައިވްކޮށްގެން އޮންލައިންކޮށް ކުރިޔަށްގެންދެވުނު މި އޮޑިޝަންގައި 11 ރަށަކުން 165 ދަރިވަރުން ބައިވެރިވެ ކިޔަވާފައިވެއެވެ. އޭގެ […]\nކީރިތި ޤުރުއާން ކިޔެވުމުގެ 34ވަނަ ޤައުމީ މުބާރާތުގެ ށ.އަތޮޅު އޮޑިޝަން ބާއްވައިފި\nރަށުކައުންސިލްތަކުގެ މިއަހަރުގެ މޮނިޓަރިންގ ފަށައިފި މަސައްކަތު ތާވަލުގައި ހިމެނިގެން ކޮންމެ އަހަރަކު އެއްފަހަރު ކުރިޔަށްގެންދާ ށ.އަތޮޅު ރަށްރަށުގެ ރަށުކައުންސިލްތައް މޮނިޓަރކުރުމުގެ މަސައްކަތް 2021 އޮކްޓޫބަރ16ވަނަ ދުވަހު ފަށައިފިއެވެ. ޤާނޫނީގޮތުން ކައުންސިލްތަކުން ކުރުމަށް ލާޒިމުކުރާ ކަންކަމާއި، އިދާރީގޮތުން ފުރިހަމަކުރަންޖެހޭ ކަންކަން ފުރިހަމަކޮށްފައި ހުރިތޯ ބެލުމަށް ކުރުމަށް ހަމަޖެހިފައިވާ ދަތުރުތަކުގެ ތެރެއިން އެ ދުވަހު ވަނީ ނަރުދޫ، މިލަންދޫ ކައުންސިލް އިދާރާ މޮނިޓަރކުރުމުގެ މަސައްކަތް ނިންމާފައެވެ. މިއަހަރުގެ މޮނިޓަރިންގ ޝެޑިއުލްގައިވާ ގޮތުން 2021 […]\nރަށުކައުންސިލްތަކުގެ މިއަހަރުގެ މޮނިޓަރިންގ ފަށައިފި\nދިވެހިރާއްޖޭގެ 78ވަނަ ޤައުމީ ދުވަހުގެ މުނާސަބަތު ފާހަގަކުރުމުގެ ގޮތުން މިއަދު ހެނދުނު 6:00 ގައި ދިދަ ނެގުމުގެ ރަސްމިއްޔާތެއް ށ.އަތޮޅުކައުންސިލްގެ އިދާރާގައި ބާއްވައިފިއެވެ. ދިވެހިންގެ ހިތްތަކުގައި ޤައުމީ ރޫޙު އާލާކުރުމުގެ މަޤުޞަދުގައި ބޭއްވުނު މި ރަސްމިއްޔާތު ކީރިތި ޤުރުއާންގެ ބަރަކާތުން ފަށްޓަވައި ދެއްވީ އަލްޤާރީ އިބްރާހީމް މުޙައްމަދެވެ. ޤައުމީ ދިދަ ނަންގަވައިދެއްވީ ށ.އަތޮޅުކައުންސިލްގެ ރައީސް މުޙައްމަދު ޝިޔާމެވެ. ރަސްމިއްޔާތު ނިމިގެން ދިޔައީ އެންމެހާ ޙާޟިރީން ބައިވެރިވާ ޤައުމީ ސަލާމްކިއުމުންނެވެ. ފުނަދޫގައި […]\nޤައުމީދުވަހުގެ ދިދަނެގުމުގެ ރަސްމިއްޔާތު ބާއްވައިފި\nމިނިސްޓްރީ އޮފް އިކޮނޮމިކް ޑިވެލޮޕްމަންޓްގެ ބިޒްނަސް ރަޖިސްޓްރޭޝަނާއި، އެމްޕްލޯއިމަންޓް ރަޖިސްޓްރޭޝަން އަދި ޖޮބްސެންޓަރ ހެލްޕް ޑެސްކުގެ ޚިދުމަތްތައް 2021 ސެޕްޓެންބަރު 2021 ދުވަހުގެ ރޭ 8:50 ގައި ށ.އަތޮޅުކައުންސިލްގައި ފަށައިފިއެވެ. މި ޚިދުމަތްތައް ފެށުމުގެ ގޮތުން ށ.އަތޮޅު ކައުންސިލް އިދާރާގެ ޖަލްސާކުރާ މާލަމުގައި ބޭއްވުނު ރަސްމިއްޔާތުގައި ށ.އަތޮޅުކައުންސިލާއި، މިނިސްޓްރީ އޮފް އިކޮނޮމިކް ޑިވެލޮޕްމަންޓާއެކު ކަމާގުޅޭ އެއްބަސްވުމުގައި އަތޮޅުކައުންސިލްގެ ފަރާތުން ސޮއިކުރުން އޮތެވެ. ށ.އަތޮޅުކައުންސިލްގެ ފަރާތުން އެ އެއްބަސްވުމުގައި ސޮއިކުރެއްވީ ށ.އަތޮޅުކައުންސިލްގެ […]\nޖޮބްސެންޓަރ ހެލްޕް ޑެސްކާއި ބިޒިނަސް ރަޖިސްޓްރޭޝަނާއި، އެމްޕޯއިމަންޓް ރަޖިސްޓްރޭޝަން ޚިދުމަތް ފެށުމުގެ އެއްބަސްވުމުގައި ...\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙާއި، އަނބިކަނބަލުން ފަޒުނާ އަޙްމަދު ރަސްމީ ދަތުރުފުޅެއްގައި މިއަދު ފުނަދުއަށް ވަޑައިގެންފިއެވެ. މިލަދުންމަޑުލު އުތުރުބުރީ މާއުނގޫދޫ އާއި، ފުނަދޫ އާއި، ފޯކައިދުއަށް ކުރައްވާ މި ޒިޔާރަތުގައި މިއަދު ފުނަދުއަށް ވަޑައިގެން ށ.އަތޮޅު ކައުންސިލާ ބައްދަލުކުރެއްވިއެވެ. މި ބައްދަލުކުރެއްވުމުގައި އަތޮޅު ފެންވަރުގައި ހައްލު ހޯދުމަށް ހުރި މައްސަލަތައް ށ.އަތޮޅު ކައުންސިލްގެ ފަރާތުން ށ.އަތޮޅުކައުންސިލްގެ ރައީސް މުޙައްމަދު ޝިޔާމު ރައީސުލްޖުމްހޫރިއްޔާއަށް ހުށަހެޅުއްވިއެވެ. އެއާއެކު އޭގެތެރެއިން އަތޮޅުގައި މިހާރު ސަރުކާރުން […]\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ ދެކަނބަލުން ފުނަދުއަށް ވަޑައިގެންފި\nށ.އަތޮޅު ކައުންސިލްގެ ބަޖެޓުގެ ތެރޭގައި ހިމެނޭ ށ.އަތޮޅުގެ ރަށްރަށުގެ ރަށްވެހި ތަރައްޤީއަށާއި، އިޖުތިމާއީ ތަރައްޤީގެ ޕްރޮގްރާމްތަކަށް މާލީއެހީ ދިނުމުގެ ޕްރޮގްރާމުގެ ދަށުން ކޮމަންޑޫ ކައުންސިލުން މިއަހަރު ހިންގުމަށް ކަނޑައަޅައި ޕްރަޕޯސަލް ހުށަހަޅާފައިވާ 13 ޕްރޮގްރާމަކަށް މާލީއެހީ ދިނުމުގެ އެއްބަސްވުމުގައި ސޮއިކޮށްފިއެވެ. ށ. އަތޮޅުކައުންސިލްގެ ޖަލްސާކުރާ މާލަމުގައި އިއްޔެ ހެނދުނު 10:50 ގައި ދެ ކައުންސިލް ދެމެދުގައި ބޭއްވުނު މުވައްޒަފުންގެ ބައްދަލުވުމުގައި އެ އެގްރިމެންޓްތަކުގައި އަތޮޅުކައުންސިލް އިދާރާގެ ފަރާތުން ސޮއިކުރެއްވީ ކައުންސިލްގެ […]\nކޮމަންޑޫ ކައުންސިލުން މިއަހަރު ހިންގާ 14 ޕްރޮގްރާމަކަށް މާލީއެހީ ދިނުމުގެ އެއްބަސްވުމުގައި ސޮއިކޮށްފި


Ithaafushi Private Island ge agu: Reyakah 80,000 dollar | Mihaaru\nވިޔަފާރި / ޓޫރިޒަމް\nއިތާފުށި ޕްރައިވެޓް އައިލެންޑްގެ އަގު: ރެއަކަށް 80,000 ޑޮލަރު\nވަލްޑޯފް އެސްޓޯރިއާގެ އިތާފުށި ޕްރައިވެޓް އައިލެންޑް--ފޮޓޯ:ސީއެންއެން\n16 ޖެނުއަރީ 2021 - 12:19\nފަޅު ހިއްކައިގެން ތަރައްގީކޮށްފައިވާ ހިތްގައިމުކަމުގެ ގޮތުން މަތީ ދަރަޖައިގެ ރިސޯޓް އިތާފުށީގައި ހެދި ޕްރައިވެޓް ކުޑަކުޑަ ރަށް، މިދިއަ ހަފުތާގައި ބާޒާރަށް ހުޅުވާލައިފި އެވެ. އެކަމަކު އަގު އުޅެނީ އާދައިގެ މީހަކަށް އަތް ފޯރާ ފަށަކު ނޫނެވެ: ރެއަކަށް 80،000 ޑޮލަރު (1.3 މިލިއަން ރުފިޔާ) އެވެ.\nހިލްޓަންގެ ޗެއިން ތެރޭގައި ހިމެނޭ އެންމެ މަތީ ފެންވަރުގެ ރިސޯޓްތަކާއި ހޮޓާތައް މެނޭޖްކުރާ ބްރޭންޑް "ވަލްޑޯފް އެސްޓޯރިއާ" އިން ހިންގާ ވަލްޑޯފް އެސްޓޯރިއާ މޯލްޑިވްސް އިތާފުށީގައި، މި ކުޑަކުޑަ ރަށް ހަދާފައި ވަނީ ރިސޯޓްގެ އެހެން ބައިތަކާ މުޅިން ވަކިންނެވެ. އެކަމަކު 32،000 އަކަ މީޓަރުގެ މި ރަށަކީ ވެސް، ހަމަ ރިސޯޓެކެވެ.\nއިތާފުށި ޕްރައިވެޓް އައިލެންޑްގެ ކޮޓަރިއެއްގެ އެތެރެ\nމި ޕްރައިވެޓް އައިލެންޑުގައި އެއްފަހަރާ 24 ޓޫރިސްޓުންނަށް ޗުއްޓީ ހޭދަކުރެވެ އެވެ. އެ މީހުންނަށް ހާއްސަކޮށްގެން ތިން އިމާރާތެއް ހިމެނެ އެވެ. އެއީ ދެ ކޮޓަރީގެ ވޯޓާ ވިލާއަކާއި ތިން ކޮޓަރީގެ ބީޗް ވިލާއަކާއި ހަތަރު ކޮޓަރީގެ ރެސިޑެންސް ވިލާއެކެވެ.\nމިއިން ކޮންމެ ތަނެއްގައި ވެސް ހާއްސަ ޕޫލްތަކާއި ޖަކޫޒީ ލާފައިވެ އެވެ.\nރާއްޖޭގެ ހުދު ދޮންވެއްޔާއި ސާފު ބިއްލޫރިކޮޅެއް ފަދަ މޫދާ އެކު މި ރަށް ފެންނަނީ، ކާރޫބާރޫ ބޮޑު ދިރިއުޅުމުގެ ތެރެއިން ނުކުމެ ގުދުރަތީ ޗާލުކަމުގައި ހިތްއުފާކޮށްލަން ބޭނުން މުއްސަނދިންނަށް އެއްވަނައިގެ ތަނެއްގެ ގޮތުގަ އެވެ.\nއިތާފުށި ޕްރައިވެޓް އައިލެންޑްގެ ކޮޓަރިއެއް\nހިލްޓަން އިން ބުނީ މި ޕްރައިވެޓް އައިލެންޑުން ހިތްފަސޭހަ އަދި އަމާން ޗުއްޓީއެއްގައި ބޭނުންވާ ހުރިހާ ހިދުމަތެއް ލިބޭނެ ކަމަށެވެ.\nމާލެ އަތޮޅުގައި ހަދާފައިވާ އިތާފުއްޓަށް ވެލާނާ އިންޓަނޭޝަނަލް އެއާޕޯޓުން ލޯންޗެއްގައި ދާން ނަގަނީ 40 މިނެޓެވެ. ސީޕްލޭންގައި އެންމެ 15 މިނެޓެވެ.\nވަލްޑޯފް އެސްޓޯރިއާގެ އިތާފުށި ޕްރައިވެޓް އައިލެންޑް: މިއީ އަގުގެ ގޮތުން ވެސް އާދައިގެ ތަނެއް ނޫން\nވަލްޑޯފް އެސްޓޯރިއާ މޯލްޑިވްސް އިތާފުށި ހުޅުވީ 2019 ގަ އެވެ. އެ ރިސޯޓްގައި 121 ވިލާ ހުރެ އެވެ.\nޓޫރިސްޓުން ލަގްޒަރީ ޓޫރިޒަމް ރިސޯޓްތައް\n19 ކޮމެންޓް, 24 ރިއެކްޝަންސް\nމަށަށް އަޅައިގަތީ އެރަށުހެ މަތިން ނަގާފައިވާ ފޮޓޯއިން އިމާރާތަށް ސޮލީބު ސިފަވާގޮތަށް ފަރުމާކޮށްފައިވާކަން. ޢެއީ ހަމަ ގަސްދުގައި ކޮށްފަވާކަމެއް. ދެރަ\nނާތެދެއް؟؟!!! އެކަމަކު މިއަދުވެސް ޑޮލަރު އުޅެނީ 19ރ ގަ. ތިކަހަލަ ވާހަކަދެއްކީމަ އަހަރުމެން އާދައިގެ މީހުން އަންނާނީ ރުޅި.. ބޭރު ގައުމަކަށްދާއިރަށް އެވެރިންބުނާނެ ދިވެހިން ވަރަށް މުއްސަނދިވާނެއޭ، ރާއްޖޭގެ ރިސޯޓު ދުވާލަކަށް 80،000 ޑޮލަރަށް ވިއްކައޭ.. ތިގޮތަށް އެފްރިކާގެ ގައުމުތަކުގަ ޖަވާހިރާއި އަލިމަސްވެސް ހެސްކިޔާފަހޮވާ..\nތިލިބޭ އެއްޗަކުން އާދައިގެ ދިވެއްސަކަށް ރާހަތެއްކުރާނެބާ\nއެންމެ ކުޑަމިނުން ތި ތަންތަނަށް ލިބޭ ޑޮލަރުކޮޅު ރާއްޖޭގަ އެނބުރިފަ ބޭރަށް ނެރޭނެ ގޮތެއް ހަދާލާފަ އޮންނަ ނަމަވެސް ދިވެހިންނަށް ކޮންވެސް ރާހަތެއް ލީހެވެ.\nތީގެން އާދައިގެ ދިވެހިންނައްކުރާނެ މާކަބޮޑުފައދާއެއްނެތް. އެކަމަކު އިންޑިއާ، ލަންކާ، ޕިލިޕީންސް، ނޭޕާލު އަދި އިންޑޮނޭޝިއާގެ ބާލީކުދިންވަރައް އުފާވާނެ.\nސާފު ރީތި މޫދާ އެހާމެރީތި ވެއްޓާ އެހާމެ ރީތި ދޮންވެލި ވިއްކައިގެން ބިދޭސީ ކުންފުނިތައް މއްސަދިވާއިރު ދިވެހިން ހުސްއަތާ. މިފަދަ ގޮތަކަށް ޓުއަރިޒަމް ދިވެހިންނަށް މުހިނެއްނޫން.\nމިހެންވަންނަ ޑޮލަރު ރާއްޖޭގައި ހިފެހެއްތޭ ގޮތަށް ގާނޫނު އިސްލާހު ކޮށްބަލަ. މުއްސަދިން ގައުމުކާލަމުން ދުވަނީ. އަހަރުމެން ބޭރަށްދާންވެސް ޖެހެނީ ދޮލަރަށް ސަލާން ޖަހަން.\nތިއައީވެސް ގިނަ ރިސޯޓްތަކާ އެއްގޮތަށް ކޮރަޕްޝަނުގެ ތެރެއިން އުފަންވެފައިވާ ތިވިޔަފާރީގެ ފައިދާގެ މަންފާ ދިވެހި ރއްޔިތުންނަށް ކުޑަވާނޭ އަގޮބޮޑު ރަށެއް\nބޭރުމީހުން ނަށް ތީގެ ހުރިހާ ފައިދާއެއް އޮތީ. ރަގަޅަށް ވިންޔާ ތި ރިސޯޓްގަ ހިދުމަތް ދޭށް ވެސް ތިބޭނި ބޭރުމީހުން. މިގައުމް މިހާރު މިއޮތީ ހުރިހާ ގޮތަކުން ވެސް ފެއިލްވަ\nމިހާރެއް އެހާރެއް ކިޔާނެ ކަމެއްނެތް، ކިތައްމެ "ހާރެއް" ވެއްޖެ ޤައުމު ފެއިލްވެފަ އޮންނަތާ.\nއާރީ މީކީ މިއަދަކު އިއްޔެއަކު ވެގެންއުޅޭގޮތެއްނޫނޭ.. ހަމައެކަނި ވާގޮތަކީ ބައިސާ ކަނޑާފަ ވެރިކަމަށް އެރޭއިރަށް ދެން ވެއްޓެނީ ފުރާ ޑޮލަރުހުރިބައެއްގެ ޖީބަށް، ރައްޔިތުން ގޮސް ގުއި ވަޅަށް.. އަނެއްކާވެސް އަނެއްދައުރުގަ ހަމަ މިގޮތަށް..\nރާއްޖޭގެ ކޮންމެ 3800 އެއްހާ މީހަކަށް ދުނިޔޭގެ ފެންވަރުގެ ރިސޯޓެއް ޖެހޭ. މިއީ އެންމެ ސިނާއަތެއް. ދެން ދިވެހިންނަށް ސަތޭކަ ޑޮލަރު ނުލިބި މި ގަނެ ތެޅެނީ. މިއީ އަރަތެއް ނޫންތަ


Nidhi madhuvumun sifa huthuru vey | Mihaaru\nނިދި މަދުވުމުން މީހާގެ ސިފަ ގެއްލޭ\n20 މެއި 2017 - 07:14\nއާ ދިރާސާއެއްގައި ބުނަނީ އެންމެ ރެއެއްގެ ނިދި ހަމަޔަށް ނުލިބުނު ކަމުގައި ވިޔަސް އަނެއް ދުވަހު އެ މީހަކު އެހެން މީހުންނަށް "ރީތިނޫން ކަމުގެ އަސަރުތައް" ފެންނާނެ ކަމަށެވެ.\nރޮޔަލް ސޮސައިޓީ އޯޕަން ސައިންސް ޖާނަލްގައި ޝާއިއުކޮށްފައިވާ ދިރާސާގައި ބުނީ ދެ ރެޔަކު ރަނގަޅަށް ނިދި ނުލިބިއްޖެ ނަމަ އެ މީހެއްގެ ސިފަ ފާހަގަކުރެވޭ ވަރަށް ހުތުރުވެދާނެ ކަމަށެވެ.\nސްޓޮކްހޯމް ޔުނިވަސިޓީން ކުރި މި ދިރާސާގައި 25 މީހަކު، ޖެހިޖެހިގެން ދެ ރޭ ރަނގަޅަށް ނިންދެވި އެވެ. އަދި އޭގެ ހަފުތާއެއް ފަހުން މި މީހުން ޖެހިޖެހިގެން ދެ ރޭ ކޮންމެ ރެޔަކު ހަތަރު ގަޑިއިރު ނިންދެވި އެވެ.\nމިއިން ކޮންމެ ސެޝަނެއްގެ ފަހުން، އެއްވެސް މޭކަޕަކާ ނުލައި އެ މީހުންގެ ފޮޓޯ ނެގި އެވެ. އަދި އެ މީހުން ނުވެސް ދަންނަ 122 މީހަކަށް އެ ފޮޓޯތައް ދެއްކި އެވެ. އޭގެ ތެރޭގައި އަންހެނުންނާއި ފިރިހެނުން ވެސް ހިމެނެ އެވެ. މި ފޮޓޯތައް ބެލުމަށް ފަހު، އެ ފޮޓޯތަކުން ފެންނަ މީހުންގެ ރީތިކަމާއި ސިއްހަތާއި ނިދީގެ އަސަރު އަދި އިތުބާރުކުރެވޭ މިންވަރު ރޭޓްކުރަން ބުންޏެވެ.\nވަރަށް ފާޅުކަން ބޮޑު ނަތީޖާއަކުން އެނގުނު ގޮތުގައި ނިދި މަދުވެފައި ހުރިކަން މޫނުމަތިން ވަރަށް ރީއްޗަށް ފާޅުވެ އެވެ. މޫނު ކަޅުވެފައި ހުރުމައި ލޯ ކައިރި ދުޅަވެފައި ހުރުން ފަދަ ކަންކަމަކީ ނިދި މަދުވެފައި ހުރިކަން ވަރަށް ރީއްޗަށް ހާމަވާ ކަންކަމުގެ ގޮތުގައި، ފޮޓޯތައް ބެލި މީހުން ފާހަގަކޮށްފައިވެ އެވެ.\nފޮޓޯތައް ރޭޓްކޮށްފައިވާ ގޮތަށް ބަލާއިރު، ނިދި މަދުވުމުގެ އަސަރު ހުރި މީހުންނާ ގުޅިގެން އުޅެން ބޭނުންވި މީހުންގެ އަދަދު މަދެވެ. އެ މީހުންގެ ކިބައިން ރީތިކަން ފެންނަ މިންވަރު ކުޑަ ކަމަށާއި އިތުބާރު ވެސް ނުކުރެވޭ ކަމަށް ބުނެފައިވެ އެވެ.\nދިރާސާގައި ބުނި ގޮތުގައި މިއީ ގުދުރަތީ ގޮތުން ކަން ހިނގާ އާންމު އުސޫލެވެ. އިންސާނުންނާއި ޖަނަވާރުން ވެސް ގުޅިގެން އުޅެން ބޭނުންވަނީ ސިއްހަތު ރަނގަޅު ބައިވެރިންނާ އެކުގައި ކަމަށާއި ނިދި މަދުވުމުން ސިއްހީ ބަލިކަށިކަން ހާމަވެ އެ މީހަކަށް އެހެން މީހުންގެ ޝައުގުވެރިކަން ކުޑަވަނީ އެހެންވެ ކަމަށް ދިރާސާގައި ވަނީ ފާހަގަކޮށްފަ އެވެ.\nއިތުރު ލިޔުންތައް ސިއްހަތު ސައިންޓިފިކް ރިސާޗް ނިދުން


Raees Nasheed maalee bayaan hushahalhuhvaifi - vNews.mv\nރައްޔިތުންގެ މަޖިލީހުގެ ރައީސް،ރައީސް މުހައްމަދު ނަޝީދު - ފޮޓޯ: މަޖިލިސް\nރައީސް ނަޝީދު މާލީ ބަޔާން ހުށަހަޅުއްވައިފި\nރިފާޢަތު Male' | 28 August 2020, 13:40\nރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދުގެ މާލީ ބަޔާން ހުށަހަޅުއްވާފައިވާ ކަމަށް މަޖިލީހުގެ އިދާރާއިން ބުނެފިއެވެ.\nރައްޔިތުން މަޖިލީހުގެ އިދާރާއިން ރައީސް ނަޝީދަށް ފޮނުއްވާފައިވާ ސިޓީއެއްގައި ވަނީ 2019 ވަނަ އަހަރުގެ މެއި މަހުގެ 28ވަނަ ދުވަހުން މިއަހަރުގެ މެއި މަހުގެ 27ވަނަ ދުވަހަށް ހުށަހަޅަންޖެހޭ މާލީ ބަޔާން ލިބިފައިވާ ކަމަށެވެ.\nރައީސް ނަޝީދު މާލީ ބަޔާން ހުށަހެޅުއްވި ނަމަވެސް މާލީ ބަޔާން އަދި މިހާތަނަށް އާއްމު ކޮށްފައެއްނުވެއެވެ.\nރައީސް ނަޝީދުގެ މާލީ ބަޔާން ހުށަހަޅާފައިވާ އިރު ރައްޔިތުންގެ މަޖިލީހުގެ މެމްބަރުންގެ ދަރިންނާއި އަނބިން ނުވަތަ ފިރިންގެ މާލީ ބަޔާން އާންމުކޮށް، އަނބިން ނުވަތަ ފިރިންގެ މާލީ ބަޔާންތައްވެސް ހުށަހަޅާތާ7ދުވަހުގެ ތެރޭގައި އޮޑިޓަރ ޖެނެރަލްގެ އޮފީހަށް ފޮނުވަންޖެހޭގޮތަށް ޖުލައި މަހުގެ ތެރޭގައި ވަނީ ފާސްކޮށްފައެވެ.\nމިމައްސަލަ އާއްމު ކޮމިޓީއަށް ހުށައަޅުއްވާފައި ވަނީ ރައްޔިތުންގެ މަޖިލީހުގެ ރައީސް މުޙައްމަދު ނަޝީދެވެ. މިމައްސަލަ މަޖިލީހުގެ ތަޅުމުން ފާސްކޮށްފައިވަނީ ވޯޓުގައި ބައިވެރިވެވަޑައިގެންނެވި 62 މެމްބަރުންގެ ވޯޓުންނެވެ.


Arabiyya School Ge Beleneverin Raees Office Dhoshah Ehvvanee - Vaguthu\nއަރަބިއްޔާ ސްކޫލްގެ ބެލެނެވެރިން ރައީސް އޮފީސް ދޮށަށް އެއްވަނީ\n5 މަސް ކުރިން ( ޑިސެމްބަރު 17, 2021 )\nއަރަބިއްޔާ ސްކޫލްގެ ބެލެނެވެރިން އިންޓަވިއު ދެނީ - ވަގުތު އިމޭޖްސް: އަހްމަދު އަލީ\nއަރަބިއްޔާ ސްކޫލަށް ދިމާވެފައިވާ މައްސަލަތައް ހައްލުވެފައި ނުވާތީ އާއި ރައީސް އޮފީހަށް އެ ސްކޫލްގެ މައްސަލަތަކާއި ގުޅޭގޮތުން ހުށަހެޅި ސީޓީތަަކަށް ޖަވާބު ލިބިފައި ނުވާތީ އެސްކޫލްގެ ބެލެނެވެރިންނާއި ސްކޫލްގެ ޕީޓީއޭއިން ރައީސް އިބްރާހިމް މުހައްމަދު ސޯލިހާއި ބައްދަލު ކުރެއްވުމަށް ރައީސް އޮފީސް ދޮށަށް ދާން ނިންމައިފިއެެވެ.\nއަރަބިއްޔާ ސްކޫލްގެ އިމާރާތުގައި ވަރަށް ބޮޑަށް ވަނީ ރެނދުލައިފައެވެ. އެހެންވެ ބެލެނިވެރިން ގެންދަނީ އެސްކޫލަށް ދަރިވަރުން ފޮނުވަން ޖެހިލުންވާކަން ހާމަކުރަމުންނެވެ. މިގޮތަށް ބެލެނެވެރިން ހާމަކުރުމާއި ގުޅިގެން އެ ސްކޫލްގެ ދަރިވަރުން އިއްޒުއްދީން ސްކޫލަށް ބަދަލު ކުރަން އެޑިއުކޭޝަން މިނިސްޓްރީން ވަނީ ނިންމާފައެވެ. އަދި ހުޅުމާލޭގައި މިހާރު އަޅަމުންދާ ސްކޫލެއް އަރަބިއްޔާއަށް ހާއްސަ ކުރުމަށް ވަނީ ނިންމާފައެވެ.\nއަރަބިއްޔާ ސްކޫލް - ވަގުތު އިމޭޖްސް: އަހުމަދު އަޝްހާދު އަބްދުﷲ\nމިކަމާއި ބެލެނެވެރިން ދެކޮޅެވެ. ބެލެނެވެރިން ބުނަނީ އިއްޒުދީން ސްކޫލާއި، މި ސްކޫލަކީ ދެ މީޑިއަމްއަށް ކިޔަވައިދެމުންދާ ސްކޫލަކަށް ވާއިރު، އުނދަގޫތަކާއި ކުރިމަތިވާނެ ކަމަށެވެ. އަދި އެ ސްކޫލްގައި އަރަބިއްޔާ ސްކޫލްގެ ހުރިހާ ދަރިވަރުންނަށް ކިޔަވާދޭނެ ޖާގައެއްވެސް ނުހުންނާނެ ކަމަށް ބެލެނެވެރިން ބުނެއެވެ.\nއެޑިއުކޭޝަން މިނިސްޓްރީގެ މިގޮތަށް ނިންމުމާއި ގުޅިގެން އެ ސްކޫލްގެ ބެލެނެވެރިންނާއި ޕީޓީއޭއިން ވަނީ ރައީސްއާ ބައްދަލު ކުރަން ބޭނުންވާކަަމަށް ބުނެ އަންނަ އާދީއްތަ ދުވަހު ރައީސް އޮފީހަށް ދިއުމަށް ނިންމާފައެވެ.\nމިއަދު ބޭއްވި މުޒާހަރާއަށްފަހު މީޑިއާއާ ބައްދަލުކޮށް ވާހަކަދެއްކި އެ ސްކޫލްގެ ޕީޓީއޭގެ ނައިބް ރައީސް އައިޝަތު ޝާދިޔާ ވިދާޅުވީ، މިހާރުގެ ހާލަތަށް ބަލާއިރު، ރައީސްއާ ބައްދަލު ކުރުމަށް ދިއުމަށް މިހާރު މަޖުބޫރު ކުރުވާފައިވާ ކަމަށެވެ.\n"އެއީ އަޅުގަނޑުމެންގެ އަޑެއް ނޭއްސެވި".\nއަރަބިއްޔާ ސްކޫލްގެ ބެލެނެވެރިންނާއި، ޕީޓީއޭގެ ބައެއް ބޭފުޅުން - ވަގުތު އިމޭޖްސް: އަހްމަދު އަލީ\nއޭނާ ވިދާޅުވީ، އެ ސްކޫލަށް ދިމާވެފައިވާ މައްސަލަތަކާއި ގުޅިގެން ސްޕެޝަލް އެޑްވައިޒަރު އޮން ސޯޝަލް ޕޮލިސީގެ މަގާމަށް އައްޔަންކޮށްފައިވާ ކުރީގެ އެޑިއުކޭޝަން މިނިސްޓަރު ޑރ. މުސްތަފާ ލުތުފީއާ ބައްދަލުކޮށްފައިވާނެ ކަމަށެވެ. އޭނާއާ ބައްދަލުކުރައްވާ މާލެއިން ބިމެއް އަރަބިއްޔާ ސްކޫލަށް ދިނުމަށް އެދިފައިވާނެ ކަމަށް ވިދާޅުވިއެވެ.\n"ތި ހުށަހެޅުންތައް، ރައީސްއަށް އަދި ނައިބް ރައީސްއަށް ދަންނަވާނަމޭ، އެހެންވީމަ އަޅުގަނޑުމެން ރައްޔިތުން ދެކޭނީ އަޅުގަނޑުމެންގެ ވެރިންނަށް ތިއްބަވާ ފަރާތްތައް އަޅުގަނޑުމެންނަށް ބުނާ ބަހުގެ އިތުބާރު، އަޅުގަނޑުމެން އުއްމީދު ކުރަނީ ރައީސްއާ ހަމައަށް ރައްދުކުރައްވާފައިވާނެ ކަމަށް". ޝާދިޔާ ވިދާޅުވިއެވެ.\nއޭނާ ވިދާޅުވިގޮތުގައި، މިހާތަނަށް ރައީސްއާ ބައްދަލު ކުރުމަށް ރައީސް އޮފީހަށް ހަތަރު ސިޓީއެއް ވަނީ ލާފައެވެ. އެހެން ނަމަވެސް އޭގެން އެއްވެސް ސިޓީއަކަށް ޖަވާބެއް ލިބިފައިނުވާ ކަމަށް ވިދާޅުވިއެވެ.\n"އެހެންވީމަ އަޅުގަނޑުމެން އާދީއްތަ ދުވަހު ދާނަން ރައީސް އޮފީސް ދޮށަށް، އަޅުގަަނޑުމެން ދާނީ އެ ސިޓީގެ ޖަވާބު ހޯދަން، މަޖުބޫރު އަޅުގަނޑުމެންނަށް، އަޅުގަނޑުމެން ކުދިންގެ ހައްގުގައި". ޝާދިޔާ ވިދާޅުވިއެވެ.\nއޭނާ ވިދާޅުވީ، މި ނިކުންނަނީ އެ މީހުންގެ ގެދޮރު ހޯދަން ނޫން ކަމަށާއި، 800 ކުދިންގެ ހައްގު ހޯދުމަށް ކަމަށެވެ.\nމީގެ ކުރިންވެސް އަރަބިއްޔާ ސްކޫލަށް މިފަދަ މައްސަލަތަކެއް ދިމާވުމާއި ގުޅިގެން 2012 ވަނަ އަހަރު ތެރޭގައިވެެސް އެ ސްކޫލްގެ ބެލެނެވެރިންތަކެއް ވަނީ ރައީސް އޮފީސް ދޮށުގައި މުޒާހަރާކޮށްފައެެވެ.\nރައީސްގެ ގަރާރާ ހިލާފަށް ސްޓޭޓް މިނިސްޓަރަކު ސައުދީއަށް ފާޑުވިދާޅުވެއްޖެ\nޑިސެމްބަރު 17, 2021 19:59\nސަރުކާރުތަކުގެ ޢަމަލު ހުންނަގޮތް ނިކަންބަލާބަލަ، މަޖީދިއްޔާ ދެބައިކޮށްލާފަ ދަރުމަވަންތަ އުފައްދާ މަޖިދިއްޔާގެ ބާއިމާރާތަށް ދަރުމަވަންތަ ބަދަލްކޮށް އެތަން ބާވެގެން ތަޅާލަން ވެގެން ދަރުމަވަންތަ ވަގުތީ ތަނަކަށް ބަދަލްކޮށްފައި ވަނިކޮށް ދަރުމަވަންތައަށް ބޮޑުބިމެއްދީ ބޮޑުކޮށް އަޅަމުންދަނީ، އެކަމަކު ޢަރަބިއްޔާ ހުރިބިން ނަގާފަ އެޔަށްވުރެން ކުޑަތަނެއްގައި ބިލްޑިންގެއްހަދާފަ މާގިނަދުވަހެއްނުވެ އެތަންވެސް ތަޅާލަން ޖެހި ސުކޫލް ހިންގާނެ ގޮތެއްނެތި ދަރިވަރުން މަގުމަތިވަނީ ! މާލޭސިޓީ ކައުންސެލްގައި ހުރި ބިންތަކުގެ ތެރެއިން ބިމެއް އަރަބިއްޔާ ހިންގަން މިވަގުތު ދިނުމަކީ މައްސަލަ ހައްލުވާނެ ގޮތެއް!\nޑިސެމްބަރު 17, 2021 20:35\nމި ސްކޫލް މަރާމާތު ކޮށްލެވޭހާ ލާރި ސަރުކާރުގަ ނެތީތަ؟\nޑިސެމްބަރު 17, 2021 20:38\nއަރަބިއްޔާ ސްކޫލަށް ރަގަޅު އިމާރާތެއް ދީ\nޑިސެމްބަރު 17, 2021 20:53\nސާބަހެވެ. ހިތްވަރު ކުރައްވާށެވެ. އާދީއްތަ ދުވަހު ތިޔަ ބޭފުޅުންނަށް ހިތްވަރު ދިނުމަށް ﷲ އިރާދަކުރެއްވިއްޔާއި އަޅުގަނޑުވެސް ދާނަމެވެ.\nޑިސެމްބަރު 17, 2021 22:24\nބެލެނިވެރިން އުޅޭ ސްކޫލެކޭދޯ ރަގަޅު އެއްގޮތެއްވެސްނެތް މިމީހުންނަކަށް\nޑިސެމްބަރު 17, 2021 22:37\nމި ސަރުކާރަކީ ފެއިލް ވަމުން ގޮސް ރަތް ރޮނގުވެސް ފަހަނަޅާފައިވާ ސަރުކާރެކެވެ. ޢެންމެ ބޮޑަށް މިމަންޒަރު ދައްކުވާދޭ މުވައްސަސާއަކީ ތައުލީމާބެހޭ ވުޒާރާައާއި ވަޒީރުންނާއި ދެބްވެސްތިބިނަމަ ތިބި ބައެކެވެ. އެޑިއުކޭސަންގެ ރަންޒަމާނަކީ އައިސްތު ޝިހާމް ހިންގެވި ހަރުދަނާ5އަހަރެވެ.5އަހަރުތެރޭވެސް އެއްވެސްކަމެއް އުނބަށް ޖަހާފަނުވޭ. ދެންވެސް މިނިސްޓަރ އައިޝާވެސް ދީނީ ކަންކަމުގަ ލަފާދޭ މަޖިލިހަކުން ކަންކަން ނިންމަވާށެވެ. ނިންމެވުމަށްފަހު އެގޮތުގައި ދެމިހުންނާށެވެ. ދެބޯގެރި ނުދުއްވާށެވެ. މިސާލު، އިސްލާމް ފޮތުން އާޔަތަށް ރިފަރެންސް ދީފަ އާޔަތް ނެތި ތަރުޖަމާ ހިމެނުމަކުން އެއްވެސް މައްސަލައެއް ނެތެވެ. އެއީ އެކަން ކުރެވިދާނެގޮތެކެވެ.\nޑިސެމްބަރު 17, 2021 23:33\nލާރިގަޑު ކާލައިގެން އަޅާދިން އަރަބިއްޔާއަށް މިވީއަދި 10އަހަރު. އަހަރުމެން ކުޑައިރު އަމީނިއްޔާގެ އިމާރާތްތައް ްްއަދި ތަޅާލީއެ. އޭރު އިނާރާތް ކުރަން ދޭ ލާރިގަޑު ކައެއްނުލާ. ކޮންމެވެސް ނޫހެއްގެ ފަލަ ސުރުިީގަ އޮއްވާދުށިން އެ.ޑީ.ޕީ މަޖިލިސް މެމްބަރެއްގެ ފިރިމީހާ ހިއްސާވާ ކުންފުނިއަކުންނޯ އަރަބިއްޔާ ހެދީ. އޭރު އެއީ އެމް.ޑި. ޕީ ސަރުކާރު


Kaiveni party ah fake mehemaanun genaun ves viyafaariakah\nސައުތު ކޮރެއާގެ ކައިވެނީގެ ރަސްމިއްޔާތެއް\nކައިވެނިތައް އިންތިޒާމު ކުރުމުގައި ވެޑިން ޕްލޭނަރުންގެ ދައުރު މިހާރު ވަރަށް ބޮޑެވެ. އަލަށް ކައިވެނިކުރާ ދެމީހެއްގެ ހަޔާތުގައި އަންނަ އެންމެ އުފާވެރި އަދި ހަނދާނުން ފޮހެލަން ބޭނުން ނުވާ ދުވަހުގެ ހުރިހާ ކަމެއް އެންމެ ފުރިހަމައަށް ކޮށްދިނުމުގެ އިންތިޒާމް ހަމަޖައްސަނީ ވެޑިން ޕްލޭންކުރާ މީހުންނެވެ.\nމިޒަމާނުގައި ގިނަ މީހުން ގަބޫލުކުރަނީ ކައިވެންޏަކީ ހަމައެކަނި ދެ މީހެއްގެ ގުޅުމެއް ނޫން ކަމަށާއި އެއީ އެ ބައެއްގެ ހައިބަތާއި މުދާވެރިކަން އެހެން މީހުންނަށް ދައްކާލަން ލިބޭ ފުރުސަތެއްގެ ގޮތުގަ އެވެ. އަދި ކައިވެނިކުރާ ދެމަފިރިންގެ މަގުބޫލުކަން ދައްކާލެވޭނީ ކައިވެންޏަށް މެހެމާނުން ހާޒިރުވާ މިންވަރު އިތުރުވީ ވަރަކަށް ކަމަށް ގަބޫލުކުރާ މުޖުތަމައުތައް ވެސް ބައިވަރެވެ.\nސައުތު ކޮރެއާގެ މީހުންނަކީ މިގޮތަށް ކައިވެނީގައި އެމީހުންގެ ހައިބަތު ދައްކަން ބޭނުންވާ ބައެކެވެ. އެ ގައުމުގައި "ފޭކް ވެޑިން ގެސްޓްސް"ގެ ވިޔަފާރި މިހާރު މާ ބޮޑަށް ވައިގައި ހިފައިގެން އުޅެނީ މި ސަބަބާ ހުރެ އެވެ. މިކަމަށް ޚާއްސަ ކުންފުނިތައް މިހާރު އެ ގައުމުގައި އެ ބަހުއްޓެވެ. އެ ކުންފުނިތަކުން ކުރާ ކަމަކީ ކައިވެނީގެ ރަސްމިއްޔާތުތަކަށް އެ ބަޔަކު ބުނާ ވަރަކަށް ފޭކް މެހެމާނުން ފޮނުވުމެވެ.\nއެއީ ގިނަ މީހުން މެހެމާނުންގެ ގޮތުގައި ތިބުމުން ދެމަފިރިންގެ ހައިބަތު ބޮޑުކަމަށް ދައްކާނެތީ އެވެ.\nސައުތު ކޮރެއާގައި ކައިވެނިކުރާ މީހުން އެމީހުން ބޭނުންވާ ވަރަކަށް ފައިސާ ދީގެން ފޭކް މެހެމާނުން ޕާޓީގައި ބޭތިއްބިދާނެ އެވެ. މިފަދަ ގްރޫޕްތައް ފޮނުވުމުގެ އިންތިޒާމް ހަމަޖައްސައިދޭ މީހުންގެ މަސައްކަތަކީ ކައިވެނި ޕާޓީގައި ދައުވަތު ދީގެން އަންނަ މީހުންނަށް ބޭނުންވާ ވަރަށް ވުރެ ގިނައިން ގޮނޑި ޖަހައި އެ ގޮނޑިތައް ފޭކް މެހެމާނުން ބައިތިއްބައިގެން ފުރާލުމެވެ. އޭރުން ކައިވެނީގެ ފޮޓޯތަކާއި ވީޑިއޯތަކުން ކައިވެނީގެ ބޮޑުކަން ހާމަވާނެތީ އެވެ.\nކުރިއަށް އޮތް ދުވަސްތަކުގައި ސައުތު ކޮރެއާގައި މި ވިޔަފާރި އިތުރަށް ފުޅާވެގެން ދާނެކަމަށް އެ ގައުމުގެ ނޫސްތަކުން ބުނެފައިވެ އެވެ.\nސަބަބަކީ ކޮވިޑް-19ގެ ބަލިމަޑުކަމާ ހެދި އަޅާފައިވާ ފިޔަވަޅުތަކަށް މަޑުމަޑުން ދޫދޭތީ އެވެ. ދާދި މިދާކަށް ދުވަހާ ޖެހެންދެން އެ ގައުމުގައި ބާއްވާ ކައިވެނި ޕާޓީތަކުގައި ބައިވެރި ކުރެވެނީ އެންމެ 99 މެހެމާނުންނެވެ. ނަމަވެސް ފާއިތުވީ ހަފުތާއިން ފެށިގެން މިއަދަދު 250 އަށް ވަނީ ބަދަލުކޮށްފަ އެވެ. އަދި ކުރިއަށް އޮތް ތަނުގައި ހުރިހާ ފިޔަވަޅުތަކެއް އުވާލައި ބޭނުން ވަރަކަށް ޕާޓީތަކަށް މީހުންނަށް ވަދެވޭ ގޮތަށް ހުއްދަ ދޭނެ ކަމަށްވެ އެވެ.\nއެހާތަނުން އަނެއްކާވެސް ފޭކް މެހެމާނުންގެ ވިޔަފާރިއަށް އިތުރު ކުރިއެރުމެއް އަންނާނެ އެވެ.\nސޯލްގައި ފޭކް މެހެމާނުންގެ އެޖެންސީއެއް ހިންގާ އޮޕަރޭޓަރަކު ބުނި ގޮތުގައި މިހާރު އެ އެޖެންސީއަށް ލިބޭ ކޯލްތައް ވަނީ ދެ ގުނައަށް އިތުރުވެފަ އެވެ. އެއީ ކޮވިޑް-19ގެ ސަބަބުން އަޅާފައިވާ ފިޔަވަޅުތަކަށް އޮކްޓޯބަރު 15 އިން ފެށިގެން ލުއި ދީފައިވާތީ އެވެ.\nއޮޕަރޭޓަރު ބުނި ގޮތުގައި އެ އެޖެންސީން ފޮނުވާ ފޭކް މެހެމާނުންގެ ގަޔަށް ވެކްސިން ޖެހުމުގެ މަސައްކަތް މިހާރު ވަރަށް ބާރަށް އެބަ ކުރިއަށް ގެންދެ އެވެ.


މަގުމަތީގެ ސަލާމަތާއި ރައްކާތެރިކަމާ ގުޅޭގޮތުން ހޭލުންތެރިކުރުމަށް މިދިޔަ އަހަރު ހިންގި އެކި ޕްރޮގްރާމްތަކުގައި 5500 އަށްވުރެ ގިނަ މީހުންނަށް މަޢުލޫމާތު ފޯރުކޮށްދީފައިވޭ\nހޯމަ ،8 ޖެނުއަރީ 2018 / 9:22\nރާއްޖޭގައި ހިނގާ ޓްރެފިކް އެކްސިޑެންޓްގެ މައްސަލަތައް މަދުކޮށް ރައްޔިތުން ހޭލުންތެރިކުރުމުގެ ގޮތުން ޓްރެފިކް މެނޭޖްމަންޓް ޑިޕާޓްމަންޓުން މިދިޔަ އަހަރު ހިންގި އެކި ޕްރޮގްރާމްތަކުގައި 5500 އަށްވުރެ ގިނަ މީހުންނަށް މަޢުލޫމާތު ފޯރުކޮށްދީފައިވެއެވެ.\nމުޅިއަހަރަށް ބަހާލައިގެން ސިލްސިލާކޮށް ހިންގި އެކި ޕްރޮގްރާމްތަކުގައި ޖުމްލަ 5545 ފަރާތަކަށް މަޢުލޫމާތު ފޯރުކޮށްދީފައިވާއިރު މި ޕްރޮގްރާމްތަކުގައި ސްކޫލު ދަރިވަރުންނާއި ބެލެނިވެރިންނާއި އެކި މުއައްސަސާތަކުގައި މަސައްކަތްކުރާ މުވައްޒަފުންނާއި ޓެކްސީ ޑްރައިވަރުންނާއި އަދި ޒުވާނުންނަށް މަޢުލޫމާތު ދީފައިވެއެވެ.\nމިގޮތުން ކުރިއަށް ގެންދިޔަ ޕްރޮގްރާމްތަކުގެ ތެރެއިން ސްކޫލު ދަރިވަރުންނަށް އަމާޒުކޮށްގެން 32 ޕްރޮގްރާމެއް ހިންގާފައިވާއިރު މި ޕްރޮގްރާމްތަކުގެ ދަށުން 3619 ދަރިވަރަކަށް މަޢުލޫމާތު ފޯރުކޮށްދީފައިވެއެވެ. އަދި ބެލެނިވެރިންނަށް އަމާޒުކޮށްގެން މިދިޔަ އަހަރުގެ ތެރޭގައި6ޕްރޮގްރާމެއް ހިންގާފައިވާއިރު މި ޕްރޮގްރާމްތަކުގެ ދަށުން 628 ބެލެނިވެރިޔަކަށް މަޢުލޫމާތު ފޯރުކޮށްދީފައިވެއެވެ.\nޓްރެފިކް މެނޭޖްމަންޓް ޑިޕާޓްމަންޓުން މާލެއާއި އަތޮޅުތަކުގައި ހިންގި ޕްރޮގްރާމްތަކުގެ ތެރެއިން އެކި މުއައްސަސާތަކުގައި މަސައްކަތްކުރާ މުވައްޒަފުންނަށް އަމާޒުކޮށްގެން6ޕްރޮގްރާމެއް ހިންގާފައިވާއިރު މި ޕްރޮގްރާމްތަކުގެ ދަށުން 228 މީހަކަށް މަޢުލޫމާތު ފޯރުކޮށްދީފައިވެއެވެ. އަދި އިންޖީނުލީ އެއްގަމު އުޅަނދު ދުއްވާ ޑްރައިވަރުންނަށް އަމާޒުކޮށްގެން މިދިޔަ އަހަރުގެ ތެރޭގައި5ޕްރޮގްރާމެއް ހިންގާފައިވާއިރު މި ޕްރޮގްރާމްތަކުގެ ދަށުން 157 ޑްރައިވަރަކަށް މަޢުލޫމާތު ފޯރުކޮށްދީ ޤާނޫނާއި ޤަވާއިދުތަކަށް އަހުލުވެރިކޮށްފައިވެއެވެ. ހަމައެއާއެކު މިދިޔަ އަހަރުގެ ތެރޭގައި ޒުވާނުންނަށް އަމާޒުކޮށްގެން ހިންގި ޕްރޮގްރާމެއްގައި 30ށް ވުރެ ގިނަ ޒުވާނުންނަށް، މަގުމަތީގެ ސަލާމަތާއި ރައްކާތެރިކަމާއި އެއްގަމު ދަތުރު ފަތުރުގެ ޤާނޫނާއި ޤަވާއިދުތަކާ ގުޅޭގޮތުން ވަނީ މަޢުލޫމާތުދީފައެވެ.\nމިދިޔަ އަހަރުގެ ތެރޭގައި ހިންގި ޕްރޮގްރާމްތަކަށް ބަލާއިރު އެއްގަމު ދަތުރު ފަތުރުގެ ޤާނޫނާއި ޤަވާއިދުތަކަށް އަހުލުވެރިކުރުމުގެ ގޮތުން ފުލުހުންނަށް އަމާޒުކޮށްގެންވެސް ޕްރޮގްރާމްތަކެއް ވަނީ ހިންގާފައެވެ. އެގޮތުން 22 ޕްރޮގްރާމެއް ފުލުހުންނަށް ހިންގާފައިވާއިރު މި ޕްރޮގްރާމްތަކުގެ ދަށުން 823 ފުލުހަކަށް ވަނީ މަޢުލޫމާތު ފޯރުކޮށްދީފައެވެ.\nމި ޕްރޮގްރާމްތަކުގެ އިތުރުން މަގުމަތީގެ ސަލާމަތާއި ރައްކާތެރިކަމާ ގުޅޭގޮތުން ރައްޔިތުން ހޭލުންތެރިކުރުމުގެ ގޮތުން މީޑިއާގެ އެކި ވަޞީލަތްތައް މެދުވެރިކޮށް އާއްމުންނަށް މަޢުލޫމާތު ފޯރުކޮށްދީފައިވެއެވެ.\nމަގުމަތީގެ ސަލާމަތާއި ރައްކާތެރިކަން ކަށަވަރުކޮށް ރައްޔިތުން ހޭލުންތެރިކުރުމުގެ ގޮތުން ޓްރެފިކް މެނޭޖްމަންޓް ޑިޕާޓްމަންޓުގެ އިތުރުން އަތޮޅުތަކުގައި މަސައްކަތްކުރާ ފުލުހުންވެސް ގިނަ ޕްރޮގްރާމްތަކެއް ހިންގާފައިވެއެވެ.


އިސްލާމް ދީނުގަ ހުރިހާ ކަމެއްގަ އަންހެނުންނާ ފިރިހެނުން ހަމަހަމައެއް ނޫން- ސަބަބުވެސް ޤްރުއާނުން ވަރަށް ސާފު!\nއާރޓިކަލްކިޔުމަށް ހޭދަވާނެކަމަށް ބެލެވެނީ :5މިނެޓް, 8 ސިކުންތު\nސްޕްރިމް ކޯޓުގެ ބެންޗަށް2އަންހެން ބޭކަނބަލުން ލެއްވުމުގެ މަޝްވަރާތައް ފެށުމާއި ގުޅިގެން ބައެއް ދީނީ ޢިލްމުވެރިން ބަސްފުޅު ވިދާޅުވުމުން ބައެއް ޤާނޫނީ ވަކީލުން ގެންދަވަނީ ދީނީ ޢިލްމުވެރިންނަށް އަލްޙުޖްރާތު ސޫރަތުގެ 13 ވަނަ އާޔަތް ހަނދުމަފުޅުކޮށްއަރުވައިދެމުންނެވެ. އެ އާޔަތުގައި ވަނީ:\n"އޭ މީސްތަކުންނޭވެ! ހަމަކަށަވަރުން، ތިމަންރަސްކަލާނގެ ތިއަބައިމީހުން ހެއްދެވީ، ފިރިހެނަކާއި، އަންހެނެއްގެ ކިބައިންނެވެ. (އެބަހީ: އާދަމްގެފާނާއި، ޙައްވާގެފާނުގެ ކިބައިންނެވެ.) އަދި ތިމަންރަސްކަލާނގެ ތިއަބައިމީހުން ތަފާތު ޤައުމުތަކަށާއި، ޤަބީލާ ތަކަށް ލެއްވެވީ، ތިއަބައިމީހުން އެއްބައަކު އަނެއްބައަކަށް ތަޢާރަފް ވުމަށްޓަކައެވެ. ހަމަކަށަވަރުން، ﷲގެ ޙަޟްރަތުގައި ތިއަބައިމީހުންކުރެ އެންމެ މާތްކަންބޮޑީ، ތިއަބައިމީހުންކުރެ އެންމެ ތަޤްވާ ވެރި މީހާއެވެ. ހަމަކަށަވަރުން، ﷲ އީ، މޮޅަށް ދެނެވޮޑިގެންވާ، ޚަބީރުވަންތަ ރަސްކަލާނގެއެވެ." މިފަދައިންނެވެ.\nމިއާޔަތުގެ މާނަ ވަރަށް ސާފެވެ. އެންމެ މާތްކަން ބޮޑީ އެންމެ ބޮޑު ތަޤްވާވެރިއެކެވެ. އަންހެނެއް ނުވަތަ ފިރިހެނެއް މިކަމުގައި ނެތެވެ. މާނައަކީ ފިރިހެނަކަށްވީތީ ނުވަތަ އަންހެނަކަށްވީތީ އެމީހާގެ ދަރަޖަ މަތިވެރިއެއް ނުވެއެވެ. ދަރަޖަ މަތިވެރިވަނީ ތަޤްވާވެރިކަން ބޮޑުވުމުންނެވެ.\nދެން ބަޤަރާ ސޫރަތުގެ 282 ވަނަ އާޔަތަށް ވެސް ބަލައިލަމާތޯއެވެ!\n"އޭ އީމާންވެއްޖެ މީސްތަކުންނޭވެ! ކަނޑައެޅި އެނގިގެންވާ މުއްދަތަކަށް، ތިއަބައިމީހުން ދަރަންޏެއްގެ މުޢާމަލާތެއް ކޮށްފިނަމަ، ފަހެ، އެ ދަރަންޏެއް ތިއަބައިމީހުން ލިޔާށެވެ! އަދި، ތިއަބައިމީހުންގެ މެދުގައި ލިޔާ މީހަކު ޢަދުލުވެރި ކަމާއެކު (އުނި އިތުރު ކުރުމެއް ނެތި، އެއުރެން އެއްބަސްވީގޮތަށް، އެ ދަރަނީގެ ލިޔުން) ލިޔާހުށި ކަމެވެ! ލިޔާ މީހަކު (ކިބައިން ލިޔެދިނުމަށް އެދިއްޖެނަމަ) އޭނާއަށް، ﷲ ލިޔަން އުނގަންނައިދެއްވި ފަދައިން ލިޔެދިނުމުން، އޭނާ މަނާވެ ނުގަންނަހުށި ކަމެވެ! ފަހެ، އޭނާ ލިޔާހުށި ކަމެވެ! އަދި، އެމީހެއްގެ މައްޗަށް ޙައްޤުއޮތް މީހާ (އެބަހީ: ދަރަނިވެރިޔާ ލިޔަންވީ އެއްޗެއް ލިޔާ މީހާއަށް) ކިޔައިދޭހުށިކަމެވެ! އަދި، އޭނާގެ ވެރިރަސްކަލާނގެ ކަމުގައިވާ ﷲ އަށް، އޭނާ ތަޤްވާވެރި ވާހުށިކަމެވެ! އަދި، އެއިން އެއްވެސް އެއްޗެއް އުނި ނުކުރާ ހުށިކަމެވެ!\nފަހެ، އެމީހެއްގެ މައްޗަށް ޙައްޤު އޮތް މީހާއީ (އެބަހީ: ދަރަނިވެރިޔާއީ) ދޯދިޔާ މީހަކު ކަމުގައިވާނަމަ (އެބަހީ: ވިޔާނުދާ ޚަރަދުކޮށް އިސްރާފްކޮށް އުޅޭ، އުޅުންގޯސް މީހަކު ކަމުގައިވާނަމަ) ނުވަތަ (ދަރަނިވެރިޔާއީ) ނިކަމެއްޗެއް ކަމުގައިވާނަމަ، (އެބަހީ: ކުޑަކުއްޖަކު، ނުވަތަ މޮޔައަކުފަދަ މީހަކު ކަމުގައިވާނަމަ) ނުވަތަ (ދަރަނިވެރިޔާއީ) އޭނާ އަމިއްލައަށް ކިޔައިދޭން ކުޅަދާނަކަން ލިބިގެންނުވާ މީހަކު ކަމުގައިވާނަމަ، ފަހެ، ޢަދުލުވެރިކަމާއެކު އޭނާގެ ވަލީ ވެރިޔާ (އެ ދަރަނި ލިޔުމަށް) ކިޔައިދޭ ހުށިކަމެވެ! އަދި، (މިފަދަ ކަންކަމުގައި) ތިއަބައިމީހުންގެ ފިރިހެނުންގެ ތެރެއިން ދެހެކިން ތިއަބައިމީހުން ހެކިކުރާށެވެ! އެ ދެ ހެކިންނަކީ، ދެފިރިހެނުން ކަމުގައި ނުވިނަމަ ފަހެ، ހެކިންކުރެ ތިއަބައިމީހުން ރުހޭ މީހުންގެ ތެރެއިން (އެބަހީ: ޢަދުލު ވެރި މުސްލިމުންގެ ތެރެއިން) ފިރިހެނަކާއި ދެ އަންހެނުންނެވެ.\n(އެއީ) އެ ދެ އަންހެނުންކުރެ އެކަކަށް (ހަނދާންނެތިވެ) މަގުއޮޅިދާނެ ކަމަށްޓަކައެވެ. ދެން، އެހިނދު އެ ދެ އަންހެނުންކުރެ އެކަކަށް، އަނެކަކު (އެކަން) ހަނދާންކޮށް ދިނުމަށްޓަކައެވެ. އަދި، ހެކިންނަށް ގޮވައިލައިފި ހިނދަކު އެއުރެން (އެކަމުން) މަނާވެ ނުގަންނަހުށިކަމެވެ! އަދި (އެ ދަރަނި) ކުޑަކަމުގައިވިޔަސް، ނުވަތަ ބޮޑު ކަމުގައިވިޔަސް އެ ދަރަނީގެ މުއްދަތާ ހަމައަށް ލިޔުމަށް، ތިޔަބައިމީހުން ފޫހިނުވާށެވެ! އެގޮތަށް ލިޔުން، ﷲ ގެ ޙަޟްރަތުގައި ޢަދުލު ވެރިކަން ބޮޑެވެ. އަދި، ހެކި ދިނުމަށް ސީދާކަން ބޮޑެވެ.\nއަދި، ތިއަބައިމީހުންނަށް ޝައްކު ނުވުން ގާތްކަން ބޮޑުވެސްމެއެވެ. ތިއަބައިމީހުންގެ މެދުގައި، ވަގުތުން ހިންގާ ވިޔަފާރިއެއް ކަމުގައި ވުމުން މެނުވީއެވެ. ފަހެ، ތިއަބައިމީހުން އެ ވިޔަފާރި ނުލިޔުމުގައި ތިޔަބައިމީހުންގެ މައްޗަކަށް ކުށެއް ނެތެވެ. އަދި، ތިއަބައިމީހުން ވިޔަފާރިއެއް ކޮށްފިނަމަ، ތިއަބައިމީހުން ހެކިކުރާށެވެ! އަދި، ލިޔާ މީހާއާއި ހެކިދޭ މީހާ (ދަރަނިވެރިޔާއަށާއި ދަރަނިދޭ މީހާއަށް) ގެއްލުންނުދޭހުށި ކަމެވެ! (ނުވަތަ، އެ ދެ މީހުންނަށްވެސް ގެއްލުމެއް ލިބިގެން ނުވާހުށްޓެވެ.) ތިޔަބައިމީހުން (ނަށް ނަހީކުރެއްވި ކަންތައް) ކުރާނަމަ، ފަހެ، ހަމަކަށަވަރުން، އެއީ، ތިއަބައިމީހުންގެ ކިބައިގައިވާ (ނުކިޔަމަންތެރި) ފާސިޤް ކަމެކެވެ. ތިއަބައިމީހުން، ﷲއަށް ތަޤްވާވެރިވާށެވެ! ﷲ، ތިއަބައިމީހުންނަށް އުނގަންނަވައިދެއްވަވާނެއެވެ. ﷲ އީ، ކޮންމެކަމެއް މޮޅަށް ދެނެވޮޑިގެންވާ ރަސްކަލާނގެއެވެ."\n"އަދި، (މިފަދަ ކަންކަމުގައި) ތިއަބައިމީހުންގެ ފިރިހެނުންގެ ތެރެއިން ދެހެކިން ތިއަބައިމީހުން ހެކިކުރާށެވެ! އެ ދެ ހެކިންނަކީ، ދެފިރިހެނުން ކަމުގައި ނުވިނަމަ ފަހެ، ހެކިންކުރެ ތިއަބައިމީހުން ރުހޭ މީހުންގެ ތެރެއިން (އެބަހީ: ޢަދުލު ވެރި މުސްލިމުންގެ ތެރެއިން) ފިރިހެނަކާއި ދެ އަންހެނުންނެވެ. (އެއީ) އެ ދެ އަންހެނުންކުރެ އެކަކަށް (ހަނދާންނެތިވެ) މަގުއޮޅިދާނެ ކަމަށްޓަކައެވެ. ދެން، އެހިނދު އެ ދެ އަންހެނުންކުރެ އެކަކަށް، އަނެކަކު (އެކަން) ހަނދާންކޮށް ދިނުމަށްޓަކައެވެ.\nހެކިންގެ ގޮތުގައި ބޭނުންކުރަން އަންގަވާފައި މިވަނީ ޢަދުލުވެރި މުސްލިމުންނެވެ. ތަޤްވާވެރިންނެވެ. އަންހެނަކު ނަމަވެސް ފިރިހެނަކު ނަމަވެސްމެއެވެ. ނަމަވެސް2ފިރިހެނުން ހެކިންގެ ގޮތުގައި ނުލިބިއްޖެނަމަ 1 ފިރިހެނަކާއި2އަންހެނުން ހެކިންގެ ގޮތުގައި ބޭނުންކުރަން މިވަނީ އަންގަވައިފައެވެ.\nވީމާ އިސް2ލާމް ދީނުގެ ކަންކަމުގައި ބަސްބުނާއިރު ހަމައެކަނި އެންމެ އާޔަތެއް ނަގައިގެން ފުދޭކަށް ނެތެވެ. ގުޅުންހުރި ހުރިހާ އާޔަތްތަކެއް ބަލަން އެބަޖެހެއެވެ.\nބައެއް ފިރިހެނުންނަށްވުރެ ތަޤްވާވެރިކަން ބޮޑު އަންހެނުން ބައިވަރެވެ. ބައެއް ފިރިހެނުންނަށްވުރެ ދީނީ ޢިލްމުގައި ކުރިއަރާފައި ތިބި އަންހެނުންވެސް ބައިވަރެވެ. ސުވާލަކީ އަންހެނެއްގެ ތަޤްވާވެރިކަން ކިތަންމެ ބޮޑު ނަމަވެސް އަދި ދީނީ ޢިލްމު ކިތަންމެ ވަރަކަށް އުނގެނިގެން ހުރި ނަމަވެސް އަންހެނެއްގެ ފަހަތުގައި ފިރިހެނަކަށް ނަމާދެއް ނުކުރެވޭނެއެވެ.\nޑރ. މުޙައްމަދު އިޔާޟް ޢަބްދުއްލަޠީފް ވިދާޅުވެފައިވަނީ މައިމީހާގެ ފަހަތުގައި ފިރިހެން ދަރިފުޅަށް ނަމާދު ނުކުރެވޭނެ ކަމަށެވެ. ނަމަވެސް ކުޑަ ނަމަވެސް ފިރިހެން ދަރިފުޅުގެ ފަހަތުގައި މައިމިހާއަށް ނަމާދުކުރެވިދާނެ ކަމަށެވެ.\nމިކަންކަމުން އެނގެނީ ކޮންމެ ކަމެއްގައި އަންހެނުންނާއި ފިރިހެނުން އެއްވަރު ނުވަތަ ހަމަހަމަ ނޫން ކަމެވެ. ހަމައެއާއިއެކު އަންހެނުންނާއި ފިރިހެނުން ހުރިހާ ކަމެއްގައި ހަމަހަމަ ނުވުމަކީ އަންހެނުންގެ ދަރަޖައަށް އެއްވެސް އުނިކަމެއް އަންނަ ކަމެއްވެސް ނޫނެވެ. ﷲ ތަޢާލާގެ އެއްވެސް ނިންމެވުމެއް ބަދަލު ކުރުމުގެ އެއްވެސް ބާރެއް އެއްވެސް މީހަކަށް ލިބިގެނެއް ނުވެއެވެ. މީސްތަކުންނަށް އޮތީ ﷲ ތަޢާލާގެ ނިންމެވުންތައް ﷲ ތަޢާލާ ނިންމެވި ގޮތަށް ބަލައިގަތުމެވެ. އަނހެނުންގެ ވެސް ފިރިހެނުންގެ ވެސް ދަރަޖަ މަތިވެރިވެގެންދާނީ ﷲ ތަޢާލާ އަންގަވާފައިވާ ގޮތަށް ޢަމަލުކުރުމުންނެވެ.


އޭސީސީގެ މެމްބަރުން މަގާމުގެ ނުފޫޒު ބޭނުން ކުރި ކަމުގެ މައްސަލައެއް ފުލުހުންނަށް – Dhuvas Online\nއޭސީސީގެ މެމްބަރުން ހުވާ ކުރެއްވުމުގެ ރަސްމިއްޔާތުގެ ތެރެއިން -- ފޮޓޯ: ރައީސް އޮފީސް\nއޭސީސީގެ މެމްބަރުން މަގާމުގެ ނުފޫޒު ބޭނުން ކުރި ކަމުގެ މައްސަލައެއް ފުލުހުންނަށް\n18 އޯގަސްޓް 2020\nއެންޓި ކޮރަޕްޝަން ކޮމިޝަން (އޭސީސީ) ގެ މެމްބަރުން މަގާމުގެ ނުފޫޒު ބޭނުންކޮށްގެން ނާޖާއިޒު ފައިދާއެއް ހޯދައި ދިނުމުގެ މައްސަލައެއް ފުލުހުންނަށް ހުށަހަޅައިފި އެވެ.\nއަމިއްލަ ފަރާތަކުން އެ މައްސަލަ ފުލުހުންނަށް ހުށަހަޅާފައި ވަނީ ކުރީގެ ޗީފް އޮފް ޑިފެންސް ފޯސް މޭޖަ ޖެނެރަލް އަހުމަދު ޝިޔާމްގެ ބައްޕަ، އަދި ފިލްމީ ދާއިރާގައި ގިނަ ދުވަސްތަކެއް ވަންދެން މަސައްކަތް ކުރެއްވި އިބްރާހިމް ޝާކިރު (ޝާކިރުބެ) އެމްއެންޑީއެފް ކޯސްޓްގާޑުގެ އިމާރާތެއްގައި ގެންގުޅުނު މައްސަލަ ތަހުގީގު ކުރުމުގައި މަގާމުގެ ނުފޫޒު ބޭނުން ކުރި ކަމަށް ބުނެއެވެ.\nއޭސީސީއިން އެމައްސަލަ ނިންމާފައި ވަނީ ޝިޔާމްގެ ބައްޕާފުޅު، ކ. ވިލިނގިލީގައި ހުންނަ ކޯސްޓް ގާޑް މެރިޓަމް ރެސްކިޔު ކޯޑިނޭޝަން ސެންޓަރުގައި ދިރިއުޅުނު މައްސަލައަކީ ކޮރަޕްޝަން އެކުލެވޭ މައްސަލައެއް ނޫން ކަމަށެވެ.\nއަމިއްލަ ފަރާތުން ފުލުހުންނަށް ހުށަހެޅި މައްސަލާގައި ބުނެފައިވަނީ ޝިޔާމްގެ ބައްޕާފުޅު އެމްއެންޑީއެފްގެ ފެސިލިޓީގައި އެއް އަހަރާއި ހަމަސް ދުވަހަށްވުރެ ގިނަ ދުވަހު ގެންގުޅުނު ކަމަށެވެ. އަދި އެ މުއްދަތުގައި ޝިޔާމްގެ ބައްޕާފުޅަށް އެކިއެކި ހިދުމަތް ދެމުން ގެންދިޔައީ ސިފައިންގެ ބޭކަލުން ކަމަށްވެސް ސިޓީގައި ބުނެފައިވެ އެވެ.\nމި މައްސަލައިގައި ބުނެފައިވާ އަމަލު ޝިޔާމް ހިންގަވާފައިވާ ކަން ތަހުގީގަށް ސާބިތުވެފައި ވިޔަސް، އެ އަމަލުގައި ކޮރަޕްޝަން ނުހިމެނޭނެ ކަމަށް އޭސީސީން ނިންމާފައިވުމަކީ މަގާމުގެ ނުފޫޒު ބޭނުންކޮށްގެން ޝިޔާމަށް ނާޖައިޒު މަންފާ ހޯދައި ދިނުމުގެ އަމަލެއް ކަމަށް ސިޓީގައިވެއެވެ. އަދި މިއީ ގާނޫނޫލް އުގޫބާތުގެ 513 ވަނަ މާއްދާގައި ބަޔާން ކުރާ ޖިނާއީ ކުށުގެ އަމަލެއް ކަމަށް ސިޓީގައިވެއެވެ.\nއެހެންވެ، އޭސީސީސީގެ މެމްބަރުންގެ ގޮތުގައި ތިއްބަވައިގެން އެ ކޮމިޝަންގެ މިހާރުގެ މެމްބަރުން ހިންގެވި ޖިނާއީ ކުށުގެ މި އަމަލު ތަހުގީގުކޮށް އަޅަން ޖެހޭ ފިޔަވަޅުތައް އެޅުމަށް ވެސް ސިޓީގައި އެދިފައިވެއެވެ.\nވިލިމާލޭގައި ހުންނަ ކޯސްޓްގާޑް ބިލްޑިންގައި ޝާކިރު ދިރިއުޅުއްވަމުން ގެންދެވީ 2017 ވަނަ އަހަރުގެ ޖުލައި މަހުން ފެށިގެން 2018 ވަނަ އަހަރުގެ ޑިސެމްބަރު މަހާ ހަމައަށް ކަމަށްވެއެވެ.\nއަނިސާގެ ސުވާލެއް، ތަހުގީގު ކުރަމުންދާ މައްސަލައެއްގެ ކުޑަބޮޑުމިން މިނިސްޓަރަށް ކަނޑައއެޅުއްވިދާނެބާ؟\nކޮލަމް ކުލަ: އިސްތިއުފާ އަކީ ހައްލުތަ؟\nމާލޭ ސިޓީގައި ގްރޭޑް ހަތެއްގެ ދަރިވަރުންނަށް ސްކޫލްތަކުގައި ކިޔަވައިދޭން ފަށައިފި\nފުށިދިއްގަރުފަޅު މައްސަލައިގަ ކުރީގެ ނައިބު ރައީސް ޖިހާދަށް ދައުވާ އުފުލައިފި


ކޯވިޑްގައި އެޑްމިޓްކޮށްގެން ފަރުވާ ދޭ މީހުންގެ އަދަދު 100 އިން މައްޗަށް! – Dhuvas Online\nފުނަދޫ ކޯވިޑް މެނޭޖްމެންޓް ފެސިލިޓީ-- ފޮޓޯ: ހެލްތް މިނިސްޓްރީ\nކޯވިޑްގައި އެޑްމިޓްކޮށްގެން ފަރުވާ ދޭ މީހުންގެ އަދަދު 100 އިން މައްޗަށް!\nކޯވިޑް-19 އަށް ޕޮސިޓިވްވެފައިވާ މީހުންގެ ތެރެއިން ފެސިލިޓީތަކުގައި އެޑްމިޓްކޮށްގެން ފަރުވާ ދޭން ޖެހޭ މީހުންގެ އަދަދު 100 އިން މަތިވެއްޖެ އެވެ.\nއެޗްޕީއޭއިން ބުނީ ރާއްޖޭގެ އެކި ފެސިލިޓީތަކުގައި ކޯވިޑް ޖެހިފައިވާ 105 މީހަކަށް އެޑްމިޓްކޮށްގެން ފަރުވާ ދެމުންދާ ކަމަށެވެ. މިހާރު ބައްޔަށް ފަރުވާ ދެމުންދަނީ 1،719 މީހުންނަށެވެ.\nކޯވިޑް ޖެހޭ މީހުންނަށް އެޑްމިޓްކޮށްގެން ފަރުވާ ދިނުމަށް މާލެ އާއި ރާއްޖޭގެ އެކި ސަރަހައްދުތަކުގައި ގާއިމްކޮށްފައިވާ ފެސިލިޓީތަކުގައި ހުރީ 449 އެނދެވެ، އެއީ މާލޭގައި ދަރުމަވަންތަ ހޮސްޕިޓަލުގައި 18 އެނދު، ހުޅުމާލޭ މެޑިކަލް ފެސިލިޓީގައި 250 އެނދު އިތުރުން ރާއްޖޭގެ ފަސް ސަރަހައްދެއްގައި ގާއިމްކޮށްފައިވާ ކޯވިޑް މެޖޭޖްމެންޓު ފެސިލިޓީތަކުގައި ހުރި 105 އައިސޮލޭޝަން އެނދާއި 76 އައިސީޔޫ އެނދެވެ.\nއަތޮޅު ތެރޭގައި ގާއިމްކޮށްފައިވާ ފެސިލިޓީތަކުގެ ތެރެއިން ޕޮސިޓިވް މީހުންނަށް ފަރުވާ ދެމުންދަނީ ށ. ފުނަދޫ އަތޮޅު ހޮސްޕިޓަލުގެ ކޯވިޑް މެނޭޖްމެންޓު ފެސިލިޓީ އާއި ބ. އޭދަފުށީ ކޯވިޑް މެނޭޖްމެންޓު ފެސިލިޓީގައި އެވެ.\nރާއްޖޭގެ ހަ އަތޮޅެއްގެ 10 ރަށެއްގައި ކޯވިޑަށް ޕޮސިޓިވް މީހުން އެބަތިއްބެވެ.\nކޯވިޑް-19 އާއި ގުޅިގެން އެޗްޕީއޭގެ އެންމެ ބޮޑު ކަންބޮޑުވުމަކީ ހޮސްޕިޓަލުގައި އެޑްމިޓްކޮށްގެން ފަރުވާ ދޭން ޖެހޭ މީހުންގެ އަދަދު އިތުރުވުމެވެ. އެއީ މި ބައްޔަކީ ފަރުވާއެއް ހޯދިފައިވާ ބައްޔަކަށް ނުވާތީ އެޑްމިޓް ކުރަންޖެހޭ މީހުންގެ އަދަދު ގިނަ ވާނަމަ ބަލީގައި މަރުވާ މީހުންގެ އަދަދު އިތުރުވާނެތީ ކަމަށް ބުނެ އެވެ.\nމިހާތަނަށް ކޯވިޑް ޖެހިގެން 19 މީހަކު ރާއްޖެއިން މަރުވެފައި އެވެ. އެޗްޕީއޭއިން ބުނީ ކުރިޔަށް އޮތްތާ މި އަދަދު ދާނީ އިތުރުވަމުން ކަމަށެވެ.\nމިހާތަނަށް ރާއްޖެއިން ކޯވިޑަށް 4،446 މީހުން ޕޮސިޓިވްވެފައިވެ އެވެ. ބަލިން ރަނގަޅުވެފައިވަނީ 2،693 މީހުންނެވެ


Sevilla athun balive evvana ah aran Real ah libunu furusathu gelijje\nސެވިއްޔާ އަތުން ބަލިވެ އެއްވަނަ އަށް އަރަން ރެއާލަށް ލިބުނު ފުރުސަތު ގެއްލިއްޖެ\n1 އަހަރު,3މަސް,3ހަފްތާ, 23 ގަޑި, 54 މިނެޓް, 42 ސިކުންތު ކުރިން 5500އަހުމަދު ތޯޢިލް\nސްޕެނިޝް ލަލީގާގައި ސެވިއްޔާ އަތުން 3-0 ގެ ނަތީޖާއަކުން ބަލިވެ ލީގު ތާވަލުގެ އެއްވަނަ އަށް އަރަން ރެއާލް މެޑްރިޑަށް ލިބުނު ފުރުސަތު ގެއްލިއްޖެ އެވެ.\nސެވިއްޔާ އަތުން ރެއާލް ބަލިވި އިރު، ބާސެލޯނާ ވެސް ވަނީ ލީގުގައި އެ ޓީމް ކުޅުނު މެޗުން ބަލިވެފަ އެވެ. އެއާއެކު، އެކަން ވެގެން ގޮސްފައިވަނީ 2015 ވަނަ އަހަރުގެ ޖަނަވަރީ މަހަށް ފަހު ސްޕޭނުގެ ދެ ގަދަބާރު އެއް ދުވަހެއްގައި ދެ މެޗަކުން ބަލިވި ފުރަތަމަ ފަހަރަށެވެ.\nމެޗުގެ ފުރަތަމަ 21 ވަނަ މިނެޓުގެ ތެރޭ އަންޑްރޭ ސިލްވާގެ ދެ ގޯލާ އެކު ސެވިއްޔާ އިން ލީޑު ނަގާފައިވެ އެވެ. މެޗުގެ 39 ވަނަ މިނެޓުގައި ސެވިއްޔާގެ ވިއްސާމް ބިން ޔެޑާރ ވަނީ ހިތްގައިމު ލަނޑެއް ޖަހައި، ސެވިއްޔާގެ ލީޑު ފުޅާކޮށްފަ އެވެ. އެ ލަނޑާއެކު ބިން ޔެޑާރ ވަނީ އޭނާ ކުޅުނު ފަހު ތިން މެޗުގައި މުޅިއަކު ހަ ގޯލު ޖަހާފަ އެވެ. މިއީ ރެއާލް މެޑްރިޑްގެ ކޯޗުކަމުން ޒައިނުއްދީން ޒިދާން އިސްތިއުފާ ދިން ފަހުން އެ ކްލަބާ ހަވާލުވި އާ ކޯޗު، ޖޫލެން ލޮޕެޓިގީގެ އިރުޝާދުގެ ދަށުން ލީގުގައި އެ ޓީމް ބަލިވި ފުރަތަމަ ފަހަރު ކަމަށްވާ އިރު، އެ މެޗުގައި ސެވިއްޔާ އިން ވަނީ މޮޅަށް ކުޅެ ރެއާލް އަށް މޮޅުވާން ފުރުސަތު ގެއްލުވާލާފަ އެވެ.\nރެއާލުން އެ މެޗާ ކުރިމަތިލި އިރު، ބާސެލޯނާ ވަނީ ލީގު ތާވަލުގެ ފުލުގައި އޮތް ލެގާނޭސް އަތުން 2-1 އަކުން ބަލިވެފަ އެވެ. އެހެން ކަމުން، ރެއާލުން އެ މެޗާ ކުރިމަތިލާފައިވަނީ މޮޅަކާ އެކު ލީގުގެ އެއްވަނަ އަށް އެރުމުގެ ނިޔަތުގަ އެވެ. ނަމަވެސް، ސްޕޭނުގެ ދެ ގަދަބާރު އެއް ދުވަހެއްގައި ބަލިވި އިރު، ދެ ކްލަބަށްވެސް ލިބިފައިވަނީ 13 ޕޮއިންޓެވެ.\nސްޕެނިޝް ލަލީގާ ރެއާލް މެޑްރިޑް ސެވިއްޔާ ފުޓްބޯލް\n2 މަސް ކުރިން 144 0\n2 މަސް ކުރިން 168 0\n3 މަސް ކުރިން 265 0\n3 މަސް ކުރިން 194 0


Thoofaanuge Sababun China Ge 11 Meehun Maruvehjje - Vaguthu\nޗައިނާ އަށް އައި ކެރީގެ ތޫފާނެއްގައި 11 މީހަކު މަރުވެ، 102 މީހަކު ޒަހަމްވެއްޖެއެވެ.\nރިޕޯޓުތައް ބުނާ ގޮތުގައި ޝަންހައި އާ ދިމާލުން ބައެއް ސަރަހައްދުތަކުގައި ގަސްތަކާއި އިމާރާތްތަކަށް އެކިވަރުގެ ގެއްލުންވެފައިވެއެވެ. އެގޮތުން ގިނަ ގަސްތަކެއްގެ ގޮފިތައް އިރައިގެން ގޮސް ވެއްޓިފައިވެއެވެ.\nތޫފާނާ ގުޅިގެން ޗައިނާ ސަރުކާރުން ނެރުނު ބަޔާނެއްގައި ބުނެފައިވަނީ 3،050 މީހުން ރައްކާތެރި ސަރަހައްދުތަކަށް ބަދަލު ކުރެވިފައިވާ ކަމަށެވެ.\nގަޑިއަކަށް 100 މޭލު ބާރުމިނުގައި ވައި ޖެހުނު އެ ތޫފާނުގައި މަސް ދޯންޏަކާއި ދެ ފަޅުވެރިން ވެސް ސަލާމަތް ކޮށްފައިވެއެވެ. ކަނޑުގެ ސިފައިން ދަނީ ދޯނީގެ ބާކީ ތިބި ނުވަ ފަޅުވެރިން ހޯދުމުގެ މަސައްކަތް ކުރަމުން ކަމަށް ރިޕޯޓުތައް ބުނެއެވެ.\nތޫފާނާއެކު ބައެއް ސަރަހައްދުތަކުން ކަރަންޓު ކެނޑިފައިވެއެވެ. ހަބަރުތައް ބުނާގޮތުން މަގުމަތީގައި ޕާކު ކޮށްފައި ހުރި ކާރުތަކުގެ ބިއްލޫރިތައް ތެޅުމާއި، މަގުމަތީގައި ހުރި ގަސްތައް ބިމުން ލުހިފައި ހުރުން ފަދަ ގެއްލުންތައް ލިބިފައިވެއެވެ.


އަދާލަތު ޕާޓީން ސިޔާސީ ބޭނުންތަކަށްޓަކައި ދީން ހަތިޔާރަކަށް ހަދާތީ އެކަން ކުށްވެރިކުރުން – Maldivian Democratic Party\n29 މާޗް 2010\nއަދާލަތު ޕާޓީން ސިޔާސީ ބޭނުންތަކަށްޓަކައި ދީން ހަތިޔާރަކަށް ހަދާތީ އެކަން ކުށްވެރިކުރުން\n29 މާރޗް 2010 (ހޯމަ)\nދިވެހިރާއްޖޭގެ ޤާނޫނު އަސާސީގެ 106 ވަނަ މާއްދާގެ (ށ) ގައި ދައުލަތުގެ އެންމެ މަތީވެރިޔަކީ، އަދި ސަރުކާރުގެ އެންމެ މަތީވެރިޔަކީ، އަދި ސިފައިންގެ އެންމެ މަތީ ވެރިޔަކީ ރައީސުލްޖުމްހޫރިއްޔާ ކަމަށް ބުނާ ހިނދު,\nދިވެހިރާއްޖޭގެ ޤާނޫނު، (ޤާނޫނު ނަންބަރު 6/94)، ދިވެހިރައްޔިތުންގެ ދީނީ އެއްބައިވަންތަކަން ހިމާޔަތްކުރުމުގެ ޤާނޫނުގެ 1 ވަނަ މާއްދާގައި ދިވެހިރާއްޖޭގެ ރައްޔިތުންނަކީ މާތްވެގެންވާ އިސްލާމްދީނުގެ އަހުލުވެރިން ކަމަށްވެފައި، އުސޫލެއްގެ ގޮތުން އެއް މަޒުހަބަކަށް އެންމެން އުޅެމުން އަންނަ، އެއް ޤައުމިއްޔަތެއް ހިއްސާކުރާ ބަޔަކަށް ވުމާއެކު، ދިވެހިންގެ މެދުގައި ޒަމާނުއްސުރެ އޮންނަ ދީނީ އެއްބައިވަންތަކަން ދެމެހެއްޓުމަކީ، ރާއްޖޭގެ މިނިވަންކަމާއި ސިޔާދަތު ރައްކާތެރިކޮށް، ރާއްޖޭގެ އަމަން އަމާންކަމާއި ސުލްހަ މަސްލަހަތު ދެމެހެއްޓުމަށްޓަކައި ކޮންމެހެން ބޭނުން ކަމަކަށްވާތީ، ދިވެހިރައްޔިތުންގެ ދިނީ އެއްބައިވަންތަކަން ހިމާޔަތްކުރުމަކީ ދިވެހި ސަރުކާރާއި ރައްޔިތުންގެ މައްޗަށް ލާޒިމުވެގެންވާ ކަމެއްކަމަށް ބުނާ ހިނދު،\nބައެއް ދީނީ ތަޤްރީރުތަކުގައި ހަމައެކަނި އަންހެން ބޭފުޅުންނާ ގުޅޭގޮތުން ދެކެވޭ ވާހަކަތައް އެއީ ވަރަށް ގިނަ އަދަދެއްގެ ޒުވާން ބޭފުޅުން ހިތްހަމަޖެހޭ ކަމެއް ނޫންކަމާއި އެބޭފުޅުން ރައީސުލްޖުމްހޫރިއްޔާގެ އަރިހުގައި އެބާވަތުގެ ކަންތައް އެގޮތަށް ހިނގިޔަ ނުދިނުމަށް ސަރުކާރުން މަސައްކަތްކޮށްދިނުމަށް އެދިފައިވާ ކަމަށާއި އެމަނިކުފާނުގެ ނަޒަރުގައި އެއްބާވަތުގެ ޚިޔާލާތެއް އެއްބަޔަކު ފާޅުކުރެއްވީމާ، އެކަމާ ނުރުހޭ ކަމަށް ވަނީނަމަ އެންމެ ބުއްދިވެރިގޮތަކަށް ވާނީ އެ އަނެއް ޚިޔާލާތުވެސް ނުވަތަ އެހެން ވިސްނުމެއް ވެސް އަނެއްކާ އަލުން އަނބުރާ އެހެންބަޔަކު ހާމަކުރުން ކަމުގައި ރައީސުލްޖުމްހޫރިއްޔާގެ ރޭޑިއޯ ޚިޠާބުގައި ވިދާޅުވެފައިވާ ވިދާޅުވުމަށް ބަލާއިރު އެމަނިކުފާނުގެ ވިސްނުންފުޅަކީ ބަޔަކު ދެއްކި ވާހަކައެއް އާންމު ރައްޔިތުންނާ ހިއްސާކޮށް ދިނީ ގޮތުން އެކަން އޮންނަ ގޮތް އިތުރަށް ސާފުކޮށްދިނުމަށް ދީނީ އިލްމުވެރިންނަށް ފުރުޞަތުދެއްވުން ކަމަށް މިޕާޓީން ދެކޭ ހިނދު،\nދިވެހިސަރުކާރުގައި އިއްތިހާދުވެފައިވާ ޕާޓީއެއް ކަމަށްވާ އަދާލަތު ޕާޓީއަކީ ވެސް ދިނީ އެއްބައިވަންތަކަމުގެ ޤާނޫނުގެ 1 ވަނަ މާއްދާގައި ބުނާ ސަރުކާރު ތަމްސީލުކުރާ ބައެއްގެ ގޮތުގައި ތިބެ، މިޒުވާން ބޭފުޅުން ފާޅުކުރެއްވި ޚިޔާލާއި އިސްލާމްދީނުގައި އެކަން އޮންނަ ގޮތް އާންމު ރައްޔިތުންނަށް އިތުރަށް އޮޅުން ފިލުވައި ދިނުމުގެ ބަދަލުގައި ސިޔާސީ ވާދަވެރިކަން އިސްކުރައްވައި ރައީސުލްޖުމްހޫރިއްޔާގެ އިސްތަށިފުޅުގައި އިސްލާމްދީނާ އިދިކޮޅު ޚިޔާލު ފާޅުކުރެއްވި ކަމުގެ ދޮގު އިލްޒާމް އަޅުއްވާފައިވާތީ އެކަން ދިވެހިރައްޔިތުންގެ ޑިމޮކްރެޓިކް ޕާޓީން އެންމެ ހަރުކަށި އިބާރާތުން ކުށްވެރިކުރާ ހިނދު\n25 މާރޗް 2010 ވީ ބުރާސްފަތި ދުވަހުގެރޭ އާޓިފިޝަލްބީޗުގައި އެމްޑީޕީން ބޭއްވި ދީނީ ދަރުސަކަށް ޑީއާރުޕީން ހުރަސް އަޅައި، ހަމަނުޖެހުން ހިންގައި، އެތައް ދިވެހިރައްޔިތުންގެ ލޭ އޮހޮރުވައި އެމްޑީޕީން ބޭއްވި ދީނީ ދަރުސް ހުއްޓުވި މައްސަލައިގައި އަދާލަތު ޕާޓީ ހަނުއޮވެ، ރައީސުލްޖުމްހޫރިއްޔާގެ އިސްތަށިފުޅުގައި ދީން ހަތިޔާރަކަށް ހައްދަވައި ދޮގު އިލްޒާމްތަކެއް އެޅުވުމުން އަދާލަތު ޕާޓީގެ ނިޔަތާމެދު ސުވާލު އުފެދެއެވެ. އަދި މީގެ އިތުރުން އަދާލަތު ޕާޓީއަށް ދިން ހިމާޔަތްކުރުމުގެ މަސައްކަތް ވާޖިބުވީ އެމްޑީޕީން ދިވެހިރައްޔިތުންނަށް ޚިޔާލުފާޅުކުރުމުގެ މިނިވަންކަން ހޯދައިދިންފަހުންތޯ ސުވާލު އުފެދޭ ހިނދު\nރާއްޖޭގެ އިއްޒަތްތެރި ރައީސުލް ޖުމްހޫރިއްޔާގެ އިސްތަށިފުޅުގައި މިބާވަތުގެ ދޮގު އިލްޒާމް އެޅުއްވުން ވަގުތުން ހުއްޓާލައި، ސިޔާސީ މަޤްޞަދުތަކެއް ޙާޞިލްކުރުމުގެ ބޭނުމުގައި، ދީން ހަތިޔާރެއްގެ ގޮތުގައި ބޭނުން ނުކުރުމަށް އަދާލަތު ޕާޓީއަށް މިޕާޓީން ނަޞޭހަތްތެރިވަމެވެ.\nބަޔާން ނެރުނީ އެމްޑީޕީ ސެކްރެޓޭރިއެޓް


Geydhoshugai maa adugadha koh Cycle dhuhvaathee Jaya fuluhah mahsala hushahalhaifi\nގޭދޮށުގައި މާއަޑުގަދަކޮށް ސައިކަލު ދުއްވާތީ ޖާޔާ ފުލުހަށް މައްސަލަ ހުށަހަޅައިފި\n26 ޖުލައި 2020 - 09:24:56\nމިދިޔަ ދެތިން ހަފުތާގައި ބައްޗަން އާއިލާއާ ގުޅޭ ތަފާތު ހަބަރުތައް މީޑިއާތަކުގައި ވަނީ ރިޕޯޓްކޮށްފަ އެވެ. ޖުލައި މަހުގެ 12 ވަނަ ދުވަހު އަމީތާބު ބައްޗަން އާއި އޭނާގެ ފިރިހެން ދަރިފުޅު، އަބީޝޭކް ބައްޗަން ކޮވިޑް-19 އަށް ޕޮޒިޓިވްވެ، އެ އާއިލާގެ ހާލަތު މީޑިއާތަކުން ދަނީ ގާތުން ބަލަމުންނެވެ.\nއަމީތާބާއި އޭނާގެ ހުރި ހަމައެކަނި ފިރިހެން ދަރިފުޅު، އަބީޝޭކް ބައްޔަށް ޕޮޒިޓިވްވި ފަހުން ވަނީ އަބީޝޭކްގެ އަންހެނުންނާއި ދަރިފުޅު ވެސް ބައްޔަށް ޕޮޒިޓިވްވެފަ އެވެ. އެ އެންމެނަށް ވެސް ފަރުވާދެމުން އަންނަނީ މުމްބާއީގެ ނަނަވާތީ ހޮސްޕިޓަލުގަ އެވެ.\nކޮންމެއަކަސް، އެއް ގެއެއްގައި ދިރިއުޅެމުން އައީ އެމީހުންގެ ތެރެއިން އަމީޔާބުގެ އަންހެނުން ޖާޔާ ފިޔަވައި އެންމެން ވެސް ބައްޔަށް ޕޮޒިޓިވްވެ، ހޮސްޕިޓަލުގައި އެޑްމިޓްކޮށްފައިވާތީ ޖާޔާ ދިރިއުޅެމުންދަނީ ގޭގައި އެކަންޏެވެ. އެކަމަކު ގޭގައި މަސައްކަތް ކުރާ މީހުން އުޅެ އެވެ.\nއިންޑިއާގެ ނޫސްތަކުން ރިޕޯޓްކުރާ ގޮތުގައި އިއްޔެ ރޭގެ ވަގުތެއްގައި ޖާޔާ ވަނީ ފުލުހުންނަށް ގުޅާފަ އެވެެ. އޭނާގެ ކަންބޮޑުވުމަކީ އެ ގޭ ދޮށުގައި މީހުން އެހާ، ބާރަށް ސައިކަލު ދުއްވުމެވެ. އެ މައްސަލަ ރިޕޯޓްކުރުމާއެކު ފުލުހުން އެ ގޭ ދޮށަށް ދިޔަ ނަމަވެސް އޭރު އަޑުގަދަކޮށް ދުއްވި މީހުން ގޮސްފައިވާ ކަމަށް ރިޕޯޓްތައް ބުނެ އެވެ.\nކޮވިޑް ޖެހިގެން އަމީތާބަށް ހޮސްޕިޓަލުގައި ފަރުވާދެމުން އަންނައިރު އޭނާ އަދި ބައްޔަށް ނެގެޓިވް ނުވާ ކަމަށް ވަނީ ބުނެފަ އެވެ. އަދި ސަޕޯޓަރުންގެ ފަރާތުން ލިބޭ ތަރުހީބަށް ދަނީ ޝުކުރު އަދާކުރަމުންނެވެ.\nއަމީތާބުގެ އިތުރުން ޖާޔާއަކީ ވެސް 70 އަހަރުތަކުގެ ފަހުކޮޅުން ފެށިގެން ގިނަ ބައެއްގެ މަގްބޫލުކަން ހޯދާފައިވާ ތަރިއެކެވެ.


SAFF Suzuki Cup anna aharuves Bangladesh gai - vNews.mv\nސާފް ސުޒުކީ ކަޕް އަންނަ އަހަރުވެސް ބަންގްލަދޭޝްގައި\nއިސްމާޢީލް ޝާހު (ކުޑަ ޝާހު) 17 September 2019, 18:18\nދެކުނު އޭޝިއާގެ ފުޓްބޯޅަ މުބާރާތް ކަމަށްވާ ސާފް ސުޒުކީ ކަޕް އަންނަ އަހަރުގެ ސެޕްޓެމްބަރު މަހު ބަންގްލަދޭޝްގައި ބޭއްވުމަށް ނިންމައިފި އެވެ.\nދެ އަހަރުން އެއް އަހަރު ބާއްވާ ސާފް މުބާރާތް މިދިޔަ އަހަރުވެސް ބާއްވާފައިވަނީ ބަންގްލަދޭޝްގައެވެ. އަންނަ އަހަރުގެ މުބާރާތްވެސް ބަންގްލަދޭޝްގައި ބާއްވަން ނިންމީ އެ ގައުމުގެ ފުރަތަމަ ރައީސް ޝެއިޚް މުޖީބުއްރަހްމާން އުފަންވެވަޑައިގަތްވާ 100 އަހަރު ފުރުމުގެ މުނާސަބާ ފާހަގަކުރުމަށް އަންނަ އަހަރު ކުޅިވަރުގެ ހަރަކާތްތައް އެގައުމުގައި ބޭއްވުމަށް އެދުމުންނެވެ. އެގޮތުން އަންނަ އަހަރު ސާފް މުބާރާތުގެ އިތުރުން އަންނަ އަހަރު ބަންގްލަދޭޝްގައި އޭވީސީ މެންސް ސީނިއާ ސެންޓްރަލް ޒޯން ވޮލީބޯޅަ މުބާރާތްވެސް ބޭއްވުމަށް ވަނީ ހަމަޖެހިފައެވެ.\nމިދިޔަ އަހަރު ބަންގްލަދޭޝްގައި ކުރިއަށްދިޔަ މުބާރާތުގެ ޗެމްޕިއަންކަން ރާއްޖޭގެ ޓީމުން ހޯދާފައިވަނީ ފައިނަލް މެޗުގައި ވަރުގަދަ އިންޑިއާ ބަލިކުރުމަށްފަހު އެވެ. މީގެ ކުރިން މި މުބާރާތް ރާއްޖެއިން ކާމިޔާބުކޮށްފައިވަނީ 2008 ވަނަ އަހަރު އެވެ. އެފަހަރު މުބާރާތް ބާއްވާފައިވަނީ ރާއްޖެ އާއި ސްރީލަންކާގައެވެ.\nމި މުބާރާތުގެ އެންމެ ކާމިޔާބު ޓީމަކީ އިންޑިއާއެވެ. އިންޑިއާއިން މި މުބާރާތް ހަ ފަހަރު ކާމިޔާބުކޮށްފައިވާއިރު، ބަންގްލަދޭޝް އަދި އަފްޣަނިސްތާން ވަނީ، ކޮންމެ ގައުމެއް އެއް ފަހަރު މުބާރާތް ކާމިޔާބުކޮށްފައެވެ.


Jinaaee dhauvaa eh kurevey varah heki hunnaane: ACC\nޖިނާއީ ދައުވާއެއް ކުރެވޭ ވަރަށް ހެކި ހުންނާނެ: އޭސީސީ\n28 މާރޗް 2021 - 18:53:25\nވެންޓިލޭޓަރު ކޮރަޕްޝަންގެ މައްސަލައިގައި ޖިނާއީ ދައުވާއެއް ކުރެވެ ވަރަށް ހެކި ހުންނާނެ ކަމަށް އެންޓި ކޮރަޕްޝަން ކޮމިޝަން (އޭސީސީ) އިން ބުނެފި އެވެ.\nއޭސީސީގެ މެމްބަރުން މިހެން ބުނެފައިފައި ވަނީ ވެންޓިލޭޓަރުގެ ކޮރަޕްޝަނުގެ މައްސަލައާއި ގުޅިގެން އޭސީސީން މިއަދު ބޭއްވި ނޫސްވެރިންގެ ބައްދަލުވުމުގަ އެވެ.\nވެންޓިލޭޓަރު ހިޔާނާތުގެ މައްސަލައިގައި ދައުވާ ނުކުރަން ޕީޖީން ނިންމާފައިވަނިކޮށް، ވެންޓިލޭޓަރުތަކާއި ގުޅޭ މައްސަލައިގައި އޭސީސީން ވަނީ ޕީޖީއަށް އިތުރު މައުލޫމާތުތަކެއް ހުށަހަޅާފަ އެވެ. މި މައުލޫމާތުތަކާއި ގުޅިގެން ޕީޖީން ވަނީ މި މައްސަލަ އަލުން ރިވިއުކޮށް، ބަލާފަ އެވެ.\nޕީޖީން ވަނީ މި މައްސަލަ އަލުން ރިވިއުކޮށް ބެލިއިރު، އަލަށް އޭސީސީން ހުށަހެޅި މައުލޫމާތު ތަކާއި މި މައްސަލައިގައި ކުރިން ހޯދާފައިވާ ހެއްކާއި ގަރީނާގެ މައްޗަށް ބަލާ ޖިނާއީ ކުށެއްގައި ސާބިތުކޮށްދޭން ޖެހޭ އުންސުރުތައް ސާބިތުކޮށްދެވިދާނެ ކަމަށް ނުފެންނާތީ މައްސަލައިގައި ދައުވާ ނުކުމަށް އެ އޮފީހުން ކުރިން ނިންމި ނިންމުމަށް ބަދަލު ގެންނަން ނުފެންނަ ކަމަށް ބުނެފައެވެ. ޕީޖީން މިހެން ބުނެފައިވަނީ މިދިޔަ ހަފްތާގައެވެ.\nމި މައްސަލައާއި ގުޅިގެން އޭސީސީގެ މެމްބަރު އައިޝަތު އަބްދުﷲ ވިދާޅުވީ، މި މައްސަލައިގައި މިއީ އިދާރީ އޮޅުމެއް ކަމަށް ބުނެ، މިއީ ޖިނާއީ ދައުވާއެއް ނުކުރެވޭނެ ކަމެއް ކަމަށް ބުނުމީ އެ ކޮމިޝަނަށް ގަބޫލު ކުރެވޭ ކަމެއް ނޫން ކަމަށެވެ.\nއައިޝަތު ވިދާޅުވީ މި މައްސަލައިގައި މި ދައްކަނީ، ބަލިމަޑުކަމެއްގެ ތެރެއިން 31 މިލިއަން ރުފިޔާ އެގްޒެކެޓާސް ގެނެރަލްއަށް ދިން ވާހަކަ ކަމަށެވެ. އަދި މި މައްސަލައިގައި މިހާރު ހޯދިފައިވާ ހެކިތަކުން ބަޔަކަށް މަންފާއެއް ހޯދާ ދިން ކަމުގެ ކުށުގެ އުންސުރުތައް ފުރިހަމަ ވާނެ ފަދަ ހެކިތަކެއް ހުރި ކޭސްއެއް ކަމަށް ގަބޫލު ކުރާ ކަމަށް އައިޝަތު ވިދާޅުވި އެވެ.\nމީގެ އިތުރުން އޭސީސީގެ ރައީސް މަރިޔަމް ޝިއުނާ ވެސް ވަނީ، މި މައްސަލައިގައި ދައުވާ ކޮށްދިނުމަށް ޕީޖީއަށް ފޮނުވި ފަރާތްތަކަށް ދައުވާ ކުރެވޭނެ ކަމަށް ވިދާޅުވެފަ އެވެ.\nމިއަދުގެ ނޫސްވެރިންގެ ބައްދަލުވުމުގައި ވާހަކަ ދައްކަވަމުން އޭސީސީގެ މެމްބަރު އަލީ އަޝްރަފް ވިދާޅުވީ މި މައްސަލައިގައި ދައުވާ ކުރަން ފޮނުވީ ވަށާޖެހޭ، ފުރިހަމަރިޕޯޓެއް އެކުލަވާލުމަށް ފަހު ކަމަށެވެ. އަދި އޭސީސީގެ މުޅި ކޮމިޝަން ގަބޫލު ކުރާ ގޮތުގައި މި މައްސަލައަކީ އެއްވެސް ހާލެއްގައި ވަޅުޖެހިގެން ވާނެ ނުވަތަ "ޑިކްލައިން" ކުރެވިގެންދާ ކޭސް އަކަށް ވެގެން ނުވާނެ ކަމަށް އަޝްރަފް ވިދާޅުވިއެވެ.\nއަޝްރަފް ވިދާޅުވީ މީގެ ކުރިން، މިފަދަ ތަފާތު އެތައް ކޭސްތަކެއް ކުރީގަ ބަލާ، ދައުވާކޮށް، ޝަރީއަތް ކުރެވި ނިމިފައިވާ ކަމަށެވެ. އަދި ވެންޓިލޭޓަރު ކޮރަޕްޝަނުގެ މި މައްސަލައަކީ އެފަދަ އެތައް ކޭސްއަކާ އެއް ހަމައެއްގައި ގެންދެވޭނެ ކޭސްއެއް ކަމަށް އަޝްރަފް ވިދާޅުވިއެވެ.


މިނިސްޓްރީ އޮފް ޖެންޑަރ އެންޑް ފެމިލީ | މާލެ / ދިވެހިރާއްޖެ\nފެމެލީ ޕްރޮޓެކްޝަން އޮތޯރިޓީ\nފެމިލީ އެންޑް ޗިލްޑްރަން ސަރވިސް ސެންޓަރުތައް\n“އަހަންނަކީ ތިނަކުން އެކެއްގެ އެކުވެރިއެއް”\nބައިނަލްއަޤުވާމީ އަންހެންކުދިންގެ ދުވަސް ފާހަގަކުރުމުގެގޮތުން މިނިސްޓްރީން އިންތިޒާމުކޮށްގެން “ގަރލްސް ލީޑް އިނީޝިއަޓިވް”ގެ ނަމުގައި ހަރަކާތެއް ހިންގައިފި\nބައިނަލްއަޤުވާމީ އަންހެންކުދިންގެ ދުވަހުގެ މުނާސަބަތުގައި މިނިސްޓްރީ އޮފް ޖެންޑަރ އެންޑް ފެމިލީން އިންތިޒާމުކޮށްގެން “ގަރލްސް ލީޑް އިނީޝިއޭޓިވް”ގެ ނަމުގައި ދިވެހިރާއްޖޭގެ އެކި ދާއިރާތަކުގައި ވަޒީފާ އަދާކުރައްވަމުން ގެންދަވާ ނަމޫނާ އަންހެން ބޭކަނބަލުންނާއެކު މަސައްކަތްކުރުމުގެ ފުރުޞަތުއިތުރަށް ވިދާޅުވޭ\nޢާންމު ޚިދުމަތްތައްދޭ ފަރާތްތަކަށް އަމާޒުކޮށްގެން މިނިސްޓްރީ އޮފް ޖެންޑަރ އެންޑް ފެމިލީން ބޭސިކް ސައިން ލެންގުއޭޖް ޓްރޭނިންގއެއް ފަށައިފިއެވެ. ޚިދުމަތްދޭ އިދާރާތަކަށް އަމާޒުކޮށްގެން ޖެންޑަރ މިނިސްޓްރީއިން އިންތިޒާމުކުރާ މި ސައިން ލެންގުއޭޖް ޓްރޭނިންގ ޕްރޮގްރާމްއިތުރަށް ވިދާޅުވޭ\nދިވެހިރާއްޖޭގެ ފުރަތަމަ ދޮށީ އުމުރުގެ މީހުންގެ ޤައުމީ ސިޔާސަތު އިފުތިތާހުކޮށްފި\nދޮށީ އުމުރުގެ މީހުންނަށް އިޖުތިމާޢީ ގޮތުންނާއި އިޤުތިޞާދީގޮތުން ކުރިމަތިވާ ގޮންޖެހުންތައް ދެނެގަނެ، ރައްކާތެރިކަމާއި ބައިވެރިވުން އިތުރުކުރެވޭނެ ގޮތްތައް ހޯދައި، ޢާއިލާއާއި މުޖުތަމަޢުގެ ތެރޭގައި ދުޅަހެޔޮ ޞިއްޙަތެއްގައި ޒިންމާދާރު މެންބަރުންގެ ގޮތުގައި ފާގަތި ދިރިއުޅުމެއް އުޅެވޭނެއިތުރަށް ވިދާޅުވޭ\nމިނިސްޓްރީ އޮފް ޖެންޑަރ އެންޑް ފެމެލީއާއި މޯލްޑިވްސް ޕެންޝަން އެޑްމިނިސްޓްރޭޝަން އޮފީހާ ދެމެދު މެމޮރެންޑަމް އޮފް އަންޑަސްޓޭންޑިންގ އެއްގައި ސޮއިކޮށްފި\nދޮށީ އުމުރުގެ މީހުންގެ ޙައްޤުތައް ރައްކާތެރިކޮށް ކުރިއެރުވުމަށްޓަކައި މިނިސްޓްރީ އޮފް ޖެންޑަރ އެންޑް ފެމެލީން ހިންގާ ރަންވޭލާ ކެމްޕޭނުގެ މަސައްކަތްތައް ކުރިއަށް ގެންދިޔުމަށް މޯލްޑިވްސް ޕެންޝަން އެޑްމިނިސްޓްރޭޝަން އޮފީހާ ދެމެދު މެމޮރެންޑަމް އޮފް އަންޑަސްޓޭންޑިންގއިތުރަށް ވިދާޅުވޭ\nއޮގަސްޓު 2017 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nއޮގަސްޓު 2017 ގައި ޖުމްލަ 246 މައްސަލައެއް ވަނީ މިނިސްޓްރީ އޮފް ޖެންޑަރ އެންޑް ފެމިލީއަށް ރިޕޯޓުކޮށް އެޓެންޑްކޮށްފައެވެ. ކުޑަކުދިންނަށް ކުރާ އެކި ބާވަތުގެ އަނިޔާ ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭއިތުރަށް ވިދާޅުވޭ\nދެމެހެއްޓެނިވި ތަރައްޤީއަށް މަގުފަހިކުރުމަށްޓަކައި “އަ ޕްރޮމިސް ޓު ޗިލްޑްރަން: ދެއަރ ރައިޓްސް އެންޑް ވެލްބީންގ އިން ދަ އެސް.ޑީ.ޖީސް” ގެ ނަމުގައި އ.ދ.ގެ 72 ވަނަ ޢާންމު ބައްދަލުވުމުގެ ހަވާސާގައި ބޭއްވުނު ހައި-ލެވަލް އިވެންޓުގައިއިތުރަށް ވިދާޅުވޭ\nއ.ދ.ގެ 72 ވަނަ ޢާންމު ބައްދަލުވުމުގައި ބައިވެރިވެވަޑައިގެންނެވުމަށްޓަކައި މިނިސްޓަރ އޮފް ޖެންޑަރ އެންޑް ފެމިލީ ނިއުޔޯކަށް ކުރެއްވި ދަތުރުފުޅު ނިންމަވައިލެއްވުމަށްފަހު ރާއްޖެ ވަޑައިގެންފި\nއ.ދ.ގެ 72 ވަނަ ޢާންމު ބައްދަލުވުމުގައި ދިވެހިރާއްޖެ ތަމްސީލުކޮށް، ޢާންމު ބައްދަލުވުމުގެ ހަވާސާގައި ހިނގާ އެކިއެކި ބައްދަލުވުންތަކުގައި ދިވެހިރާއްޖޭގެ ފަރާތުން ބައިވެރިވެވަޑައިގެންނެވުމަށް، މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދު ޒަކީއިތުރަށް ވިދާޅުވޭ\nއިޤުތިޞާދީގޮތުން އަންހެނުން ބާރުވެރިކުރުވުމާ ގުޅޭގޮތުން އ.ދ.ގެ 72 ވަނަ ޢާންމު ބައްދަލުވުމުގެ ހަވާސާގައި ބޭއްވުނު ހައި-ލެވަލް ރައުންޑް-ޓޭބަލް އިވެންޓުގައި މިނިސްޓަރ ޒެނީޝާ ބައިވެރިވެވަޑައިގެންފި\nއިޤުތިޞާދީގޮތުން އަންހެނުން ބާރުވެރިކުރުވުމާ ގުޅޭގޮތުން އ.ދ.ގެ 72 ވަނަ ޢާންމު ބައްދަލުވުމުގެ ހަވާސާގައި ބޭއްވުނު ހައި-ލެވަލް ރައުންޑް-ޓޭބަލް އިވެންޓުގައި މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދު ޒަކީ ބައިވެރިވެވަޑައިގެންފިއެވެ. މިއިތުރަށް ވިދާޅުވޭ\nކުޑަކުދިންނަށް ކުރާ އެކި ބާވަތުގެ އަނިޔާ ހުއްޓުވުމާ ގުޅޭގޮތުން އ.ދ.ގެ 72 ވަނަ ޢާންމު ބައްދަލުވުމުގެ ހަވާސާގައި ދިވެހިރާއްޖެއިން ހައި-ލެވަލް ސައިޑް-އިވެންޓެއް ކޯ-ހޯސްޓުކޮށްފި\nކުޑަކުދިންނަށް ކުރާ އެކި ބާވަތުގެ އަނިޔާ ހުއްޓުވުމާ ގުޅޭގޮތުން އ.ދ.ގެ ޢާންމު ބައްދަލުވުމުގެ ހަވާސާގައި ދިވެހިރާއްޖެ، އެސްޓޯނިއާ، ނައިޖީރިއާ، އަދި އޮފީސް އޮފް ދަ ސްޕަޝަލް ރެޕްރެޒެންޓޭޓިވް އޮފް ދަ ސެކްރެޓަރީ ޖެނެރަލް އޮންއިތުރަށް ވިދާޅުވޭ\nމިނިސްޓްރީ އޮފް ޖެންޑަރ އެންޑް ފެމިލީން އިސްނަގައިގެން އެކުލަވާލަމުންދާ ޖެންޑަރ އީކުއަލިޓީ އެކްޝަން ޕްލޭން ވެލިޑޭޓްކުރުމަށްޓަކައި ސްޓޭކްހޯލްޑަރުންނާއެކު ވެލިޑޭޝަން ވޯކްޝޮޕެއް ބާއްވައިފި\nޖެންޑަރ އީކުއަލިޓީ އެކްޝަން ޕްލޭން ވެލިޑޭޓްކުރުމަށްޓަކައި، މިނިސްޓްރީ އޮފް ޖެންޑަރ އެންޑް ފެމިލީއާއި ޔޫ.އެން.ޑީ.ޕީ ގުޅިގެން ވެލިޑޭޝަން ވޯކްޝޮޕެއް ބާއްވައިފިއެވެ. މި ވޯކްޝޮޕްގެ މަސައްކަތް ފެށުމުގެ ގޮތުން މިއަދު ޗަންޕާ ސެންޓްރަލް ހޮޓަލުގައި ބޭއްވިއިތުރަށް ވިދާޅުވޭ\n1 ޖެނުއަރީ 2013 ން 31 މާރޗް 2013 ށް ހުށަހެޅިފައިވާ 18 އަހަރުން ދަށުގެ ކުދިންގެ މައްސަލަތައް\nTweets by @Min_LawGender\nއަންހެނުންގެ ދުވަސް 2015\nއުންޑާފްގެ 2016-2017 ގެ ޖެންޑަރ އަދި ގަވަރނަންސް އޭރިއާގެ ވާކްޕްލޭންގައި ސޮއިކުރެއްވުން\nނުކުޅެދުންތެރިކަން ހުންނަ ފަރާތްތަކާމެދު ހޭލުންތެރިކަން އިތުރު ކުރުމަށް އައްޑޫގައި ހިންގުނު ޙާއްސަ ހަރަކާތްތައް\nއަންހެނުންގެ ދުވަސް 2016\nކުޑަކުދިންނަށް އަމާން މާހައުލެއް ގާއިމު ކޮށް ދިނުން\nމި ޕްރޮގްރާމަކީ ދިވެހި މުޖްތަމަޢުގައި އަނަހެނުން އަދާ ކުރަމުންދާ ދައުރާއިބެހޭ ގޮތުން ޢާއްމުންގެ މެދުގައި ހޭލުންތެރިކުރުވުމުގެ ގޮތުން6މަސްދުވަހުގެ މުއްދަތަށް ޓީވީ އަދި ރޭޑިއޯ މެދުވެރިކޮށް ގެނެސްދިނުމަށް ހަމަޖެހިފައިވާ ޕްރޮގްރާމެކެވެ. މި ޕްރޮގްރާމްގައިއިތުރަށް ވިދާޅުވޭ\n© 2017 މިނިސްޓްރީ އޮފް ޖެންޑަރ އެންޑް ފެމިލީ


Dhivehi Narus Ah Meehaku Maran Reyvumaai Maru Foruvumuge Ithurun Gina Dhauvaathakeh Kohffi ދިވެހި ނަރުސް އަށް މީހަކު މަރަން ރޭވުމާއި މަރު ފޮރުވުމުގެ އިތުރުން ގިނަ ދައުވާތަކެއް ކޮށްފި – Huvadhoo News Dhivehi Narus Ah Meehaku Maran Reyvumaai Maru Foruvumuge Ithurun Gina Dhauvaathakeh Kohffi Huvadhoo News\nދިވެހި ނަރުސް އަށް މީހަކު މަރަން ރޭވުމާއި މަރު ފޮރުވުމުގެ އިތުރުން ގިނަ ދައުވާތަކެއް ކޮށްފި\nއައިޖީއެމްއެޗް ގައި މަސައްކަތް ކުރި ފިލިޕީންސް ނަރުހެއް ކަމަށްވާ މޭރީ ގްރޭސް މަރާލި މައްސަލައިގައި އިއްޔެ ހައްޔަރު ކުރި ދިވެހި ނަރުސް ލަމްހާ އަށް މޭރީ މަރަން ރޭވުމާއި، މަރު ފޮރުވުމުގެ އިތުރުން ގިނަ ދައުވާތަކެއް ކޮށްފިއެވެ.\nމޭރީ މަރާލި މައްސަލައިގައި އިއްޔެ ހައްޔަރުކުރި ދިވެހި ނަރުހަކީ އައިޖީއެމްއެޗް ގައި މަސައްކަތް ކުރަމުން ގެންދިޔަ އުމުރުން 24 އަހަރުގެ ހަލީމަތު ލަމްހާ އަބްދުއްރަހްމާންއެވެ. މީގެކުރިންވަނި ލަމްހާއާއި މޭރީގެ ފިރިމީހާ އާ ދެމީހުން ލޯބީގެ ގޮތުން ގުޅިގެން އުޅޭ ކަމުގެ އަޑުތަކެއް ފެތުރިފައެވެ.\nލަމްހާ ހައްޔަރުކޮށް އޭނާގެ މައްޗަށް ގިނަ ދައުވާތަކެއް ފުލުހުން ކޮށްފައިވާއިރު މީގެ ކުރިންވެސް އޭނާ ހައްޔަރު ކުރުމުގެ މަސައްކަތް ފުލުހުން ކޮށްފައިވާ ކަމުގެ މައުލޫމާތު ވަނީ ލިބިފައެވެ. ނަމަވެސް އެކަށީގެންވާ ވަރަށް ހެކި ނުލިބުމުން އެފަހަރު ލަމްހާ ވަނީ ހައްޔަރު ނުކުރެވިފައެވެ.\nފުލުހުން އޭނާގެ މައްޗަށް ކޮށްފައިވާ ދައުވާތަކުގެ ތެރޭގައި، މޭރީ މަރާލަން ރޭވުމާއި، ކުށެއް ކުރަން އުޅުމާއި، ކުށެއް ކުރުމަށް އެދުމާއި، ކުށްކުރުމުގެ އާލާތް އަތުގައި ހުރުމާއި މަރެއް ފޮރުވަން އަދި ރަސްމީ އިދާރާތަކަށް ދޮގު މައުލޫމާތު ދިނުންވެސް ހިމެނެއެވެ.\nމިދިޔަ އޮކްޓޯބަރ މަހުގެ ފަހުކޮޅު މޭރީ މަރުވުމާއި ގުޅިގެން މޭރީގެ ފިރިމީހާ މާވިން ބުނެފައިވަނީ އޭނާ މަރުވީ ދަންޖެހިގެން ކަމަށެވެ. ނަމަވެސް އެކަމުގައި ތުހުމަތު ކުރެވޭ ކަންތައްތަކެއް ހުރުމުން މާވިން ވަނީ އޮކްޓޯބަރ މަހުގެ 27 ވަނަ ދުވަހު ހައްޔަރުކޮށްފައެވެ.\nނަމަވެސް މޭރީގެ މަރުގެ މައްސަލައިގައި 24 އަހަރުގެ ދިވެހި އަންހެނަކު ހައްޔަރު ކުރިކަން ކަށަވަރު ކޮށްދިނުން ފިޔަވައި ފުލުހުން މިމައްސަލައިގައި އެއްވެސް އިތުރު މައުލޫމާތެއް އަދި ހާމައެއް ނުކުރެއެވެ.


Sarukaaruge amaazu huree Raees Yameen hayyarukuran: Adhurey - One Online\n11 ނޮވެމްބަރު 2019، ޕީޕީއެމް އަދި ޕީއެންސީން ބޭއްވި ނޫސްވެރިންގެ ބައްދަލުވުމުގެ ތެރެއިން --- ވަން ފޮޓޯ: މުހައްމަދު އައުޒަމް\nސަރުކާރުގެ އަމާޒުހުރީ ރައީސް ޔާމީން ހައްޔަރުކުރަން: އަދުރޭ\nސަރުކާރުން އަމާޒު ހިފާފައި ހުރީ ކުރީގެ ރައީސް، އަބްދުﷲ ޔާމީން އަބްދުލް ގައްޔޫމް ހައްޔަރުކުރަން ކަމަށް ޕީއެންސީގެ ރައީސް އަދި ކުރީގެ މަޖިލިސް މެންބަރު އަބްދުއްރަހީމް އަބްދުﷲ (އަދުރޭ) ވިދާޅުވެއްޖެ އެވެ. އަދުރޭ މިހެން ވިދާޅުވީ މީގެ ކުޑައިރުކޮޅެއް ކުރީން ޕީޕީއެމް/ޕީއެންސީ އިން ބޭއްވި ނޫސްވެރީންގެ ބައްދަލުވުމެއްގައި ވާހަކަދައްކަވަމުންނެވެ.\nސަރުކާރަށް ވަރަށް ބޮޑަށް ފާޑު ވިދާޅުވަމުން އަދުރޭ ތުހުމަތު ކުރެއްވި ގޮތުގައި، މި ސަރުކާރަށް އެއް އަހަރު ފުރޭ ދުވަސް ކަމަށްވާ މި މަހުގެ 17 އަށް ރައީސް ޔާމީންގެ ޝަރީއަތް ތާވަލުކޮށްފައި ވަނީ ވެސް ރޭވުމެއްގެ ތެރޭންނެވެ.\n"މީ ސިޔާސީ ގޮތުން ކުރިޔަށް ގެންދާ ދައުވާއެއް. ރައީސް ސޯލިހާ އަޅުގަނޑުމެން ބައްދަލުކުރި ދުވަހު އެމަނިކުފާނު ވެސް ވަނީ މީ ސިޔާސީ ދައުވާއެއް ކަމަށް ދޭހަވާ ގޮތަށް ވާހަކަފުޅުދައްކަވާފަ. އެހެންވީމަ އެދުވަހުން ފެށިގެން އަޅުގަނޑުމެން ނިންމައިފިން މީ ސިޔާސީ ދައުވާއެއް ކަމަށް." އަދުރޭ ވިދާޅުވި އެވެ.\nއަދުރޭ އިތުރަށް ވިދާޅުވީ މިކަންކަން ހުއްޓުވުމަށްކުރެވެން ހުރި ހުރިހާ މަސައްކަތެއް ޕީޕީއެމް ޕީއެންސީން ކުރާނެ ކަމަށާއި މަޑުން ނުތިބޭނެ ކަމަށެވެ. ދިވެހިރާއްޖޭގެ ތާރީހުގައި ވެސް މިޔަށްވުރެ އަނިޔާވެރި އަދި ހުދުމުހުތާރު ވެރިކަމެއް ފެނިފައި ނުވާ ކަމަށް ވެސް އަދުރޭ ވިދާޅުވި އެވެ.\nއަދުރޭ ވިދާޅުވީ، ރައީސް ސޯލިހުގެ ކެބިނެޓުގައި ހިމެނިވަޑައިގަންނަވާ އެމަނިކުފާނުގެ ޔޫތު މިނިސްޓަރު އަހުމަދު މަހުލޫފު ވެސް، ރައީސް ޔާމީން ޖަލަށް ލާނެކަން ޔަގީން ކުރުމަށް ސޯޝިއަލް މީޑިއާގައި ވޯޓެއް ނަގަމުން އަންނަ ކަމަށާއި އެއީ ސީދާ ޝަރީއަތަށް ނުފޫޒު ފޯރުވުން ކަމަށެވެ. އަދި އެކަމަކީ ރައީސް ސޯލިހު ވެސް ބޭނުންފުޅުވެގެން ކުރައްވާ ކަމެއް ކަމަށާއި އެހެން ނޫން ނަމަ ކެބިނެޓުގައި ހިމެނިވަޑައިގަންނަވާ ވަޒީރަކަށް އެކަން ނުކުރެއްވޭނެ ކަމަށް ވެސް އަދުރޭ ވިދާޅުވި އެވެ. ހަމަ އެއާއެކު، ރައީސް އޮފީހުގެ ޗީފް އޮފް ސްޓާފް، އަލީ ޒާހިރު ވެސް ރައީސް ޔާމީންގެ ޝަރީއަތަށް ނުފޫޒު ފޯރުވި ކަމަށް އެއްބަސްވެވަޑައިގެންފައިވާ ކަމަށް އަދުރޭ ވިދާޅުވި އެވެ.\nގުޅޭ ޓެގު ސިޔާސީ ޕީޕީއެމް އަބްދުއްރަހީމް އަބްދުﷲ (އަދުރޭ) ޕީޕަލްސް ނެޝަނަލް ކޮންގްރެސް ކުރީގެ ރައީސް އަބްދުﷲ ޔާމީން


MACL Ge Konme Muvahzafakah Bonus Ge Gothugai 7879 Rufiya Dheefi - Vaguthu\nކޮވިޑް-19: ބިރުވެރިކަން ދަނީ އިތުރުވަމުން - 10 ގަޑިއިރު ކުރިން\nއެމްއޭސީއެލް ކޮންމެ މުވައްޒަފަކަށް ބޯނަސްގެ ގޮތުގައި 7879 ރުފިޔާ ދީފި\nމޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) ގެ ކޮންމެ މުވައްޒަފަކަށް މިދިޔަ އަހަރުގެ އަހަރީ ބޯނަސްގެ ގޮތުގައި 7879.79 ރުފިޔާ ދީފިއެވެ.\nވެލާނާ އިންޓަނޭޝަނަލް އެއާޕޯޓް ހިންގާ އެމްއޭސީއެލް އިން މުވައްޒަފުންނަށް ބޯނަސް ދީފައި މިވަނީ ބޯނަސް ލިބުމުން ލަސްވެގެން ގިނަ އަދަދެއްގެ މުވައްޒަފުން ކަންބޮޑުން ފާޅުކުރަމުން ގެންދާތާ ދުވަސްތަކެއް ފަހުންނެވެ.\nއެމްއޭސީއެލް އިން ނެރެފައިވާ އިންޓާނަލް ސާކިއުލާއެއްގައި ބުނީ މިދިޔަ އަހަރުގެ އަހަރީ ބޯނަސް ދިނުމަށް ހަމަޖެހިފައިވަނީ ހުރިހާ މުވައްޒަފުންނަށް ވެސް ހަމަހަމަ އުސޫލެއްގެ ދަށުން ކަމަށާއި އީދު ބަންދުގެ ކުރިން ފައިސާ މުވައްޒަފުންނަށް ޖަމާކޮށްދީފައިވާނެ ކަމަށެވެ.\nއެމްއޭސީއެލް އިން ބުނީ މިދިޔަ އަހަރު ވަޒީފާއިން ވަކިވެފައިވާ މުވައްޒަފުންގެ ތެރެއިން ހަ މަސް ދުވަހު ނުވަތަ އެއަށްވުރެ ގިނަ ދުވަހު ވަޒީފާގައި އުޅުނު މުވައްޒަފުންނަށް ބޯނަސް ދީފައިވަނީ ވަޒީފާގައި އުޅުނު ދުވަހަށް ބަލާފަ އެވެ. ނަމަވެސް "ޑިސިޕްލިނަރީ ޕޮލިސީ"ގެ ދަށުން ވަޒީފާއިން ވަކިކޮށްފައިވާ މީހުންނަށް ބޯނަސް ނުލިބޭނެ ކަމަށް އެ ކުންފުނިން ބުނެފައިވެ އެވެ.\nފިނޭންސް މިނިސްޓްރީ އިން މިހާރު އިއުލާން ކޮށްފައިވާ އުސޫލުގައިވާ ގޮތުން ސަރުކާރުގެ މެޖޯރިޓީ ހިއްސާވާ ކުންފުންޏަކުން އަހަރީ ބޯނަސްގެ ގޮތުގައި އެއްވެސް ފައިސާއެއް ދޭން ވާނީ ކުންފުނީގެ ބޯޑުން ފާސްކޮށް އަދި ކުންފުނީގެ އަހަރީ އާއްމު ޖަލްސާއަށް އެޖެންޑާކޮށް އަހަރީ އާއްމު ޖަލްސާ އިން ފާސްކޮށްގެންނެވެ. އަދި ސަރުކާރުގެ 100 އިންސައްތަ ހިއްސާވާ ކުންފުންޏެއް ނަމަ، އަހަރީ ބޯނަސް ދޭން ބޯޑުން ނިންމުމުގެ ކުރިން ފިނޭންސް މިނިސްޓްރީގެ ހުއްދަ ހޯދަން ޖެހޭނެ ކަމަށްވެސް އެ އުސޫލުގައި ކަނޑައަޅާފައިވެ އެވެ.\nފިނޭންސް މިނިސްޓްރީގެ އުސޫލާއި މެދު ސަރުކާރު ކުންފުނިތަކުގެ ގިނަ މުވައްޒަފުން ވަނީ ހިތްހަމަނުޖެހުން ފާޅުކޮށްފައެވެ.\nއޮގަސްޓް 15, 2019 11:07\nކޮބާތަ އައިލެންޑް އޭވިއޭޝަންގެ ބޯނަސް، ބޮލަކައް 0007 ރުފިޔާދޯ.\nއޮގަސްޓް 15, 2019 12:50\nއޮގަސްޓް 15, 2019 12:52\nއޮގަސްޓް 15, 2019 13:06\nވަރަށް ރަނގަޅު....ކޮބައިތޯ ސިވިލް ސަރވަންޓުންގެ ބޯނަސް ފައިސާ..ކިތަށް އަހަރު ތޯ މިހާރު ނުލިބޭތާ....\nއޮގަސްޓް 15, 2019 15:09\nޢަދި އަވަސް ތި ވާހަކަ ނޫހުގަ ޖަހަން\nއޮގަސްޓް 15, 2019 13:17\nއެމްއޭސީއެލް ގެ އިންޓާނަލް ސާކިއުލާ ތަކާ އެތެރޭގެ މަޢުލޫމާތުތައް މީޑިއާގަ މި ފެތުރެނީ ކީއްވެގެންބާ. ބޯނަސް ލިބުން ވަރަކީ ސްޓާފުންގެ ކޮންފިޑެންޝިއަލް މަޢުލޫމާތު.\nއޮގަސްޓް 15, 2019 14:34\nސަރުކާރު ހުރިހާ ކުންފުނިތަކަކުންވެސް ބޯނަސް ދޭންޖެހޭ. އެންމެ ކުޑަމިނުން ފައިސާ ހަވާލުކޮސްފަ ތިބޭ މުވައްޒަފުންނައް ރިސްކް އެލަވަންސްކޮޅުވެސް ނުދޭ.\nއޮގަސްޓް 15, 2019 14:35\nތިކިޔާނެތަ އަހަރީ ބޯނަހަކައް؟ އެއްޗެއް ދިނީމޭ ބުނަންވެގެން ތެލީގެ ފޫކަހާލާފަ ކޮންމެސް އެއްޗެއް ދިނީދޯ. ނޫނޭ ޖަޒީރާ ރާއްޖޭ ތާހިރުއިނގޭ


Sarukaaru zinmaadhaaru kuruvumuge silsilaa harakaaithakei kuriah gendhan PPM in ninmaifi - vNews.mv\nޢައިޝަތު ޝިއުރާ 17 December 2018, 00:40\nމިހާރު މިއޮތް ސަރުކާރުން ކުރަމުންދާ ކަންތައްތަކުގެ ތެރޭގައި ރައްޔިތުންގެ ކަންބޮޑުވުންތަކެއް އެބަހުރިކަމަށާއި، އެހެންކަމުން އެކަންކަމަށް ސަރުކާރު ޖަވާބުދާރީ ކުރުވުމަށް ސިލްސިލާކޮށް ހަރަކާތްތަކެއް ކުރިޔަށްގެންދިޔުމަށް ނިންމާފައިވާކަމަށް ޕީޕީއެމް އިން ބުނެފިއެވެ.\nމިހަރަކާތާއި ގުޅޭގޮތުން ޕީޕީއެމް އޮފީހުގައި ނޫސްވެރިންނަށް މައުލޫމާތު ދެއްވަމުން، ޕީޕީއެމްގެ ޕާލަމަންޓްރީ ގްރޫޕްގެ ލީޑަރ އަހުމަދު ނިހާން ހުސައިން މަނިކު ވިދާޅުވީ، މިހަރަކާތްތައް ކުރިޔަށް ގެންދިޔުމަށް ހަރަކާތް ކޮމެޓީގެ ނަމުގައި ކޮމެޓީއެއް އެކުލަވާލާފައިވާ ކަމަށާއި ހަރަކާތްތައް ކުރިޔަށްގެންދާނީ މިކޮމެޓީން ކަމަށެވެ.\nކޮމެޓީގެ މެމްބަރުންނާއެކު ކުރިޔަށް ގެންދިޔަ ނޫސްވެރިންގެ ބައްދަލުވުމުގައި ނިހާން ވިދާޅުވީ މިހަރަކާތްތައް މިރޭ ޕީޕީއެމް އޮފީސް ކުރިމަތިން ފެށޭނެ ކަމަށާއި ކޮންމެ ރެއަކުވެސް މިހަރަކާތުގެ ތެރެއިން އެކިކަންކަން ކުރިޔަށް ގެންދާނެ ކަމަށެވެ.\nޕީޕީއެމްގެ ކައުންސިލުގެ އެންޑޯޒްމެންޓާއެެކު ކޮމެޓީގެ ހަރަކާތްތައް ކުރިޔަށްގެންދިޔުމަށް ރޭވިފައިވާކަމަށް ނިހާން ވިދާޅުވިއެވެ. ޒިންމާދާރު އިދިކޮޅު ޕާޓީއެއްގެ ގޮތުގައި ޕީޕީއެމް ހަރަކާތްތެެރި ވަމުންދާނެކަމަށް ނިހާން ވިދާޅުވިއެވެ.\nމިހަރަކާތްތައް ކުރިޔަށްދާނެ ގޮތުގެ ތަފްސީލު ދެއްވަމުން ހަރަކާތް ކޮމެޓީގައި ހިމެނިވަޑައިގެންނަވާ މެމްބަރެއް ކަމުގައިވާ ރައީސް ޔާމީންގެ ތަރުޖަމާނުކަން ކުރައްވާފައިވާ އިބްރާހީމް މުއާޒު އަލީ ވިދާޅުވީ، މިހަރަކާތްތައް ކުރިޔަށްދާނީ އެވަގުތެއްގައި ރައްޔިތުންގެ ކަންބޮޑުުވުން އެންމެ ބޮޑަށް އޮންނަ ކަންކަމުގެ މައްޗަށް ކަމަށެވެ.\n"ރައްޔިތުންގެ ކަންބޮޑުވުން އޮތް ކޮންމެ ކަމަކަށް އަޅުގަނޑުމެންގެ މިހަރަކާތްތައް ވަނީ އަމާޒުކޮށްފައި. މިވަގުތަށް ރައްޔިތުންގެ ކަންބޮޑުވުން އެންމެ ބޮޑަށް މިއޮތީ އަޅުގަނޑުމެންގެ މިނިވަންކަމާއި އިސްތިޤުލާލު ގެއްލިގެންދާ ދިޔުން. ދެން ހަމަ އަޅުގަނޑުމެންގެ ކަންބޮޑުވުންތައް އެބަހުރި ރައްޔިތުންނަށް ސަރުކާރަކުން ފޯރުކޮށް ދޭންޖެހޭ ކަންކަން ނެތިގެންދާނެ ހާލަތަކަށް ސިގްނަލް މިހާރު މިއޮތީ ލިބިފައި." މުއާޒު ވިދާޅުވިއެވެ.\nމުއާޒުއާއި ކޮމެޓީގެ އެހެން މެމްބަރުން ފާހަގަކުރެއްވި މިކަންބޮޑުވުމަކީ ދާދިފަހުން ޚާރިޖީ ވަޒީރު ޢަބްދުﷲ ޝާހިދު ދައުލަތުގެ މުވައްޒަފުންގެ މުސާރަ ދޭނެ ވަރަށް ދައުލަތުގައި ފައިސާ ނެތްކަމަށް ވިދާޅުވެ ދައްކަވާފައިވާ ވާހަކަފުޅުތަކެވެ.\nހަރަކާތު ކޮމެޓީގެ މެމްބަރުން ވިދާޅުވާ ގޮތުން މުވައްޒަފުންނަށް މުސާރަދޭނެ ވަރު ދައުލަތުގައި ނެތްކަމަށް އަބްދުﷲ ޝާހިދު ވިދާޅުވިނަމަވެސް އެފައިސާ ދައުލަތުގައި ހުންނާނެ ކަމަށާއި އެވަރަށް ފައިސާ ނެތްނަމަ އޭގެ މާނައަކީ މިސަރުކާރުން ދައުލަތުގެ ފައިސާ ނަހަމަގޮތުގައި ބޭނުންކުރަނީ ކަމުގައި ކަމަށެވެ. ފައިސާ ނެތްނަމަ ސިޔާސީ މަގާމުތަކަށް މީހުން އައްޔަނު ނުކުރުމަށް ކޮމެޓީގެ މެމްބަރުން ގޮވާލެއްވިއެވެ.\nމިހަރަކާތްތައް ފެށުމުގެ މަޤްސަދަކީ ރައީސް ޔާމީން ފުލުސް އޮފީހަށް ހާޒިރުކުުރުންތޯ ނޫސްވެރިން ސުވާލުކުރުމުން ކޮމެޓީގެ މެމްބަރުން ވިދާޅުވީ، ރައީސް ޔާމީން ފުލުސް އޮފީހަށް ހާޒިރުކުރާ ކޮންމެ ފަހަރަކު ރައީސް ޔާމީނާއެކު ޕީޕީއެމްގެ މެމްބަރުން ދާނެކަމަށާއި ރައީސް ޔާމީން ފުލުސް އޮފީހަށް ހާޒިރުކޮށް ސުވާލުކުރުމަކީ މައްސަލައެއް ނޫންކަމަށެވެ. މައްސަލައަކީ އެހެން ކަންތައްތަކެއް ހިންގަމުން އެކަންކަން ފޮރުވުމަށް ރައީސް ޔާމީން ފުލުސް އޮފީހަށް އެކިނަންނަމުގައި ހާޒިރުކޮށް ސުވާލުކުރަން މަސައްކަތް ކުރަމުންދާ ދިޔުން ކަމަށެވެ.\nމިކަންކަމަކީ ސަރުކާރުން ކުރާ ވަކި ކަންކަމެއްގެ ފޯކަސް ގެއްލުވާލަން ކުރާކަމެއް ކަމަށާއި މިހަރަކާތަކީ އެކަމަށް ފުރުސަތު ނުދިނުމަށް ކުރިޔަށްގެންދާ ހަރަކާތެއްކަމަށް ހަރަކާތް ކޮމެޓީގެ މެމްބަރުން ވިދާޅުވިއެވެ.\nޕީޕީއެމްގެ ހަރަކާތް ކޮމެޓީގެ މެމްބަރުން ވިދާޅުވީ ސަރުކާރު ޒިންމާދާރު ކުރުވުމުގެ ކާމިޔާބު ހަރަކާތްތަކެއް މީގެކުރިންވެސް ޕީޕީއެމްއިން ކޮށްފައިވާނެ ކަމަށާއި އެހެންކަމުން މިފަހަރު މިފަށާ ހަރަކާތްތައްވެސް ކާމިޔާބު ވާނެކަމަށެވެ.\nޕީޕީއެމްއިން ވަނީ ރިޔާސީ އިންތިޚާބު އޮޅުވާލާފައިވާކަމަށް ބުނެ ސިލްސިލާކޮށް މުޒާހަރާތަކެއް މީގެކުރިން ކޮށްފައެވެ. އަދި ރައީސް ޔާމީން ފުލުސް އޮފީހަށް ހާޒިރުވުމަށް އެންގުމާއި ގުޅިގެންވެސް ޕީޕީއެމްއިން ވަނީ މުޒާހަރާކޮށްފައެވެ. މިމުޒާހަރާތައް ކުރިޔަށް ގެންގޮސްފައިވަނީ ޕީޕީއެމް އޮފީސް ދޮރުމަތީގައެވެ.


Raees ge edhivadai gathumah Adhaalath ge thaaeedhu Raashid ah - One Online\nދިވެހިންގެ އެއްބައިވަންތަ ކަމުގެ ދުވަހުގެ ރަސްމިއްޔާތަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ތ.އަތޮޅު ވިލުފުއްޓަށް ވަޑައިގަތުން، އަރިހުގައި ހޯމް މިނިސްޓަރު އިމްރާން އަބުދުﷲ --- ވަން ފޮޓޯ: މުހައްމަދު އައުޒަމް\nއަންނަ މަހުގެ ފަސް ވަނަ ދުވަހު ބާއްވަން ހަމަޖައްސާފައިވާ ކޮމަންޑޫ ދާއިރާގެ ބައި އިލެކްޝަންގައި ވެރިކަން ކުރާ ކޯލިޝަންގެ މައި ޕާޓީ، އެމްޑީޕީގެ ފަރާތުން ވާދަކުރާ ކެންޑިޑޭޓް މުހައްމަދު ރާޝިދު (ރާޑޯ) އަށް ތާއީދުކުރަން ވެރިކަން ކުރާ ކޯލިޝަންގައި ހިމެނޭ އަދާލަތު ޕާޓީން ނިންމައިފިއެވެ.\nއަދާލަތު ޕާޓީން މިއަދު ނެރުނު ބަޔާނެއްގައި ބުނީ ކޮމަންޑޫ ދާއިރާގެ ބައި އިލެކްޝަންގައި އެމްޑީޕީގެ ކެންޑިޑޭޓަށް ތާއީދުކުރަން ނިންމީ ރައީސް އިބްރާހިމް މުހައްމަދު ސޯލިހުގެ އެދިވަޑައިގަތުމުގެ މަތީން ކަމަށެވެ.\nއަދާލަތުން ވަނީ ރައީސްގެ އެދިވަޑައިގަތުމަށް އެ ޕާޓީން އިޖާބަދިން ސަބަބުތައްވެސް ބަޔާންކޮށްފައެވެ. އެގޮތުން އަދާލަތުން ބުނީ 2008 ވަނަ އަހަރު ފާސްކުރެވުނު ގާނޫނު އަސާސީގެ ހާޔާތުގައި މިހާތަނަށް އުފެދުނު ސަރުކާރުތަކަށް ނަޒަރުކުރާއިރު، ރައީސް ސޯލިހުގެ ސަރުކާރުގައި އަމާން، ސުލްހަވެރި މުޖުތަމައެއް ގާއިމުކޮށްފައިވާ ކަމަށެވެ. އަދި ސިޔާސީ ހަލަބޮލިކަން ކުޑަކޮށް، ކޮވިޑްގެ އާލަމީ ވަބާއާއެކު މެދުވެރިވި އިގުތިސޯދީ ދަތިތަކާއެކުވެސް ރާއްޖޭގެ އިގުތިސޯދު ހަރުދަނާކޮށް، ގިނަ ޕާޓީއެކުލެވޭ ކޯލިޝަނެއް ހިންގަމުން ގެންދިއުމަކީ ރައީސްގެ އެދިވަޑައިގަތުމަށް އިޖާބަދިން ސަބަބެއް ކަމަށެވެ.\nއަދާލަތުން ވަނީ ރާއްޖޭގެ އިސްލާމީ ސަހުސިއްޔަތަށް ބޮޑު ގޮންޖެހުމެއް ދިމާވެދާނެ ކަމަށް ފާހަގަކުރެވި ރައީސް ސޯލިހުގެ އަރިހުގައި އަދާލަތުން ކަންބޮޑުވުން ފާޅުކުރި ކޮންމެ ކަމެއްގައި މިއަދާ ހަމަޔަށް އެކަށީގެންވާ ހައްލު ހޯދުމަށް މަސައްކަތް ކުރާކަންވެސް ފާހަގަކޮށްފައެވެ.\nމީގެ އިތުރުން އަދާލަތުން ބުނީ ރައީސް ސޯލިހަށް އިޖާބަދެއްވި އަނެއް ސަބަބަކީ މަސްތުވާތަކެއްޗާއި ގޭންގުތައް ހުއްޓުވުމަށް ދުވަހަކު މަސައްކަތް ނުކުރާ ވަރަށް މި ސަރުކާރުން މަސައްކަތް ކުރަމުން އަންނާތީ ކަމަށެވެ.\nއެމްޑީޕީގެ ކެންޑިޑޭޓް ރާޝިދަށް ތާއިދު ކުރަން އަދާލަތުން ނިންމީ އެޕާޓީގެ މަޝްވަރާ މަޖިލީހުގެ ތިން ވަނަ ދައުރުގެ ދިހަ ވަނަ ޖަލްސާގައި އެ މަޖިލީހުގެ މެންބަރުންގެ އިއްތިފާގުންނެވެ.\nސަރުކާރު ކޯލިޝަންގައި ހިމެނޭ އަދާލަތުން އެމްޑީޕީގެ ކެންޑިޑޭޓަށް ތާއީދުކުރަން ނިންމިއިރު ކޯލިޝަންގައި ހިމެނޭ އެމްއާރްއެމުން އަދި އެއްވެސް ކެންޑިޑޭޓަކަށް ތާއީދުކުރިކަން އިއުލާންކޮށްފައެއް ނުވެއެވެ. ޖުމްހޫރީ ޕާޓީގެ ބަހެއް ހޯދުމަށް އެޕާޓީގެ ސްޕޯކްސްޕާސަން އަލީ ސޯލިހަށް "ވަން" އިން ގުޅުމުން ފޯނަށް ޖަވާބު ނުދެއްވާތީ ޖޭޕީގެ ބަހެއް އަދި ވަނީ ލިބޭ ގޮތް ނުވެފައެވެ.\nގުޅޭ ޓެގު ސިޔާސީ އަދާލަތު ޕާޓީ ރައީސް އިބްރާހިމް މުހައްމަދު ސޯލިހު ރައްޔިތުންގެ މަޖިލިސް ށ. ކޮމަންޑޫ


Victim ge bayaan badhalukuraa kamah bune dhahkanee dhogu vaahakaeh: Fuluhun – Iru\nވިކްޓިމްގެ ބަޔާން ބަދަލުކުރާ ކަމަށް ބުނެ ދައްކަނީ ދޮގު ވާހަކައެއް: ފުލުހުން\nހުޅުމާލޭ ފަޅުތެރޭގައި އޮތް ސަފާރީއެއްގައި ބިދޭސީ އަންހެނަކަށް ޖިންސީ ގޯނާކުރި މައްސަލައާ ގުޅިގެން އަނިޔާ ލިބުނު މީހާ ދިން ބަޔާން، ފުުލުހުން ބަދަލުކޮށްފައިވާ ކަމަށް އޭނާގެ ގާނޫނީ ވަކީލުން ކުރާ ތުހުމަތު ފުލުހުން ދޮގުކޮށްފި އެވެ.\nކެންޔާގެ އެ އަންހެން މީހާ ފުލުހުންނަށް ދީފައިވާ ބަޔާން ބަދަލުކޮށްފައިވާ ކަމަށް ތުހުމަތު ކޮށް އެކަމާއި ގުޅޭ ވީޑިއޯއެއްވެސް ވަކީލުން ވަނީ އާންމުކޮށްފައެވެ. ކެންޔާ އަންހެން މީހާގެ ވަކީލުންގެ ގޮތުގައި ހަރަކާތްތެރިވަނީ ޝަފީއާ ރިޒާ އާއި ނޫރުބާން ފަހުމީ އެވެ.\nވަކީލުން ފެންމަތިކުރި ތުހުމަތުތަކާއި ގުޅިގެން ވަރަށް ގިނަ ބައެއްގެ ފާޑުކިޔުން އަމާޒުވެފައިވަނިކޮށް ފުލުހުން މިއަދު ނެރެފައިވާ ބަޔާނެއްގައި ބުނެފައިވަނީ ދައުރުވަމުންދަނީ ސަފާރީ މައްސަލައާ ގުޅިގެން ވިކްޓިމްއާ ސްކައިޕް މެދުވެރިކޮށް ކުރެވިފައިވާ އިންޓަވިއު ރެކޯޑިންއަށް ފަހު، ވިކްޓިމް ދައްކާފައިވާ ވާހަކަތަކުގެ މައްޗަށް ބަޔާން ޑްރާފްޓް ކުރުމުގެ މަރުހަލާގައި ތަހުގީގުކުރި ފަރާތްތަކުގެ މެދުގައި ދެކެވިފައިވާ ވާހަކަތަކެއްގެ ވީޑިއޯ ކްލިޕެއް ކަމަށެވެ. މިއީ ވިކްޓިމްގެ ބަޔާނަށް އުނި އިތުރު ގެނައުމުގެ ގޮތުން ކޮށްފައިވާ ކަމެއް ކަމަށް ދޭހަވާ ގޮތަށް ވިކްޓިމްގެ ވަކީލުން ސޯޝަލް މީޑިއާގައި ދައްކާފައިވާ ވާހަކަތަކަކި ކަނޑައެޅިގެން ހަގީގަތާއި ހިލާފު ވާހަކަަތަކެއް ކަމަށްވެސް ފުލުހުން ބުންޏެވެ. އަދި މި ވާހަކަތަކަކީ ވިކްޓިމް ނުވަތަ އޭނާގެ ވަކީލުންނާއި ސީދާ ކުރެވިފައިވާ މުއާމަލާތެއް ނޫން ކަމަށްވެސް ފުލުހުންގެ ބަޔާނުގަައި ބުނެފައިވެއެވެ.\n“ތަހުގީގަށް ކުރެވޭ އިންޓަވިއުއެއްގައި ދައްކާފައިވާ ވާހަކަތައް ބަޔާނެއްގެ ގޮތުގައި ލިޔާއިރު އެ ވާހަކަތައް އިތުރަށް ސާފުކޮށް ކަށަވަރު ކުރުމަށް ތަހުގީގުގައި ބައިވެރިވި ފަރާތްތަކުގެ މެދުގައި މަޝްވަރާ ކުރުމާއި ބަޔާން ދޭ ފަރާތުން ދޭ ޖަވާބުތަކުގެ މައްޗަށް ތަހުގީގުކުރާ ފަރާތްތަކުން ބަޔާން ޑްރާފްޓް ކުރުމަކީ އާންމު އުސޫލުންވެސް އަމަލު ކުރެވޭ ގޮތް ކަމަށާއި އެއީ ތަހުގީގަށް ނެގޭ ބަޔާން ބަދަލުކުރުން ނޫން ކަމުގައިވެސް ދަންނަވަން،”\nފުލުހުން ބުނީ އޮންލައިންކޮށް އިންޓަވިއު ކުރުމަށް އަމަލުުރާ އުސޫލުގައި އިންޓަވިއު ކުރެވޭ މީހާގެ ބަޔާން ޓައިޕް ކުރުމަށްފަހު އެ މީހަކު ބޭނުންވާ އިސްލާހުތައް ގެނައުމަށް ބަޔާނުގެ ސޮފްޓް ކޮޕީ އީމެއިލް ކުރާ ކަމަށެވެ. އާންމުވެފައިވާ ވީޑިއޯ ކްލިޕަކީ ވަކީލުން އައްޔަން ކުރި ފަހުން، ކުރިން ތަހުގީގަށް ވިކްޓިމް ދީފައިވާ ބަޔާނުގައި ސޮއިކޮށް ނިމިފައިވަނިކޮށް އިތުުރު މައުލޫމާތު ހިމެނުމަށް ބޭނުންވާތީ ވިކްޓިމް އާއި އަލަށް އިންޓަވިއު ކުުރުމަށް އެދި ގާނޫނީ ވަކީލުން ހުށައެޅުމުން ވަކީލުންގެ ހާޒިރުގައި ކުރެވިފައިވާ އިންޓަވިއުއެއްގެ ފަހުގައި ދެވަނަ ފަހަރަށް އިންޓަވިއު ފެށުމާއި ދޭތެރޭ ތަހުގީގު ކުރި އޮފިސަރުން ބަޔާނުން އިސްލާހު ކުރުމަށް ހުށައެޅުނު ކަންކަމާއިމެދު މަޝްވަރާ ކުރަން ދެކެވުނު ވާހަކަތަކެއް ކަމަށެވެ.\nގާނޫނީ ވަކީލުންގެ މި އަމަލަކީ ވިކްޓިމްގެ ހައްގުތަކަށް އުނިކަން އަންނާނެހެން ކޮށްފައިވާ ކަމެއް ކަމަށާ އަދި މައްސަލަ ހުށައެޅުމަށް ރަސްމީކޮށް ހަމަޖެހިފައިވާ ނިޒާމުގެ ބޭރުން ވީޑިއޯ އާންމުކުރުމަކީ ފުލުހުންގެ ތަސައްވުރު ކިނލަބުވާ ގޮތަށް ހަގީގަތާއި ހިލާފު ތުހުމަތުކޮށް ރައްޔިތުން ފުލުހުންނަށް ކުރާ އިތުބާރު ގެއްލުވާލުމަށް ކޮށްފައިވާ ނާތަހުޒީބު އަމަލެއް ކަމަށްވެސް ފުލުހުންގެ ބަޔާނުގައި ބުނެފައިވެއެވެ.


Judicial council ge ninmumaa eku sharuee dhaairaa islaahu kurumah...\nޖުޑީޝަލް ކައުންސިލްގެ ނިންމުމާއެކު ޝަރުއީ ދާއިރާ އިސްލާހު ކުރުމަށް ހުރަސް އެޅޭނެ: ޖޭއެސްސީ\nހުކުރު ދުވަހުގެ ރޭ ޖޭއެސްސީގެ ކުއްލި ބައްދަލުވުމެއް ވަނީ ބާއްވާފައި\nކ. މާލެ2ނޮވެންބަރު 2019 | ހޮނިހިރު 05:11 5,481\nޖުޑީޝަލް ސާރވިސް ކޮމިޝަންގެ މެމްބަރުން - ޝުއައިބް މުހައްމަދު އިގްބާލް\nޖުޑީޝަލް ކައުންސިލްގެ ބައްދަލުވުމުގައި ނިންމާ ނިންމުންތަކުގެ ސަބަބުން ދިވެހި ރާއްޖޭގެ ޝަރުއީ ނިޒާމް އިސްލާހު ކުރުމަށް ކުރަމުންދާ މަސައްކަތަށް ހުރަސް އެޅޭނެ ކަމަށް ޖުޑިޝަލް ސާވިސް ކޮމިޝަން (ޖޭއެސްސީ) އިން ބުނެފިއެވެ.\nޖޭއެސްސީން ހުކުރު ދުވަހުގެ ރޭ ނެރުނު ބަޔާނެއްގައި ބުނީ، އެ ކޮމިޝަނުން ހުކުރު ދުވަހުގެ ރޭ ބޭއްވި ކުއްލި ބައްދަލުވުމެއްގައި މެމްބަރުން ފާޅުކުރެއްވި ކަންބޮޑުވުންތަކުގެ މައްޗަށް ބިނާކޮށް ކޮމިޝަންގެ ޖަލްސާއިން ނިންމާފައިވަނީ ޖުޑިޝަލް ސާރވިސް ކޮމިޝަންގެ ގާނޫނަށް ގެނެވުނު އިސްލާހަށް އަމަލު ނުކުރުމަށް ނުވަތަ އެ އިސްލާހުގެ ބާރު ކެނޑޭގޮތަށް ނުވަތަ ބަލައި ނުގަތުމަށް ހުކުރު ދުވަހުގެ ރޭ ބާއްވާ ޖުޑިޝަލް ކައުންސިލްގެ ބައްދަލުވުމުން ނިންމަވައިފިނަމަ، އެކަމުގައި ބައިވެރިވި ފަނޑިޔާރުންގެ ސުލޫކީ މައްސަލަ ބެލުމަށެވެ.\nދިވެހި ރާއްޖޭގެ ޝަރުއީ ނިޒާމް އިސްލާހު ކުރުމަށް މިހާރު ކުރެވެމުންދާ މަސައްކަތާއި އަދި ގެންނަމުންދާ ބަދަލުތަކާއި، އެ ބަދަލުތައް ބަލައި ނުގަތުމަށް ދިވެހި ރާއްޖޭގެ ސުޕްރީމް ކޯޓުން އަމަލުކުރަމުން ދާ ގޮތާއި، އަދި ކޮމިޝަނާ ހަވާލުވެފައިވާ ގާނޫނީ ޒިންމާ އަދާކުރުމުގައިވެސް ދެވެހި ރާއްޖޭގެ ސުޕްރީމް ކޯޓުން އެއްބާރުލުން ލިބެމުންދާ މައްސަލަ ފާހަގަ ކުރައްވާ ކޮމިޝަންގެ މެމްބަރުން ވަނީ ކަންބޮޑުވުން ފާޅުކުރައްވާފައި ކަމަށް ޖޭއެއެސްސީން ބުނެއެވެ.\nޖޭއެސްސީން ބުނީ، ސުޕްރީމް ކޯޓުން ޖުޑިޝަލް ސާރވިސް ކޮމިޝަންގެ ގާނޫނަށް ގެނެވުނު އިސްލާހުތަށް އުސޫލެއްގެ ގޮތުން ބަލައި ނުގަތުމަށް އިދާރީ ގޮތުން ފިޔަވަޅުތަކެއް އަޅުއްވާފައިވާ ދަނޑިވަޅެއްގައި، ދިގު ހަފުތާ ބަންދަކާ ކުރިމަތިލައި ބަންދުގެ ދުވަސްތައް ފަށާފައިވަނިކޮށް ކުއްލި ގޮތަކަށް ހުކުރު ދުވަހުގެ ރޭގަނޑު ސުޕްރީމް ކައުންސިލްގެ ބައްދަލުވުމެއް ބޭއްވުމަށް ސުޕްރީމް ކޯޓުން ނިންމައި އެގޮތަށް އެކަން ކުރުމަށް ހަމަޖެއްސުމަކީ ކަންބޮޑުވާ ކަމެއް ކަމަށް ކޮމިޝަންގެ މެމްބަރުން ފާހަގަކުރެއްވި ކަމަށެވެ.\nޖޭއެއެސްސީގެ ކުއްލި ބައްދަލުވުމެއް ހުކުރު ދުވަހު ބާއްވާފައިވަނީ ޖުޑީޝަލް ސާރވިސް ކޮމިޝަންގެ ގާނޫނަށް ގެނެވުނު އިސްލާހުތަކާ ގުޅިގެން ޖުޑީޝަލް ކައުންސިލްގެ ބައްދަލުވުމެއް ދިވެހި ރާއްޖޭގެ ސުޕްރީމް ކޯޓުން ހުކުރު ދުވަހުގެ ރޭ ބޭއްވުމަށް ހަމަޖެއްސުމާއި، އެ ބައްދަލުވުމުގައި ޖުޑީޝަލް ސާރިވސް ކޮމިޝަންގެ ގާނޫނަށް ގެނެވުނު އިސްލާހުތަކަށް އަމަލު ނުކުރުމަށް ނުވަތަ އެ އިސްލާހުގެ ބާރުކެނޑޭ ގޮތަށް ބަލައި ނުގަތުމަށް ނިންމަން ކަނޑައަޅާފައިވާކަމުގެ މައުލޫމާތު ލިބިގެން، ކޮމިޝަންގެ މެމްބަރުންގެ ކަންބޮޑުވުންތަކެއް ހުރުމުން އެކަމާމެދު މަޝްވަރާކޮށް ގޮތެއް ކަނޑައެޅުމަށް ކަމަށް ޖޭއެސްސީން ބުނެއެވެ.


India kunfungnakun Hulhumale gai apartment thakeh hadhanee - vNews.mv\nހުޅުމާލޭގައި އަޅާ ފްލެޓްގެ ތްރީޑީ ކޮޕީއެއް\nއިންޑިއާ ކުންފުންޏަކުން ހުޅުމާލޭގައި އެޕާޓްމަންޓްތަކެއް ހަދަނީ\nޒިދާން މުޙައްމަދު Male' | 01 December 2021, 11:36\nއިންޑިއާގެ ޝެންޑަލް މޮރިޝަސް ޕްރައިވެޓް ލިމިޓެޑުން ހުޅުމާލޭގައި އެޕާޓްމަންޓްތަކެއް އެޅުމަށް ޕްރޮޖެކްޓެއް ލޯންޗުކޮށްފިއެވެ.\n"ސޮލަޓެއާ"ގެ ނަމުގައި ކުރިއަށް ގެންދާ މި މަޝްރޫއުގެ ދަށުން ހުޅުމާލޭ ސެންޓްރަލް ޕާކުގެ އުތުގައި 10 ފަންގިފިލާގެ ލަގްޒަރީ ފްލެޓްތަކެއް އަޅާނެއެވެ. މި ފްލެޓްތަކުން އެޕާޓްމަންތައް ޕްރީ-ބުކްކުރުމުގެ ފުރުސަތު މިހާރު ވަނީ ހުޅުވާލާފައެވެ.\nސޮލަޓެއާގެ އެންމެ ތިރީ ދެ ފަންގިފިލާ ހާއްސަ ކުރަނީ ވިޔަފާރިތަކަށެވެ. ދިރުއުޅުމަށް ހާއްސަ އެޕާޓްމެންޓުތައް ހުންނާނީ މަތީ 8 ފަންގިފިލާގައެވެ.\nމި މަޝްރޫއުގެ މަސައްކަތް 2022 ވަނަ އަހަރުގެ ޖެނުއަރީ މަހުގެ ތެރޭގައި ފެށުމަށް ހަމަޖެހިފައިވާއިރު ކުރިއަށް އޮތް ދެ އަހަރުގެ ތެރޭގައި އެޕާޓްމެންޓުތަކުގައި މީހުންނަށް ދިރިއުޅެވޭވަރު ވާނެކަމަށް އެ ކުންފުނިން ބުނެއެވެ.\nމި އެޕާޓްމެންޓުތަކުގެ އަގު އުޅެނީ 3.5 މިލިއަނާއި 9.7 މިލިއަނާ ދެމެދުގައެވެ.3ކޮޓަރީގެ އިތުރުން މެއިޑްރޫމެއް ހިމެނޭ މި ފްލެޓުތަކުގައި 1,200 އަކަފޫޓާއި 2,300 އަކަފޫޓުގެ އެޕާޓްމަންޓްތައް ހުރެއެވެ.\nއެޕާޓްމެންޓުތަކުގެ އިތުރުން އެ އިމާރާތުގައި ދިރިއުޅޭ ފަރާތްތަކަށް ޒަމާނީ ގިނަ ހިދުމަތްތަކެއް ލިބެން ހުންނާނެ ކަމަށް މައުލޫމާތު ލިބެއެވެ. މި އިމާރާތުގައި ޖިމާއި ޕޫލާއި ޕްލޭ އޭރިއާގެ އިތުރުން ކްލަބް ހައުސް ހުންނާނެއެވެ. އަދި އޯޕެން ޑެކަކާއި ސައިކަލު އަދި ކާރު ޕާކިން އޭރިއާއެއް ވެސް އޮންނާނެ ކަމަށްވެއެވެ.\nމި މަސައްކަތުގެ ކޮންޓްރެކްޓަރަކީ އާރްސީއެންސީއެވެ.\nމީގެން ތަނަކަށް ކިހިނެއް މިވަރުން އާއްމުންގެ މީހަކު ވަންނާނީ.


SunOnline: Breaking News: Yaamin Rasheed maraalumugai baiverivi 8 meehunge mauloomaathu haama koffi\nޔާމީން ރަޝީދު މަރާލުމުގައި ބައިވެރިވި އަށް މީހުންގެ މައުލޫމާތު ހާމަކަޮށްފި\n11 މަސް 1 ހަފްތާ ކުރިން - 09 އޯގަސްޓް 2017 4\nސޯޝަލް މީޑިއާ އެކްޓިވިސްޓް އަދި ބްލޮގަރ ޔާމީން ރަޝީދު މަރާލި މައްސަލާގައި ބައިވެރިވި މީހުންނާއި އެ މަރާ ގުޅިގެން ހިންގި ތަހުގީގުގެ މައުލޫމާތުތައް ފުލުހުން ހާމަކޮށްފިއެވެ.\nމިއީ މިދިޔަ އޭޕްރިލް މަހުގެ 23 ވަނަ ދުވަހުގެ ދަންވަރުގެ ވަގުތެއްގައި ހަމަލާދީ މަރާލި ޔާމީން ރަޝީދުގެ މައްސަލާގައި ބައިވެރިވި އެންމެންގެ މައުލޫމާތު ފުލުހުން ހާމަކުރި ފުރަތަމަ ފަހަރެވެ.\nފުލުހުން މީގެ ކުރިން ވަނީ ޔާމީން ރަޝީދު މަރާލުމުގައި އަމަލީ ގޮތުން ބައިވެރިވި ކަމަށް ތުހުމަތު ކުރެވޭ ތިން މީހެއްގެ ފޮޓޯއާ މައުލޫމާތު މީޑިއާއަށް ހާމަކޮށްފައެވެ.\nހައްޔަރުކުރި އަށް މީހުންނާއި އެމީހުން ހައްޔަރުކުރި ދުވަސްތައް:\nމެއި 1، 2017: ގދ. ގައްދޫ، ސިންދުބާދުގެ، މުހައްމަދު ދިފްރާން\nމެއި 2، 2017: މ. ކުދެހިގެ، ހަސަން ޝިފާޒު\nމެއި 7، 2017: ގދ. ތިނަދޫ، ހިކިފިނިފެންމާގެ، އަހުމަދު ނަސޫހް އަބްދުﷲ\nމެއި 7، 2017: މ. ޕާލްމާ ވިލާ، މުހައްމަދު ޔަޝްފައު ރަޝީދު\nމެއި 9، 2017: ހ. އަންނާރުމާގެ، އިސްމާއިލް ހައިޝަމް ރަޝީދު\nމެއި 9، 2017: މ. އިރާސްމިކްގެ، އަހުމަދު ޒިހާން އިސްމާއިލް\nމެއި 9، 2017: މ. ތާއިފް، އިސްމާއިލް ރަޝީދު\nޖޫން 14، 2017: މ. ކޮޅުފުށި، އީސްޓް، ހުސެއިން ޒިޔާދު\nޔާމިން ރަޝީދުގެ މަރުގެ މައްސަލައާ ގުޅޭ ގޮތުން ފުލުހުން މިއަދު ބޭއްވި ޕްރެސް ކޮންފަރެންސްގައި ފުލުހުން ވަނީ ޔާމީން މަރާލުމުގައި ބައިވެރިވި އެންމެންގެ މައުލޫމާތާއި ތަހުގީގުގައި ބަލައި ފާސްކުރި ތަންތަނުގެ އިތުރުން ޔާމިން މަރާލި ގޮތް ހިއްސާ ކޮށްފައެވެ.\nފުލުހުން ބުނީ، ޔާމިންގެ މަރާ ގުޅިގެންއަށް ކޯޓު އަމުރެއް ތަންފީޒު ކޮށްފައިވާއިރު ހަތަރު ގައުމެއްގެ ފުލުހުންގެ އެހީތެރިކަން ދިވެހި ފުލުހުން ހޯދާފައިވާ ކަމަށެވެ. އެގޮތުން އެ މައްސަލާގައި ޖުމްލަ އަށް މީހަކު ފުލުހުން ހައްޔަރުކޮށް އެ މީހުންގެ މައްސަލަ ޕީޖީއަށް ފޮނުވާފައިވާ ކަމަށް ފުލުހުން ބުނެއެވެ.\nއެ އަށް މީހުންގެ މައްޗަށް ދައުވާ ކޮށްދިނުމަށް ޕީޖީއަށް މިހާރު ފޮނުވާފައިވާ ކަމަށް ފުލުހުން މިއަދު ބުނި ނަމަވެސް، މިމަހުގެ އެއްވަނަ ދުވަހު ނޫސްވެރިންނަށް މައުލޫމާތު ދެއްވަމުން ޕީޖީ އައިޝަތު ބިޝާމް ވިދާޅުވެފައި ވަނީ، ޔާމީން ރަޝީދުގެ މަރުގެ މައްސަލާގައި ދައުވާ އުފުލާފައި ވަނީ ހަތް މީހެއްގެ މައްޗަށް ކަމަށެވެ.\nއެ ހަތް މީހުންގެ ތެރެއިން ހަ މީހެއްގެ މައްޗަށް އުފުލާފައި ވަނީ ތޫނު އެއްޗެއް ބޭނުންކޮށްގެން ގަސްތުގައި މީހަކު މެރުމުގެ ކުށުގެ ދައުވާ އެވެ. އަދި ހަތް ވަނަ މީހާގެ މައްޗަށް އުފުލާފައިވަނީ ތޫނު އެއްޗެއް ބޭނުންކޮށްގެން ގަސްތުގައި މީހަކު މެރުމުގައި ބައިވެރިވުމުގެ ކުށުގެ ދައުވާ ކަމަށް ބިޝާމް ވިދާޅުވިއެވެ.\nމިއަދުގެ ޕްރެސް ކޮންފަރެންސްގައި މީޑިއާއަށް މައުލޫމާތު ދެއްވަމުން ސުޕްރިޓެންޑެންޓް އޮފް ޕޮލިސް އަހުމަދު ޝަމީމް ވިދާޅުވީ، ޔާމިންގެ މަރުގެ މައްސަލާގައި ހައްޔަރު ކުރި 8 މީހުންގެ ތެރެއިން ހަތް މީހަކު ފުލުހުންގެ ހައްޔަރުގައި ތިބި ނަމަވެސް، އެކަކު ގޭ ބަންދުގައި އެބަހުރި ކަމަށެވެ.\nނަމަވެސް މި މައްސަލައަކީ ޝަރީއަތުގައި އޮތް މައްސަލައެއް ކަމުން ޔާމީން ރަޝީދު މަރާލުމުގައި އޭނާ ބައިވެރިވި މިންވަރާއި މައުލޫމާތު ހާމަކޮށްފައެއްނުވެ އެވެ.\nފުލުހުން މިއަދު ވަނީ މަރުގެ މައްސަލާގައި ހޯދުމަށް ފުލުހުން ބެލިތަންތަނުގެ މައުލޫމާތު ހިއްސާކޮށްފައެވެ. އޭގެ ތެރޭގައި ހިމެނެނީ:\nމައްސަލާގައި ހައްޔަރުކުރި ކޮންމެ މީހެއް ދިރިއުޅެ ގެ\nމަސްވެރިންގެ ޕާކާއި މަސްވެރިންގެ ޕާކު ހިމެނޭ ސަރަހައްދުގެ މޫދު\nބޮޑުތަކުރުފާނު މަގު މެރީ ބްރައުންއިން ފެށިގެން ވިލާ ކޮލެޖުގެ މޫދުގެ ސަރަހައްދު\nފަތާ ޓްރެކް ސަރަހައްދުގެ މޫދު\nހަމަލާދިން މީހުން ދަތުރުކުރި މަގުތައް\nއެއް ނަންބަރު ކުނިކޮށި\nކަން ހިންގި މީހުން މާލެއިން ބޭރަށް ގޮސްދާނެ ކަމަށް ބަލައި މާލެއާ ކައިރި ބައެއް ރަށްތައް\nސުޕްރިޓެންޑެންޓް އޮފް ޕޮލިސް ޝަމީމް ވިދާޅުވީ، ޔާމިން ރަޝީދުގެ މަރުގެ މައްސަލަ ހުށަހެޅުނު ވަގުތުން ފެށިގެން އެކަން ކުރި ބަޔަކު އިންސާފުގެ ކުރިމައްޗަށް ގެނައުމުގެ މަސައްކަތް ފުލުހުން ފެށި ކަމަށެވެ.\nއެގޮތުން، މައްސަލަތައް ފެށުނު ހިސާބުން ފެށިގެން ލިބުނު ބައެއް ފޮރިންސިކް ހެކިތައް ނައްތާލަން މަސައްކަތްކޮށްފައިވާ ކަމަށް ބުނެ ބައެއް ފަރާތްތަކުން ދައްކަމުންދާ ވާހަކަތަކަށް ރައްދުދެއްވާ ޝަމީމް ވިދާޅުވީ، ޔާމިން ރަޝީދުގެ މަރާ ގުޅިގެން ހޯދި އެއްވެސް ހެއްކެއް ނައްތާލައި އަސްލާ އެއްވެސް ބަދަލެއް ގެނެސްފައިނުވާނެ ކަމުގެ ޔަގީންކަންދޭ ކަމަށެވެ.\nއަދި ވިދާޅުވީ، އެ މައްސަލަ ތަހުގީގުގައި ކާމިޔާބު ކުރުމަށް ބޭނުންވާ ހުރިހާ ހެކިތަކެއް ޕްރޮސިކިއުޓާރ ޖެނެރަލަށް ފޮނުވާ ކަމަށެވެ.\nފުލުހުން މަރުގެ މައްސަލަތައް މަރުގެ ހާދިސާތައް ޔާމީން ރަޝީދުގެ މަރު\nއެމްޑީޕީ އޮފީހުގެ ބިއްލޫރި ގަނޑެއް ތަޅާލައިފި 13 ގަޑި 28 މިނެޓް ކުރިން\nއައްސޭރި ޖަލަށް މަސްތުވާތަކެތި އެތެރެކުރަން އުޅުނު ކުއްޖަކު ހައްޔަރުކޮށްފި4ދުވަސް 13 ގަޑި ކުރިން\nސިނަމާލެ، މާލޭހިޔާ އަދި ވިލިމާލޭގައި ފުލުހުންގެ ސީސީޓީވީ ކެމެރާ ހަރުކުރަނީ6ދުވަސް9ގަޑި ކުރިން\nހުޅުމާލޭގައި އިބޫގެ ކެމްޕޭނަށް ބަޔަކު ހުރަސް އެޅި މައްސަލަ ތަހުގީގުކުރަނީ 1 ހަފްތާ 11 ގަޑި ކުރިން\nރައީސް ޔާމީނަށް ބިރުދައްކައި އިންޒާރުދިން މައްސަލާގައި މީހެއްގެ ފޯނު އަތުލައިފި2ހަފްތާ6ދުވަސް ކުރިން


Addu Ge Bohiyavahikamuge Bodu Mashroou Eh, China Aaai Turkey Kunfunyakah!\nމިއަދު ވީ އެއްބަސްވުމުގެ ތެރެއިން\nބޯހިޔާވަހިކަަމުގެ ބޮޑު މަޝްރޫއެއް، އައްޑޫގައި ހިންގަން ޗައިނާ އާއި ތުރުކީ ކުންފުންޏަކަށް\n14 ޖެނުއަރީ 2022 - 12:20:55\nއައްޑޫގައި ބޯހިޔާވެހިކަމުގެ ދަތިކަން ހައްލުކުރުމަށް ކައުންސިލުން ފަށާފައިވާ މަޝްރޫއު ޗައިނާ އަދި ތުރުކީގެ ކުންފުންޏަކާއި ހަވާލުކޮށްފި އެވެ.\nއައްޑޫ ސިޓީ ކައުންސިލްގައި މިއަދު އޮތް ރަސްމިއްޔާތެއްގައި މިމަޝްރޫއުގެ ފްރޭމްވޯކް އެއްބަސްވުމުގައި ސޮއި ކުރީ ޗައިނާގެ ބީޔޫސީއެންޖީ ކުންފުންޏާއި، ތުރުކީގެ ވިޒްޔޮން ވިލާ ކުންފުންޏާ އެކުއެެވެ.\nތުރުކީގެ ވިޒްޔޮން ވިލާ ކުންފުންޏާއެކު ސޮއިކުރީ:\nއައްޑޫ ސިޓީ ކައުންސިލުގެ މޭޔަރު އަލީ ނިޒާރު "ސީއެންއެމް"އަށް ވިދާޅުވީ، ތުރުކީ ކުންފުންޏާ އެކު ސޮއިކުރީ އައްޑޫގައި ރެސިޑެންޝަލް ހައުސިން ޔުނިޓެއް އެޅުމަށް ކަމަށެވެ. އެމަސައްކަތުގެ ދަށުން އެ ކުންފުނީގެ ފަރާތުން އަންނަ ހަފްތާގެ ތެރޭގައި މޮޑާން ހައުސްތަކެއް ގެންނާނެ ކަމަށާއި، އެއާ އެކު އައްޑޫގައި ފަޅުވެފައިވާ ގެތައް އަލުން އިމާރާތް ކުރުމުގެ މަސައްކަތް އެތަންތަނުގެ ވެރިންނާއި ވާހަކަ ދައްކައިގެން ފެށޭނެ ކަމަށެވެ.\nރެސިޑެންޝަލް ހައުސިން ޔުނިޓް އެޅުމަށް ތުރުކީގެ ވިޒްޔޮން ވިލާ ކުންފުންޏާ އެކު ވަނީ އެއްބަސްވެފައި\nޗައިނާގެ ބީޔޫސީއެންޖީ ކުންފުންޏާއި ސޮއިކުރީ:\nޗައިނާގެ ބީޔޫސީއެންޖީ އާ އެކު ސޮއި ކުރީ 1000 އާއި 2000 އާ ދެމެދުގެ ސޯޝަލް ހައުސިންގް ޔުނިޓް އެޅުމަށެވެ. މިމަސައްކަތް ފެށޭނެ ތާރީހެއް ސާފުކޮށް ބުނަން ނޭނގުނު ނަމަވެސް އެ ކުންފުންޏާ އެކު މިއަދު ވެވުނު ފްރޭމް ވޯކް އެއްބަސްވުމުގެ ތެރެއިން މަޝްރޫއު ކުރިއަށް ގެންދާނެ ގޮތުގެ މަޝްވަރާތައް ދަނީ ކުރެވެމުން ކަމަށް މޭޔަރު ވިދާޅުވިއެވެ.\nޗައިނާގެ ބީޔޫސީއެންޖީ ކުންފުންޏާ އެކު\nމޭޔަރު ނިޒާރު ވިދާޅުވީ 2000 ހައުސިން ޔުނިޓަކީވެސް މިހާރު އައްޑޫއަށް މަދު އަދަދަކަށް ވާނެ ކަމަށާއި ބޯހިޔާވަހިކަން ބޭނުންވާ ވަރަށް ގިނަ ފަރާތްތައް އެ ސިޓީގައި ދިރިއުޅެމުންދާކަމަށެވެ. ނަމަވެސް މި ހައުސިން ޔުނިޓްތަކާއިއެކު މިހާރު އޮތް ބޯހިޔާވަހިކަމުގެ ދަތިކަމަށް ކޮންމެެ ވެސް ވަރެއްގެ ހައްލެއް ލިބިގެންދާނެ ކަމަށް ގަބޫލުކުރެވޭ ކަމަށް މޭޔަރު ނިޒާރު ވިދާޅުވިއެވެ.\nޗައިނާރާއްޖެ-ޗައިނާތުރުކީއައްޑޫ ސިޓީއައްޑޫ މޭޔަރު ސޯބެބޯހިޔާވަހިކަންގެދޮރުވެރިކުރުން\nވަންގަށް މަރުހަބާ ދަންނަވަން ޝާހިދު ރާއްޖެ ވަޑައިގަންނަވަނީ